ועדת הכלכלה, כנסת 20, פרוטוקול מספר 148, 2016-01-31 10:00

יעקב פרי: בוקר טוב.

יעקב פרי: אני שמח לפתוח את ישיבת ועדת הכלכלה.

יעקב פרי: גברתי מנהלת הוועדה, אדוני היועץ המשפטי, רשמת, מנכ"ל משרד התחבורה, נציגי משרד התחבורה.

יעקב פרי: הישיבה היום תהיה מעכשיו עד השעה 14:00, תהיה הפסקה בצהרים.

<אבנר פלור: מהנדס אבנר פלור, סמנכ"ל בכיר תנועה, משרד התחבורה.

<אבנר פלור: אנחנו בדיון הקודם התחלנו את פרק ד', ייבוא רכב, שעסק בנושא רישיונות לייבוא רכב ותנאים.

<אבנר פלור: מסעיף 35 אנחנו דנים בנושא של רישיון יבואן, כשאנחנו דנים בעיקר בשלושה סוגי יבואנים – יבואן ישיר שרוכש את הרכב ישירות מיצרן הרכב; יבואן עקיף שרוכש רכב באמצעות הסוכן המורשה; והסוג השלישי של יבואן זעיר, שהוא יבואן שרוכש כמות מוגבלת של עד 20 כלי רכב בשנה.

<אבנר פלור: הסוג הרביעי, מדובר בייבוא אישי של רכב.

<אבנר פלור: סעיף 35 דן בתנאים למתן רישיון יבואן ליבואן ישיר, כשבעצם אחת מגולות הכותרת של החוק הזה, בנוסף להסדרה של כל ענף הרכב בכללותו והצווים, זה גם נושא של פתיחת השוק לתחרות.

<אבנר פלור: הסעיף הזה הוא אחד הסעיפים המהותיים והמרכזיים בחוק, שבעצם באמצעותו ניתן להגדיל את סוגי היבואנים השונים, ואני אסביר בהמשך.

<אבנר פלור: היום, כמו שאמרתי, ישנם למעלה מ-16 יבואנים הקיימים לרכב פרטי, ישירים, ויש כשלושה יבואנים מקבילים.

יעקב פרי: יבואן מקביל זה מה שקראתם יבואן עקיף?

<אבנר פלור: יבואן עקיף זה יבואן שמייבא רכב באמצעות סוכן מורשה ולא ישירות מיצרן הרכב.

דוד ביטן: מה ההבדל בין מקביל לישיר?

<אבנר פלור: זה אותו דבר.

<אבנר פלור: פשוט בחקיקה הקודמת - - -

<רון מלכה: הוא שאל על מקביל ישיר.

<אבנר פלור: אני אענה על הכול.

<אבנר פלור: בחקיקה הקיימת היום, בצו, מוגדר שם "יבואן מקביל".

<אבנר פלור: בחקיקה החדשה, במקום "מקביל", זה "יבואן עקיף".

<אבנר פלור: מקביל או עקיף, כמו שזה בחקיקה הזאת, זה בעצם - -

דוד ביטן: מקביל זה עקיף.

<אבנר פלור: - - לא ישירות מיצרן הרכב אלא באמצעות סוכן מורשה.

<אבנר פלור: כמו שאמרתי, הסעיף הזה הוא מאוד מאוד מהותי ומרכזי.

<אבנר פלור: היבואנים הישירים, נכון להיום, למעלה מ-30, 40, 50 שנה, יש לנו אך ורק יבואנים ישירים שהם בקשר עם יצרן הרכב, ולא נוספו עוד יבואנים על אותו תוצר.

<אבנר פלור: כלומר, אם אני לוקח כדוגמה את יבואן רכב מתוצר "סובארו" – כל הזמן אני מביא את אותה דוגמה – אין יבואן נוסף שמייבא רכב ישירות מיצרן הרכב.

<אבנר פלור: זאת אומרת, היבואנים הם בקשר ישיר עם יצרן הרכב, ולהם הידע והמידע הנדרש לתיקון.

יעקב פרי: זה אותם 16, מר פלור?

<אבנר פלור: כן.

<אבנר פלור: ישנם כמו שאמרתי למעלה מ-16 יבואני רכב פרטי אבל ישנם גם יבואני משאיות, אוטובוסים וכו', כשאני אומר שאותם יבואנים הם בקשר ישיר עם היצרן ולהם המידע והידע מיצרן הרכב.

עיסאווי פריג': בלעדיות.

<אבנר פלור: כלומר, הקשר הישיר נמצא מולם.

<אבנר פלור: אנחנו במהלך השנים, כבר משנת 2002, כשהלכנו בכמה צעדים לפתוח את השוק, בשנת 2002 תוקן הצו אשר הכניס את סיום הבלעדיות, כלומר שלא תהיה בלעדיות בין יבואן לבין יצרן, זה לא הלך, זאת אומרת לא נכנסו יבואנים נוספים לאותו תוצר רכב.

<אבנר פלור: בשנת 2010 הוכנס במסגרת הצו הנושא של היבואן המקביל / עקיף, שאני קורא לו היום, וגם בקושי-בקושי נכנסו שלושה יבואנים מקבילים, כשאחד החסמים המרכזיים בנושא הזה זה שהסוכן המורשה לא - - -

יעקב פרי: רבותי, אם אתם יכולים להיות קצת יותר בשקט.

יעקב פרי: אנחנו רוצים להתרכז.

יעקב פרי: תודה.

<אבנר פלור: קיים קושי לסוכן המורשה לחתום עם היבואן העקיף על נושא אחריות, על נושא ביצוע ה"ריקולים" ואספקת מוצרי תעבורה בנושא של מימוש האחריות, ולכן לא ניתן היום בנקודת הזמן הזו להגיש חוזים שבהם הסוכן המורשה יתחייב על מתן האחריות, מתן מימוש אחריות, מתן ה"ריקולים", וכו'.

יעקב פרי: מה הייתה הסיבה שלמרות הניסיונות של משרד התחבורה, למרות ניסיונות החקיקה, לא הצליחו לפתח או להתחיל את התחרות?

<אבנר פלור: כנראה, כנראה – הכול זה כנראה – שהיצרנים משום מה חוסמים את המהלכים האלה.

יעקב פרי: היצרנים בחו"ל?

<אבנר פלור: יצרני הרכב בחו"ל, כנראה, כנראה שחוסמים, כי עובדה, עובדה שלא ניתן, זאת אומרת אם אני בוחן בתקופה הזאת, משנת 2010 עד היום, בקושי-בקושי נכנסו שלושה יבואנים, וכמות הרכב שייבאו מאוד מאוד מעטה יחסית ל-250,000 כלי רכב.

יעקב פרי: אוקיי.

<אבנר פלור: ולכן, לקחנו את המודל הקיים באירופה.

<אבנר פלור: המודל הקיים באירופה זה מודל שבו כל רכב שנרכש, מכל מדינה שהיא במדינות האיחוד האירופי, יכול לטפל, לתחזק, לבצע "ריקול", בכל מדינה שהיא.

<אבנר פלור: כלומר, אם אני קונה רכב בהולנד כדוגמה, אני יכול לתחזק, לבצע "ריקול" גם בבלגיה, גם בגרמניה ובכל מדינה אחרת.

יעקב פרי: באמצעות היבואן באותה מדינה?

<אבנר פלור: באמצעות אותו נציג היצרן, שנמצא באותה מדינה.

עיסאווי פריג': ואם הוא לא מייבא אותו דגם, מה הוא יעשה?

<אבנר פלור: גם באירופה, לא כל המדינות מייבאות את אותם דגמים שבכל אירופה.

<אבנר פלור: יכול להיות שבבלגיה יש דגמים שמיובאים, ובהולנד הם לא מיובאים, אבל אם הרכב הזה מגיע להולנד, הוא כן מטופל שם.

<אבנר פלור: זאת אומרת, אין איזשהו מחסום שאומר אני לא מטפל או אני לא מבצע "ריקול" לאותו רכב.

יעקב פרי: ברור.

<אבנר פלור: גם פה, גם בישראל, אחד היבואנים הראשונים שנכנס לתחום, "איילון מוטורס", שהוא היבואן המקביל הראשון, חברת "פורד", יצרן הרכב, ביקש שמימוש האחריות, ביצוע ה"ריקולים" יבוצע על-ידי היבואן הישיר הקיים היום.

<אבנר פלור: כלומר, גם ישנו ייבוא מקביל, שבעצם מי שמבצע את התחזוקה, מי שמבצע את מימוש האחריות, מי שמבצע את ה"ריקול", זה יבואן ישיר של הרכב הזה, קרי חברת "דלק מוטורס".

עיסאווי פריג': ברשותך, דגמים שלא מיובאים לארץ על-ידי יבואן מסוים, הם יובאו בייבוא עקיף דרך הייבוא המקביל שאנחנו מציעים ולא מיובאים דרך היבואן, האם מבחינה טכנית מוסכי היבואן יכולים להתמודד איתם ולתקן אותם?

עיסאווי פריג': כי יש טענה שהם לא ערוכים לתקן את הדגמים החדשים באותו תוצר.

<אבנר פלור: אז כמו שאמרתי, אני אוסיף על דברי.

<אבנר פלור: כמו שאתה יודע, חבר הכנסת פריג', העולם נעשה גלובלי.

<אבנר פלור: כלומר, היום, מרבית ייצור המערכות והמכללים של הרכב לא מבוצע אצל יצרן הרכב אלא מבוצע אצל יצרני משנה.

יעקב פרי: תנסה לתת תשובות יותר ממוקדות.

<אבנר פלור: אני אתן מענה.

יעקב פרי: התשובה היא כן או לא.

<אבנר פלור: כן.

<אבנר פלור: התשובה היא כן.

עיסאווי פריג': אתם חילקתם, אדוני היושב-ראש, חוות דעת שהוועדה מינתה בקדנציה הקודמת.

יעקב פרי: כן, יועץ מיוחד.

יעקב פרי: אנחנו נתייחס לזה עוד מעט.

עיסאווי פריג': יועץ מיוחד, והוא התייחס לסוגיה הזאת.

יעקב פרי: בסדר, אז תתייחס בדברים שלך.

יעקב פרי: תודה, עיסאווי.

יעקב פרי: בבקשה, תמשיך.

דוד ביטן: אני רואה, עיסאווי, באת הפעם מוכן.

עיסאווי פריג': אני תמיד מוכן, אני לא צריך - - -

יעקב פרי: דוד, אתה בדרך כלל לי פחות מפריע.

<אבנר פלור: עוד כמה משפטים, אדוני היושב-ראש, ואז אני אסיים ואם יהיו שאלות.

<אבנר פלור: אנחנו נתנו מענה גם להיבטים המקצועיים הטכניים שהועלו פה, גם להיבט של השיפוי.

<אבנר פלור: במסגרת השימועים שבוצעו, העלו נציגי איגוד היבואנים כל מיני דרישות בנושא שיפוי, שבעצם אנחנו מטילים עליהם מטלות מסוימות, אז גם כן, הנושא הזה של השיפוי נמצא במסגרת תיקון החקיקה.

<אבנר פלור: כמו כן, הנושא של יידוע היבואן – היבואן הישיר, הכוונה – לאותם כלי רכב שמגיעים לפה, גם כן נמצא כאן, למיטב זיכרוני בסעיף 36 וגם הלאה.

<אבנר פלור: זאת אומרת, ניסינו לתת מענה לכלל ההיבטים וגם לעבודה שבוצעה עבור ועדת הכלכלה.

<אבנר פלור: תודה.

יעקב פרי: תודה לך.

יעקב פרי: לפני שאנחנו מתחילים בהקראה, האם יש למישהו איזשהן השגות כלליות, נקרא לזה?

יעקב פרי: רק בקיצור נמרץ.

<יעקב אנוך: יקי אנוך, איגוד יבואני הרכב.

<יעקב אנוך: אני רוצה פשוט לדייק את הדברים שאמר אבנר.

<יעקב אנוך: באירופה יושבים היצרנים עצמם, זה לא יבואנים.

<יעקב אנוך: כשמדובר על מתן אחריות פן-אירופאית, זה היצרן עצמו יושב, בכל אחת מהמדינות יושב היצרן עצמו, כלומר העניינים מתנהלים אצל היצרן.

<יעקב אנוך: אנחנו פה סוכנים שקונים.

<יעקב אנוך: יבואני הרכב בישראל הם סוכנים שקונים מהיצרן את הרכב, והם לא היצרן.

יעקב פרי: ברור.

יעקב פרי: תודה.

דוד ביטן: לא חשבנו אחרת.

עיסאווי פריג': יעקב, ברשותך.

יעקב פרי: אני אתן לך, עיסאווי.

יעקב פרי: בבקשה, גברתי.

<טל ברנר דרורי: בוקר טוב.

<טל ברנר דרורי: טל ברנר דרורי, יושבת-ראש איגוד יבואני הרכב הדו-גלגלי, אופנועים.

<טל ברנר דרורי: אני כבר בדיונים קודמים ביקשתי לסייג את התחולה של החוק הזה או לזכור שצריך לעשות התאמות מפני שהחוק מתבסס על דירקטיבה אירופית שמתייחסת לרכב, ורכב פרטי, שזה נקרא דרגה M.

<טל ברנר דרורי: אופנועים לא נכללים בדירקטיבה האירופית, ולכן אנחנו חוששים ויודעים שהיצרנים של הדו-גלגלי שהולכים אחרי הרכב, לא יספיקו לאמץ גם את הדברים הקיימים.

<טל ברנר דרורי: ולכן צריך לזכור שהאדפטציה צריכה להיות במשורה, עם שימת לב שיש דברים שיצרני הדו-גלגלי עדיין לא נמצאים שם.

<טל ברנר דרורי: תודה.

יעקב פרי: תודה רבה.

יעקב פרי: כן, אדוני.

<רונן לוי: רונן לוי, יושב-ראש איגוד המוסכים בישראל.

<רונן לוי: אני רק רוצה להזכיר שהחוק הזה הוא כמובן חוק שנועד גם לפתוח את התחרות ולא רק לייצר את הרישוי.

יעקב פרי: בעיקר נועד לפתוח את התחרות.

<רונן לוי: נכון.

<רונן לוי: אנחנו מבקשים בסעיף הזה, בסעיף 35(א), להכניס את ההמלצה של ועדת זליכה וגם ועדת היישום.

יעקב פרי: אני רק רוצה לקטוע אותך כי אנחנו טרם ההקראה.

יעקב פרי: אני ביקשתי רק השגות כלליות על הדברים של אבנר.

יעקב פרי: נגיע לקריאה של 35(א), אני אתן לך את רשות הדיבור.

<אינגריד הר אבן: ברשותך, כבודו, אבל זה הסעיף.

יעקב פרי: אני מציע שתיתני לי לסיים רק משפט, ואני משתדל לא לדבר יותר מדי.

יעקב פרי: אז אנחנו ניתן לך ב-35(א), בהקראה, להציע את מה שאתה חושב להציע.

יעקב פרי: כן, גברתי.

<אינגריד הר אבן: עורכת-דין אינגריד הר אבן, אני היועצת המשפטית של איגוד המוסכים.

<אינגריד הר אבן: היה פה השר בשבוע שעבר, דיבר על הרפורמה.

<אינגריד הר אבן: הרפורמה היא תחרות, אז יש סיטואציה – ודיברנו על זה גם בכנסת הקודמת – שמרוב עודף סעיפים ועודף רגולציה, בסוף מרוב עצים לא רואים את היער.

<אינגריד הר אבן: הסעיף הזה הוא לב לבו של החוק.

יעקב פרי: נכון.

<אינגריד הר אבן: שבירת הבלעדיות של היבואנים הישירים ופתיחת השוק לתחרות.

יעקב פרי: נכון.

<אינגריד הר אבן: פה בסעיף הזה חשוב מאוד להכניס את הנושא של התחרות, מה שכרגע לא כל כך מופיע פה מבחינת שירותי התחזוקה, תחרות בשירותי תחזוקה, ואת זה אנחנו נמקד בהצעה שלנו לשינוי סעיף 35(א)(9).

<אינגריד הר אבן: תודה.

יעקב פרי: בבקשה.

<דורון שורר: תודה, אדוני היושב-ראש.

<דורון שורר: שמי דורון שורר, בעבר הייתי מנכ"ל משרד התחבורה, היום אני לוביסט של הציבור.

<דורון שורר: באופן טכני, באתי מטעם אחד היבואנים הפרטיים.

עיסאווי פריג': מאיזה חברה באת?

דוד ביטן: איך אתה יכול להיות מטעם הציבור אם אתה מטעמם מגיע?

<דורון שורר: אני רוצה לייצג פה את האינטרס הציבורי.

<דורון שורר: אני באתי במשלחת של חברת "אוטומקס".

דוד ביטן: אז אתה לא יכול לייצג את הציבור.

<דורון שורר: אז אני לא מייצג.

<דורון שורר: רציתי להגיד הערה כללית.

<דורון שורר: בעקבות הדברים של מהנדס פלור שדיבר על הסיבות לאי תחרות, אני רציתי להזכיר לאדוני שלפני זמן כאשר כיהנתי כמפקח על הביטוח, היה מצב דומה שחברות הביטוח בחו"ל מנעו תחרות בישראל.

יעקב פרי: ואתה מקביל את זה עכשיו כביכול, שהיצרנים מונעים.

<דורון שורר: כביכול, חברות הביטוח בחו"ל לא אפשרו ביטוח אלא במחירים מסוימים וכו', לא חשוב הפרטים.

<דורון שורר: לאחר שביקשתי מהממונה על ההגבלים העסקיים ומבית-המשפט לברר את הסוגיה הזו, התברר שלא כצעקתה, וכידוע, התוצאות ידועות.

<דורון שורר: כל מנהלי ויושבי-ראש חברות הביטוח בישראל הורשעו בפלילים, וחלקם אפילו ישבו בבית הסוהר.

<דורון שורר: לכן, אני מציע שהשימוש בטענה שמישהו בחו"ל מכוון את העניינים לא תעלה על השולחן אלא להסתכל על מה שקורה - - -

יעקב פרי: דורון, היא נאמרה כתשובה לשאלה שלי למר פלור.

<דורון שורר: תודה רבה.

יעקב פרי: זה כנראה מיטב הידע שיש לו, ייתכן ויש דברים נוספים שאנחנו לא יודעים.

<אבנר פלור: אמרתי שזה ייתכן וכנראה.

יעקב פרי: אכן.

יעקב פרי: הערה אחרונה, אני רוצה להתחיל לזוז.

<רון מלכה: רון מלכה, "קשת ליס".

<רון מלכה: אני רוצה רק להתייחס לאדון המכובד שהיה פה קודם.

<רון מלכה: אפשר לראות גם בחוות הדעת שהוגשה לוועדה ש"טויוטה" מככבת במסמכים שהיא הגישה, ולא בכדי.

<רון מלכה: כי חלק מהיבואנים המקבילים שפועלים היום בחרו לייבא באופן עקיף את המותג "טויוטה".

<רון מלכה: היצרנים נוקטים באופן פעיל בצעדים מגוונים על מנת למנוע זליגה של מכוניות משוק אחד לשוק שני, ואני אגיד את האמת – השוק הישראלי, לא זה רק מה שעומד בראש מעייניהם; עיקר הזליגה שלהם זה למשל ממזרח אירופה בתוך גוש האירו למערבה, ואחרים.

יעקב פרי: הבהרת.

<רון מלכה: זה משפיע עלינו.

יעקב פרי: תודה רבה.

יעקב פרי: אנחנו יכולים להתחיל להקריא, גברתי.

<חוה ראובני: תודה רבה, אדוני.

<חוה ראובני: אנחנו מתחילים בסעיף 35.

<חוה ראובני: אני מבקשת לשים אותו בהקשר.

<חוה ראובני: אם בישיבה הקודמת בשבוע שעבר דיברנו על רישיון ייבוא לרכב, ואמרנו מיהם אלה שיכולים לקבל רישיון לייבוא רכב, אז הראשונים ברשימה הזאת זה יבואן רכב מסחרי.

<חוה ראובני: אנחנו עכשיו עומדים לעסוק בתנאים לקבלת רישיונות כיבואני רכב מסחריים.

יעקב פרי: סעיף 35 מתחיל עם רישיון יבואן רכב ישיר.

<חוה ראובני: ישיר.

<חוה ראובני: תחת הכותרת של "יבואן רכב מסחרי" נמצאים היבואנים הישירים, העקיפים והזעירים.

יעקב פרי: אוקיי.

<חוה ראובני: להבדיל מהייבוא האישי.

יעקב פרי: אני מניח שלפסקה הזאת אין הערות.

יעקב פרי: עד לכאן, יש למישהו איזשהן הערות או שאנחנו יכולים להמשיך?

יעקב פרי: עיסאווי, בבקשה.

עיסאווי פריג': אני שוב רוצה לחזור על הטענה הראשונית שהעליתי.

עיסאווי פריג': ראשית כול, הדיון הזה, בהמשך ליועץ שמונה והגיש לנו את תקציר המנהלים, אני הייתי מבקש לקבל מין סקירה לגבי חוות הדעת הזאת, שיסבירו לנו.

יעקב פרי: בוא תעזור לי, תסייע לי.

יעקב פרי: עד כאן, עד סעיף קטן (3), יש לך הערה?

עיסאווי פריג': יש, בוודאי.

עיסאווי פריג': בסעיף קטן (3) בעיקר.

עיסאווי פריג': זה שוב המהות של הדיון.

עיסאווי פריג': כתוב: "הוא המציא כתב התחייבות מאת יצרן הרכב במדינת החוץ לספק מוצרי תעבורה לכל רכב מתוצרתו", וכאן בעצם מהות הדיון – לכל רכב מתוצרתו.

עיסאווי פריג': מה זאת אומרת?

עיסאווי פריג': יבואן שיש לו דגם, הוא מייבא לארץ דגמים מסוימים, ובעל רישיון מקביל, עקיף, מייבא רכב מדגם אחר מאותה תוצרת רכב, ועל-פי הסעיף הזה הוא מחויב כתנאי מתנאי הרישיון לספק מוצרי תעבורה לדגמים האלה.

עיסאווי פריג': זו סוגיית המהות.

<קריאה: לא הבנתי.

יעקב פרי: גם אני לא.

עיסאווי פריג': אני אתן הדגמה.

עיסאווי פריג': אני סוכן "פורד", מייבא ארבעה דגמים של "פורד".

עיסאווי פריג': בא אחד עם רישיון עקיף, יש לו רישיון לעשות ייבוא עקיף.

דוד ביטן: אבל פה מדובר על הישיר, לא על העקיף.

יעקב פרי: אנחנו מדברים בסעיפים האלה על הישיר.

דוד ביטן: מה שהוא מייבא, הם צריכים לספק.

עיסאווי פריג': אני אסביר לכם.

עיסאווי פריג': אנחנו מדברים על תנאי קבלת רישיון.

דוד ביטן: לישיר.

עיסאווי פריג': אני יודע.

עיסאווי פריג': אחד מהתנאים לקבלת רישיון לספק מוצרי תעבורה לכל רכב מתוצרתו.

דוד ביטן: שמיובא לישראל, לא לכל רכב.

עיסאווי פריג': מכל התוצרת.

דוד ביטן: שמיובאת.

עיסאווי פריג': כן, שמיובאת.

דוד ביטן: תמשיך.

עיסאווי פריג': מכל התוצרת.

עיסאווי פריג': ברגע שאני כותב "מכל התוצרת", זה בעצם המהות של הסעיף.

עיסאווי פריג': האם תוצרת או דגם?

עיסאווי פריג': ברגע שאני אומר "תוצרת", אז זה הוויכוח.

יעקב פרי: זאת אומרת, מה שאותו יצרן ייצר.

עיסאווי פריג': יצרן ייצר עשרה דגמים, ארבעה דגמים מהם אני מייבא דרך היבואן הישיר, שישה דגמים – נגיד "פורד", "פורד מוסטנג", לא מיובאת לארץ – החליט יבואן שיש לו רישיון עקיף לייבא את ה"פורד מוסטנג" לארץ.

יעקב פרי: צריך לתת לו.

יעקב פרי: ברור.

עיסאווי פריג': צריך על-פי תנאי הרישיון לספק לו מוצרים.

יעקב פרי: נכון.

עיסאווי פריג': זה המהות.

דוד ביטן: ההיפך.

דוד ביטן: הניסוח הזה עדיף מאשר דגמים כיוון שזה כל דבר שהוא מייצר, הוא צריך לספק.

עיסאווי פריג': אם אין מחלוקת, אז החוק מאושר.

עיסאווי פריג': זה המהות.

<חוה ראובני: צודק מר פריג' שזה לב העניין.

עיסאווי פריג': כן, לב העניין, רבותי.

<חוה ראובני: הפסקאות הבאות משקפות את זה עוד פעם.

עיסאווי פריג': נכון.

<חוה ראובני: אמירת המדיניות, אפשר כמובן להתווכח, אדוני מייצג עמדת מדיניות אחת, הממשלה באה עם עמדת מדיניות אחרת.

<חוה ראובני: האמירה שלנו היא – יצרן רכב שרוצה לשווק את כלי הרכב שלו בישראל באמצעות יבואן ישיר מטעמו, הוא לא יכול לתת בלעדיות, ואומר, רק מה שהיבואן הזה מביא.

<חוה ראובני: אם אני נכנס לשוק הישראלי עם יבואן ישיר, אני יודע ומקבל עלי שיכולים להיות גם יבואנים נוספים, וכל רכב מתוצרתי שיגיע לישראל, אני אחראי לטפל בו.

<חוה ראובני: זאת העמדה.

יעקב פרי: וזה גם בא לידי ביטוי בכל הסעיף.

עיסאווי פריג': נכון.

עיסאווי פריג': אם אנחנו פותרים את הסוגיה, פתרנו את כל הסעיף.

יעקב פרי: אנחנו לא פותרים.

יעקב פרי: אנחנו צריכים להחליט, יש - - -

עיסאווי פריג': זה המהות.

יעקב פרי: עוד מישהו?

יעקב פרי: בבקשה.

<רון מלכה: רון מלכה, "קשת ליס".

<רון מלכה: אני רוצה לתת תשובה לחבר הכנסת פריג', ברשותך.

<רון מלכה: לאירופה מיובאים מדי שנה עשרות, אם לא מאות אלפי כלי רכב מתוצרת – סתם לדוגמה, "טויוטה" – שדגמים שלה לא אמורים להיות משווקים באירופה.

<רון מלכה: הם לא נמצאים במגוון האירופי.

<יעקב אנוך: לא נכון - - -

עיסאווי פריג': אבל הוא ענה לך שהיצרן הוא מקומי.

<רון מלכה: יש יושב-ראש לוועדה, הוא ייתן לך את זכות הדיבור.

<רון מלכה: אני כרגע מדבר, ואם אתה חולק עלי מותר לך.

יעקב פרי: כולם יקבלו רשות דיבור.

<רון מלכה: יש למשל, "טויוטה סיינה" – אני סתם ככה אקח נקודה – לא מיוצרת באירופה, לא אמורה להיות מיובאת לאירופה.

<רון מלכה: מיובאות אלפי יחידות בשנה מארצות הברית לאירופה בייבוא אישי, בייבוא אחר, מגיעות לאירופה.

<רון מלכה: אז מה?

<רון מלכה: "טויוטה" מתנערת מהם?

<רון מלכה: הוא נכנס למוסך של אירופה ולא מקבל שירות?

<רון מלכה: - -

יעקב פרי: הבהרת.

<רון מלכה: - - מקבל שירות, אחריות, "ריקול", חלפים, הכול.

<רון מלכה: יכול להיות שהוא מקבל את זה קצת באיחור כי אין את זה באופן - - -

עיסאווי פריג': אבל היצרן מקומי.

יעקב פרי: הסבירו קודם שיש הבדל בין אירופה לבין זה, שם זה יותר יצרנים, ופה יבואנים.

עיסאווי פריג': נכון.

עיסאווי פריג': זה עלויות שונות.

יעקב פרי: נאמר.

יעקב פרי: הבנו.

יעקב פרי: בבקשה, אדוני.

<זאב פרידמן: זאב פרידמן, המועצה הישראלית לצרכנות.

<זאב פרידמן: אדוני היושב-ראש, הייתי רק מבקש אולי מהיועץ המשפטי לברר האם הנוסח מכסה.

יעקב פרי: < מכסה מה?>

<זאב פרידמן: אני מסביר.

<זאב פרידמן: אנחנו מבקשים את ההתחייבות של היצרן.

יעקב פרי: נכון.

<זאב פרידמן: אנחנו רוצים שהיא תכסה את כל הרכבים שנמצאים בישראל, ולכן הניסוח "בתקופה שלא תפחת משבע שנים מיום המכירה לצרכן" – הרי כאן אנחנו מדברים על היבואן הישיר.

<זאב פרידמן: אנחנו רוצים שזה יחול לא רק לגבי היבואן הישיר אלא לגבי מיום המכירה לצרכן, בכל מקרה.

<זאב פרידמן: כל צרכן, כל מכירה של צרכן, גם אם היא לא דרך אותו, זאת אומרת יכולה להיות אחרי התקופה של אותן שבע שנים.

עיסאווי פריג': זה לא קריטי.

<חוה ראובני: לכל רכב מתוצרתו המיובא לישראל מיום שנמכר אותו רכב - - -

<זאב פרידמן: שאלה אם זה מכסה באמת במועד שבו הוא נמכר.

יעקב פרי: אני, עם כל הצניעות, חושב שזה מכסה.

יעקב פרי: זה מכסה, אבל השאלה היא אחרת.

יעקב פרי: שמענו, ונבדוק את זה, אדוני.

יעקב פרי: בבקשה, אדוני.

<יורם בונן: עורך-דין יורם בונן, איגוד יבואני הרכב.

<יורם בונן: אני ברשות אדוני מבקש טיפה לחבר את הדיון לקונטקסט.

יעקב פרי: הרחבה זעירה.

<יורם בונן: קודם כול, הסעיף כאן עוסק בעצם במסמכים שצריך להביא יבואן ישיר כדי לקבל רישיון.

יעקב פרי: נכון.

<יורם בונן: המסמכים לאורך כל הסעיף מתחלקים לשני סוגים – מסמכים שהוא צריך להביא מהיצרן שנמצא בחוץ-לארץ, ומסמכים עם התחייבויות שהוא צריך לתת בעצמו.

יעקב פרי: התחייבות של עצמו.

יעקב פרי: נכון.

<יורם בונן: בדרך כלל התחייבויות שנסמכות על אישורים שנתן לו היצרן.

<יורם בונן: אדוני, בסופו של יום, התחולה של החוק הישראלי היא טריטוריאלית, ועם כל הרצון והיומרה, אין דרך אמתית לכפות את החוק הישראלי על תאגידים זרים.

יעקב פרי: נכון.

<יורם בונן: שמענו קודם כשהסביר מר פלור את הבעייתיות לגבי הסוכנים המורשים, אז דווקא שם, כשנאמר שהסוכן המורשה לא מסכים לתת משהו, אז זה בסדר, אז צריך לעשות איזה תיקון שיתאים לרצון שלו, אבל כשמדברים על יצרני הרכב, זה כבר פתאום – לא, הם יתיישרו לפי החקיקה הישראלית.

<יורם בונן: זה רעיון מעניין, אבל צריך להבין שתעשיית הרכב - - -

יעקב פרי: לא בטוח שהוא ישים, לטעמך.

<יורם בונן: אל"ף, תעשיית הרכב היא גלובלית, וכמו שנאמר כאן, מדינת ישראל היא עוד מדינה אחת.

דוד ביטן: מה אתה חושב שצריך להיות?

יעקב פרי: דוד.

דוד ביטן: לא, מעניין.

יעקב פרי: בסדר, אז הוא יגיע.

<יורם בונן: אני חושב, אדוני, שאי אפשר להתנות – רק מבחינת דגמים.

דוד ביטן: שלא יביאו את הרכב.

דוד ביטן: אם הם לא רוצים לעמוד בחוק הישראלי, שלא יביאו.

דוד ביטן: לא חייבים לקנות - - -

יעקב פרי: רבותי.

יעקב פרי: דוד, תן לו לסיים.

דוד ביטן: לא, אני רוצה להבין את ההיגיון.

יעקב פרי: תן לו לסיים.

יעקב פרי: אם לא תבין את ההיגיון, בסוף תשאל.

<יורם בונן: ההיגיון הוא שאם יש תעשיית רכב גלובלית, ויש לה כללים שפועלים בכל העולם, יש בעיה שמדינת ישראל תנסה לשנות אותם.

<יורם בונן: גם בחוות הדעת שניתנה לוועדה אין התמודדות עם האמירה.

<יורם בונן: אגב, זה לא ייתכן ולא אפשר, יש בפני הוועדה מסמכים של איגודי היצרנים באירופה ובארצות הברית שהם לא מוכנים - - -

<עוזי יצחקי: בחייך.

<עוזי יצחקי: מעניין איך הם הגיעו.

<עוזי יצחקי: נו, באמת.

<עוזי יצחקי: אל תיתן לי לפתוח את זה.

<קריאה: הם הגיעו באימייל.

<עוזי יצחקי: באמת, אל תעשו לי את זה.

<עוזי יצחקי: יש גם גבול לכל צביעות.

<קריאות: - - -

דוד ביטן: אתה לא רוצה שיביאו מוצרי - - -

<עוזי יצחקי: באמת.

<עוזי יצחקי: אתה רוצה שאני אספר לך איך זה הגיע, חוות הדעת?

יעקב פרי: אדוני המנכ"ל.

יעקב פרי: אדוני המנכ"ל.

דוד ביטן: איזה מין טענה זאת.

יעקב פרי: קודם כול, תנו לדובר לסיים את דבריו, ואחר כך אני אתן לכם להתנגד או להביא נתונים נוספים.

<יורם בונן: ועוד נקודה, אדוני, מבחינת היצרנים.

<יורם בונן: גם חבר הכנסת ביטן, הרי עמדת היצרנים היא לא לגבי יבואנים ספציפיים.

<יורם בונן: הרי גם אם יתחלפו כל היבואנים, אם היצרנים לא מוכנים לתת את ההתחייבויות האלה - - -

דוד ביטן: אבל עובדה שהם כן מוכנים.

דוד ביטן: עובדה.

יעקב פרי: דוד.

דוד ביטן: אבל מה, אי אפשר להתעמת אתו?

יעקב פרי: כן, אתה יכול, אבל תן לו רק לסיים.

דוד ביטן: הוא מדבר אלי.

דוד ביטן: אל"ף, אתה גם לא אומר מה כן צריך להיות, לא שמעתי את זה.

יעקב פרי: דוד, אני מבקש ממך.

דוד ביטן: ובי"ת, אם הם לא רוצים, הרי עובדה שכן מייבאים מכוניות והם כן עומדים בתקנים האלה.

דוד ביטן: מה בדיוק הבעיה?

דוד ביטן: זה לא משהו חדש.

יעקב פרי: דוד.

<יורם בונן: לא מצאנו את זה.

דוד ביטן: זה משהו חדש?

דוד ביטן: שלא יביאו מוצרים?

יעקב פרי: תסיים בבקשה את דבריך.

<יורם בונן: ברשות אדוני, עוד שתי נקודות בהקשר הכללי.

<יורם בונן: מה שמביאים זה בייחוד את הדוגמה של האיחוד האירופי, אבל שוכחים שהאיחוד האירופי הוא טריטוריה אחת, ולכן כל מדינה בתוך האיחוד האירופי נחשבת אותה טריטוריה.

יעקב פרי: אוקיי.

<יורם בונן: אדוני, אני מבין שכמי שמייצג את איגוד יבואני הרכב, אני לא זה שאמור להוביל את הזווית הזאת, אני בכל זאת רק רוצה להציף אותה, וישקלו חברי הכנסת את הנקודה.

יעקב פרי: תציף, תציף.

<יורם בונן: כי בסופו של דבר, כשמקלפים את כל הטיעון המשפטי, בסוף היום מה שנוצר זה שיש פה הרבה מאוד מכוניות – כך מקווים – שיבואו דרך יבואנים שאין להם שום אחריות כלפי הלקוח שלהם על המוצר הזה.

יעקב פרי: לא, זה לא נכון.

<יורם בונן: זאת אומרת, יש פה יבואן שהוא, כל מה שצריך לעשות זה לשים את הרכב בנמל, ומשם הוא לא מכיר את הלקוח שלו, לא מעניין אותו, הוא לא צריך לתת לו שירות, הוא לא צריך לדאוג לו לחלפים.

יעקב פרי: לפי מה שקראתי, זה לא מדויק מה שאתה אומר.

יעקב פרי: הכוונה היא בהחלט כן לתת, אבל - - -

<יורם בונן: זו בדיוק הטענה.

<אבנר פלור: סעיף 36.

<יורם בונן: אדוני, בדיון הקודם הייתה שאלה על מקורות הייבוא, ובמידה מסוימת הפנו אלינו את הטרוניה – מה זה עניינכם שרשרת הייבוא ומאיפה הרכב הגיע והאם הוא סבל מתקלות כאלה או אחרות בדרך?

<יורם בונן: זה הסעיף שמסביר למה זאת בעיה שלנו.

<יורם בונן: כי מה שקורה זה שלוקחים את כל הרכבים האלה ושופכים אותם בחצר שלנו.

דוד ביטן: אבל אתם מרוויחים מזה.

<יורם בונן: אבל אדוני - - -

דוד ביטן: תן לי רגע.

דוד ביטן: אתם אחראים לספק את מוצרי התעבורה, גם על זה אתם מרוויחים.

דוד ביטן: אם אני מייבא רכב מדגם שאתם לא מייבאים – נגיד ייבאתי את זה בייבוא אישי, ואתם לא מייבאים אותו – לפי הנוסח הזה אתם צריכים לדאוג גם לחלפים של המוצר הזה.

דוד ביטן: אתם גם על זה מרוויחים.

דוד ביטן: אז מה הטענה שלכם, אני לא מבין.

<עוזי יצחקי: גם טיפולים.

דוד ביטן: אתם מרוויחים גם על זה, אז מה הטענה?

<קריאות: - - -

דוד ביטן: שום טענה לא צריכה להיות לכם.

<יורם בונן: אני אתן דוגמאות.

יעקב פרי: לא, לא, לא, לא.

יעקב פרי: אל תיתן דוגמאות.

יעקב פרי: תענה.

יעקב פרי: תענה.

<יורם בונן: אני אענה.

<יורם בונן: ל"טויוטה" יש 90 דגמים, מתוכם עשרה מיובאים לישראל.

<יורם בונן: ל"הונדה" יש 55 דגמים, מתוכם חמישה מיובאים לישראל.

<יורם בונן: האם אדוני מתכוון שכל יבואן ישיר יחזיק במחסנים שלו את כל החלפים מכל מין וסוג - -

יעקב פרי: הנקודה ברורה.

<יורם בונן: - - לכל 90 הדגמים?

<יורם בונן: איך הוא ינהל את המלאי הזה?

<יורם בונן: האם הוא אמור - - -

דוד ביטן: לא.

דוד ביטן: רק לדגמים שמיובאים לישראל.

<קריאה: לספק.

<קריאה: לא להחזיק.

יעקב פרי: הנקודה ברורה.

יעקב פרי: מנכ"ל משרד התחבורה, אתה רוצה להעיר?

<עוזי יצחקי: כן, אני רוצה ממש בכמה מלים.

<עוזי יצחקי: שוב, מדובר פה בניסיון לעצור את פתיחת השוק ורצון להציב חסמים, שבשנים האחרונות הוכח שהם גם לא נכונים.

<עוזי יצחקי: ראה בזמנו את הייבוא האישי כשאני הייתי סמנכ"ל.

<עוזי יצחקי: הגיעו אותם יבואנים – לא נוכל לטפל באותם רכבים.

<עוזי יצחקי: יתרה מכך, הביאו לי גם מכתבים מיצרנים מחוץ-לארץ, שאמרו אנחנו לא מוכנים שרכבים כאלה - - - עמדנו על זה.

<עוזי יצחקי: נתנו את העניין של מוצרי תעבורה, אפשרנו במוסכים אחרים.

<עוזי יצחקי: וראה, הפלא ופלא, אותם יבואנים היום מתחרים על אותם כלי רכב.

<עוזי יצחקי: גם כמו שאמר חבר הכנסת ביטן, לחלקי חילוף, גם לטיפולים שהם מגיעים ויכולים באמת להרוויח – ועינינו לא צרה, שירוויחו.

<עוזי יצחקי: לכן, יש פה את הבסיס.

<עוזי יצחקי: צריך להתגבר על החסמים הללו ולפתוח את השוק.

דוד ביטן: רק שאלה אחת.

יעקב פרי: דוד, אתה הרי מדבר בלי רשות דיבור, אז עכשיו אני לשם שינוי אתן לך.

יעקב פרי: בבקשה.

דוד ביטן: מה שמפריע לי כאן, שההתחייבות הזאת לא כוללת מועדים.

דוד ביטן: זאת אומרת, אם אני צריך לספק מוצר תעבורה לכלי רכב - - -

<חוה ראובני: בהמשך.

<אבנר פלור: יש את זה בהמשך החקיקה.

דוד ביטן: בהמשך יש מועדים?

<אבנר פלור: לגבי מועדי אספקה, כן.

<חוה ראובני: סעיף 41.

דוד ביטן: אתם לא מכניסים את זה בסעיף?

<חוה ראובני: כי זה התנאים למתן הרישיון, שם זה החובות.

יעקב פרי: רבותי.

יעקב פרי: דוד, אנחנו מדברים פה על התנאים למתן הרישיון, אחר כך יש החובות.

יעקב פרי: רק הערה קצרה שלכם.

<רון מלכה: משפט אחד והתייחסות לדבריו של חברי הנכבד מאיגוד יבואני הרכב.

<רון מלכה: הוא שוכח רק להזכיר שבאירופה, היצרנים נתנו שם נציגויות בגלל חוק ההגבלים האירופי, שהדרך היחידה שלהם לפעול ולשלוט בשוק זה לפתוח שם נציגויות.

<רון מלכה: למעשה, יש להם שרשור של חברות של מאה אחוז בעלות, עד רמת המדינה.

<רון מלכה: אז אין בעיה.

<רון מלכה: אז בואו, שהיבואנים הנוכחיים יוותרו על רצונם למכור מכוניות באופן בלעדי - -

יעקב פרי: אוקיי.

יעקב פרי: הבנתי.

<רון מלכה: - - ושהיצרן – נעשה את אותו חוק כמו באירופה ואז אתם תהיו "דילר" כמו ההוא שאתה נותן לו היום את הזיכיון בנתניה, חדרה, וכו'.

<רון מלכה: אין שום בעיה, היצרן לא יוותר על מיליונים.

יעקב פרי: ברור.

יעקב פרי: עיסאווי.

יעקב פרי: תתייחס, וגם תאמר מה הייתה הצעתך, איך היית משנה, לטעמך לפחות.

עיסאווי פריג': לפני השינוי, בסעיף (2) אני רואה כחלק מהתנאים - - -

יעקב פרי: סעיף (2) קטן.

עיסאווי פריג': כן.

<קריאה: פסקה (2).

יעקב פרי: ההסכם אינו מעניק, הוא לא מעניק לו.

עיסאווי פריג': שהיצרן בחו"ל אינו מעניק ליבואן זכויות שיווק בלעדיות.

עיסאווי פריג': לזה התכוונו?

<חוה ראובני: כן.

<קריאות: כן.

דוד ביטן: זה כל הרעיון.

עיסאווי פריג': שאני אבין.

עיסאווי פריג': אני שואל את יבואני הרכב.

עיסאווי פריג': בעולם, האם קיים דבר כזה שיצרן מתקשר עם יותר מיבואן אחד בארץ מסוימת?

<קריאה: - - -

דוד ביטן: אם אני רוצה לייבא רכב בייבוא אישי, יגידו לי, אנחנו לא יכולים לתת לך כי יש לנו הסכם.

דוד ביטן: זה הרעיון, אחרת אין טעם בחוק.

דוד ביטן: אין טעם בחוק אם אתה רוצה משהו אחר.

עיסאווי פריג': חבר הכנסת ביטן, יש ייבוא עקיף וייבוא ישיר.

עיסאווי פריג': הייבוא העקיף מסוכן מורשה, הייבוא הישיר מהיצרן.

עיסאווי פריג': אלה שני עולמות.

יעקב פרי: עיסאווי, תסיים.

עיסאווי פריג': שאלתי היא האם היצרן, נהוג לתת הסכם שיווק במדינות העולם ליותר מאיש אחד, כן או לא? זה מה שאני רוצה לדעת.

יעקב פרי: ודאי שכן.

<יעקב אנוך: אני יכול לענות, אדוני?

יעקב פרי: כן, בקיצור.

<יעקב אנוך: במדינות שהיצרן יושב, הוא נותן הסכמי שיווק ליותר מגוף אחד.

יעקב פרי: ודאי.

<יעקב אנוך: אבל, היצרן יושב במדינות שיש 50 מיליון תושבים, שיש שם שוק בגודל שמתאים לו.

<יעקב אנוך: ישראל היא שוק מאוד מאוד מאוד קטן.

יעקב פרי: תנסה לתת לנו דוגמאות ממדינות שמספר תושביהן חמישה, שמונה, עשרה, שנים-עשר מיליון תושבים.

יעקב פרי: שם יש גם?

<יעקב אנוך: לא, לא.

<יעקב אנוך: כמו פה.

עיסאווי פריג': לא יודע שיצרן נותן שני רישיונות לשני משווקים.

יעקב פרי: אלה דברים שצריך לבדוק.

יעקב פרי: אנחנו סומכים על דבריך, אבל בסדר.

יעקב פרי: תודה.

עיסאווי פריג': הצעתי, אם כך, שמאחר שהנושא מאוד מורכב ויש הרבה סעיפים במהלך החקיקה קדימה שקשורים להשלכות האלה - - -

יעקב פרי: אנחנו נקרא, אנחנו לא נצביע עכשיו.

עיסאווי פריג': בדיוק.

יעקב פרי: בסדר?

עיסאווי פריג': כן.

עיסאווי פריג': יש לי הסתייגות.

יעקב פרי: קלעתי לדעת גדולים?

עיסאווי פריג': בסדר גמור.

יעקב פרי: אז אנחנו ממשיכים לקרוא את סעיף קטן (4).

יעקב פרי: בבקשה.

דוד ביטן: צריך להבין את הרעיון מאחורי מה שחבר הכנסת פריג' אומר.

דוד ביטן: הרי בעיקרון, החוק הזה לא יכול לחייב את היצרן למכור למישהו.

עיסאווי פריג': אני אגיד לך מה הבעיה.

יעקב פרי: אין גם חוק שאנחנו נעמוד מאחוריו שמחייב - - -

דוד ביטן: יפה, זה מה שאני רוצה להסביר לפריג'.

דוד ביטן: "פז'ו" למשל לא חייבת למכור.

דוד ביטן: אם היא רוצה למכור רק למשווק, אפילו אם אין לו בלעדיות, היא לא חייבת.

דוד ביטן: אז העיקרון אומר – למה אנחנו צריכים שבהסכם לא יהיו לו זכויות שיווק בלעדיות?

דוד ביטן: על מנת שאם הם ירצו למכור למישהו, הם לא יהיו חסומים על-ידי העניין שיש להם הסכם בלעדיות עם מישהו בארץ.

דוד ביטן: זה כל הרעיון של התחרות, אחרת כל הרעיון נופל.

דוד ביטן: אני לא מבין את הטענה שלך בכלל.

<קריאות: - - -

עיסאווי פריג': אפשר לתת תשובה?

יעקב פרי: ברשותך.

דוד ביטן: אני מנסה לשכנע אותך, שתרד מההסתייגות הזאת.

דוד ביטן: אם אתה מקבל את ההסתייגות - -

יעקב פרי: דוד.

יעקב פרי: דוד.

דוד ביטן: - - בעצם אין שום תחרות ושום דבר.

דוד ביטן: זה התוצאה של העניין.

יעקב פרי: עורכת-דין ראובני, סעיף קטן (4).

יעקב פרי: אנחנו ממשיכים לקרוא.

<חוה ראובני: זה המשלים של (3), כי ב-(3) אמרנו שהיצרן מתחייב לתת מוצרי תעבורה, כאן היבואן מתחייב את אותה התחייבות.

<חוה ראובני: כל הדיון אגב הצרכן בעצם היה קשור גם ל-(4).

דוד ביטן: עכשיו אתם גם לא רוצים להתחייב?

יעקב פרי: רבותי.

יעקב פרי: סעיף קטן (5).

יעקב פרי: תרשמו לכם את ההערות, אנחנו נעבור כמה סעיפים קטנים, ניתן לכולם להעיר.

<חוה ראובני: מה שהיה לנו במוצרי תעבורה, אותו מודל לגבי האחריות.

<חוה ראובני: התחייבות יצרן, התחייבות יבואן.

<חוה ראובני: כל רכב מהתוצר.

דוד ביטן: אני הייתי רוצה גם, כשאתם מקריאים תגידו מה השינוי לעומת מה שקיים היום.

<אבנר פלור: היום אין את זה.

דוד ביטן: כי אנחנו הרי לא מתמצאים.

יעקב פרי: היום אין את זה, זה חדש לגמרי.

דוד ביטן: אם זה חדש, שיגידו חדש.

יעקב פרי: סעיף קטן (6), ואז אנחנו נשמע הערות.

<חוה ראובני: (6) הקראנו.

<חוה ראובני: (5) ו-(6) הם גם כן צמד, כמו (3) ו-(4).

דוד ביטן: היום הם ממציאים את כל ההתחייבויות האלה?

<אבנר פלור: כן.

<אבנר פלור: היום הם ממציאים את ההתחייבויות מכיוון שמדובר רק בכלי רכב שהם מייבאים.

<אבנר פלור: מה שאנחנו פה רוצים להרחיב, גם לכלי רכב שהם לא מייבאים.

דוד ביטן: לפתוח את כל כלי הרכב.

דוד ביטן: בסדר, הבנתי.

דוד ביטן: אבל הם ממציאים את הדברים.

יעקב פרי: אני מבקש הערות לסעיף קטן (4), סעיף קטן (5), סעיף קטן (6).

יעקב פרי: בבקשה, אדוני.

<יורם בונן: עורך-דין יורם בונן, איגוד יבואני רכב, אדוני.

<יורם בונן: אני מבקש באמת להפריד בין נושא החלפים לנושא האחריות.

יעקב פרי: חלפים לאחריות.

<יורם בונן: כן.

<יורם בונן: (4) זה החלפים, (5) ו-(6) זה אחריות.

<יורם בונן: אני שוב מתייחס לחוות הדעת שהונחה בפני הוועדה.

<יורם בונן: הרי הניתוח של החסמים נובע על-פי חוות הדעת מהסכמי הבלעדיות שיש ליצרנים עם היבואנים הישירים.

<יורם בונן: כל זה לא רלוונטי לגבי חלפים.

<יורם בונן: אני באמת לא מבין למה צריך שהיבואנים הישירים ינהלו את המלאי של היבואנים העקיפים.

<יורם בונן: הרי הם לא יודעים איזה רכבים הם מייבאים.

<יורם בונן: כמו שאמרנו, יש המון דגמים.

<יורם בונן: כל דגם כזה זה המון-המון חלפים קטנים.

יעקב פרי: ולטעמך, צריך להטיל את החובה הזאת על היבואנים העקיפים?

<יורם בונן: בוודאי.

<יורם בונן: בוודאי.

<יורם בונן: אם הוא יבואן והוא רציני, והוא מביא לפה רכבים, זה לא דבר קטן.

<יורם בונן: מה הבעיה שיהיה לו גם מחסן חלפים, ואם צריך חלפים לרכבים שהוא הביא ללקוחות שלו, הוא יוציא אותם מהמחסן שלו?

<יורם בונן: למה מישהו אחר צריך לנהל את המלאי עבורו בלי לדעת - - -

דוד ביטן: אתה גדול ואתה מקושר עם היצרן - - -

<קריאות: - - -

דוד ביטן: אבל אתם מרוויחים גם מזה, ניסיתי להסביר לך את זה.

דוד ביטן: זה שאתם לא רוצים להביא כדי להעמיס עומס על העקיפים ואז הם לא יעשו שום ייבוא, זה הבנו כבר.

יעקב פרי: אני רוצה להבין קודם, אחר כך אנחנו נתווכח.

יעקב פרי: סיים.

<יורם בונן: אני רוצה לחדד.

יעקב פרי: מה שאתה טוען זה שאין הצדקה, לטעמך, להטיל על היבואן הישיר חלפים שהיבואן העקיף ייבא.

יעקב פרי: אתה אומר, תטילו את זה על היבואן העקיף.

<יורם בונן: נכון.

<יורם בונן: רק עוד נקודה אחת, אדוני.

<יורם בונן: גם דנים בכל קטע בחוק בנפרד, פתאום כשמסתכלים למעלה – הרי היו דיונים ארוכים לגבי זה שאין תחרות בחלפים, ומה פתאום היבואנים, יש להם כוח לגבי החלפים.

<יורם בונן: למה?

<יורם בונן: בעיני משרד התחבורה, למה לתת להם עוד כוח?

<יורם בונן: אבל מה שבאמת מטריד אותי, אדוני, זה השונות של הדגמים והצורך לנהל מלאי - - -

יעקב פרי: הבהרת.

יעקב פרי: הבהרת את דעתך.

יעקב פרי: בבקשה, עיסאווי.

עיסאווי פריג': עורך-דין בונן, יש לי שאלה.

עיסאווי פריג': כשאנחנו מדברים על אחריות, אם אני יבואן עקיף והבאתי רכב מסוג מסוים, רק פריט אחד הבאתי.

עיסאווי פריג': על-פי האחריות שמוצעת כאן, ואם יש לי את הרכב הזה לשלוש שנים כיבואן עקיף, אני צריך לחייב אותו להחזיק עבור הרכב היחידי הזה מלאי לשלוש שנים?

<קריאה: שבע.

עיסאווי פריג': לשבע שנים?

עיסאווי פריג': שאני אבין.

יעקב פרי: לטעמם, כן.

עיסאווי פריג': לטעמם כן.

<רון מלכה: גם בחוק כבר נקבע לגבי הנושא של החלקים, שאין חובה להחזיק מלאי.

<רון מלכה: היום אתה תוך שבעה ימים יכול להביא מאירופה, מארצות הברית, ואני בתור יבואן עקיף, אם הבאתי אחד - - -

יעקב פרי: כלומר, הטענה שלך היא - -

<רון מלכה: שאני מחויב לשלם להם.

יעקב פרי: - - שהטענה של העורך-דין - - -

<רון מלכה: על האקסטרה הוצאות אני מחויב לזה ולא אני קובע אלא יש מערכת פירוט שלמה במשרד התחבורה.

יעקב פרי: הבהרת.

<רון מלכה: אני גם יכול להביא.

<יעקב יהודה רודד: אז תביא.

<רון מלכה: אבל אני אומר שלא.

<רון מלכה: לא לכל חלק יש לי גישה ליצרן.

<רון מלכה: אין לי גישה ישירה ליצרן.

<קריאות: - - -

יעקב פרי: רבותי.

<רון מלכה: אתם מעלים את זה קצת לרמה יותר גבוהה.

<רון מלכה: אנחנו נציע לוועדה הנכבדה.

יעקב פרי: רבותי.

<רון מלכה: אפשר?

יעקב פרי: אבל אתה הבהרת.

<רון מלכה: משפט אחד.

יעקב פרי: יש פה חלק מהאנשים אינטליגנטים.

<רון מלכה: משפט אחד אחרון.

<רון מלכה: אנחנו יכולים להציע למעשה שבואו נעתיק את החוק האירופי, שהוועדה יכולה להגיד – כל יצרן שרוצה למכור רכב במדינת ישראל, בבקשה שיתכבד כמו באירופה ויפתח הוא נציגות פה וייתן רישיונות לשיווק, וייקחו לך את העבודה.

<רון מלכה: אף אחד לא רוצה לקחת לך את העבודה ולא - - -

<קריאות: - - -

<יעקב יהודה רודד: וזה יקדם את התחרות.

יעקב פרי: רבותי, לא מתווכחים.

יעקב פרי: אחד ידבר.

יעקב פרי: אין ויכוחים.

יעקב פרי: בבקשה.

<רונן לוי: רונן לוי, איגוד המוסכים.

<רונן לוי: קודם כול, צריך לזכור שיבואני הרכב בישראל באמת נכנסים לנעליים של היצרן.

<רונן לוי: אנחנו פה דנים מול יבואני הרכב שהם בעצם - - -

<יעקב אנוך: זה לא נכון.

<קריאות: - - -

עיסאווי פריג': אם אתם בלעדיים, יש בזה משהו.

<קריאה: - - -

<רונן לוי: אני הרבה דברים שאמרת חשבתי שהם לא נכונים, אבל לא הפרעתי לך.

יעקב פרי: דבר.

<רונן לוי: כרגע הם מייצגים את היצרן בהיבט הזה שהם אלה שמזינים את מדינת ישראל בכלי הרכב של יצרני הרכב, אין מה לעשות.

<רונן לוי: הם בעלי הזיכיונות והם מייצגים את היצרנים בהיבט הזה.

<רונן לוי: שתיים, יש להם זמינות לקטלוגים של החלפים.

<רונן לוי: היכולת שלהם לנהל – הם לא חייבים להחזיק את המלאי הקבוע אבל - - -

דוד ביטן: הם צריכים לספק.

<רונן לוי: הם יכולים לנהל.

יעקב פרי: אתה אומר, הם לא חייבים להחזיק אותו, הם יכולים לספק אותו בין שני הצדדים.

<רונן לוי: פרט שיש להם את הזמינות.

עיסאווי פריג': אבל בעקיפין הוא יכול לספק גם.

<רונן לוי: כשאני מוסך פרטי לצורך העניין, ואני רוצה להביא חלק של רכב בייבוא אישי, לצורך העניין, למצוא את המספר הקטלוגי שלו דרך מספר השלדה זה לא דבר כל כך קל ופשוט היום, ובכלל, לא רק במדינת ישראל.

יעקב פרי: זה לא קל לך כבעל מוסך, כאיש מוסך, או שזה לא קל לכולם, כולל היבואנים?

<רונן לוי: לי כבעל מוסך.

<רונן לוי: ליבואן רכב שהוא מקושר ליצרן הרכב, יש לו זמינות לכל מספרי הקטלוגים, לפי מספרי השלדה.

יעקב פרי: אוקיי.

יעקב פרי: ברור.

<רונן לוי: לכן, הנוחות בכלל לכולם והשירות שכולנו נוכל לתת לציבור היא בנוחות שיש להם ובקשר שיש להם עם יצרני הרכב.

<רונן לוי: מעבר לזה, הם לא חייבים לנהל את המלאי של כל מדינת ישראל.

<רונן לוי: הוא יכול להזמין ולהביא את החלפים גם של המכוניות לגבי אחרים.

יעקב פרי: כשצריך.

יעקב פרי: גברתי.

<טל ברנר דרורי: טל ברנר, יושבת-ראש הדו-גלגלי.

<טל ברנר דרורי: אני רואה בזה עניין הרבה יותר מהותי, זה יורד לשורש של זכויות של חופש העיסוק.

<טל ברנר דרורי: הולכים להטיל – ובמילה הכי פשוטה, הולכים להטיל על יבואן ישיר חובות של אדם אחר שבחר לעסוק בעיסוק מסוים.

<טל ברנר דרורי: זה כמו שיבקשו מהורים, שיגדלו את הילדים של השכנים.

יעקב פרי: לא, קצת הרחקת לכת.

<טל ברנר דרורי: כל אחד שיבחר את הדברים שהוא מעוניין.

יעקב פרי: קצת הרחקת לכת, אבל בסדר, זכותך.

<טל ברנר דרורי: לא, לא הרחקתי.

<טל ברנר דרורי: חסר אולי מעט ידע.

<טל ברנר דרורי: יבואן ישיר בוחר את הדגמים שהוא בוחר להביא, משיקולים כאלה ואחרים, בשביל זה יושבים שם אנשים שבוחנים את העבודה, ומתוך זה משקלל לתוך הדברים את השירות שהוא צריך להעניק, את החלפים שהוא צריך להביא, את הגודל של המחסנים שהוא צריך.

<טל ברנר דרורי: ליד זה, יש מהפכה שלמה בעולם החלפים שנעשית בשנים האחרונות במשרד התחבורה.

<טל ברנר דרורי: פתחו את השוק, ולזכותם ייאמר, פתחו את השוק לתחרות.

<טל ברנר דרורי: אם פתחו את השוק, והמהפכה הזאת אכן קרמה עור וגידים והגיע בסופו של דבר החזון לביצוע, אדרבה ואדרבה.

<טל ברנר דרורי: רצו לקחת את הכוח מהיבואנים, אדרבה ואדרבה.

<טל ברנר דרורי: אז אי אפשר מצד אחד להחזיק את המקל הזה ולהגיד, אנחנו פותחים את השוק לתחרות, והפכנו ועשינו מהפכה שלמה בנושא החלפים ומוצרי התעבורה - -

יעקב פרי: ומצד שני לחייב.

יעקב פרי: הבנתי.

יעקב פרי: אוקיי.

יעקב פרי: אתם תכינו את התשובה שלכם.

יעקב פרי: אם יש עוד הערות, בבקשה.

<יהודה לוי: בוקר טוב לכולם.

<יהודה לוי: יהודה לוי, סגן יושב-ראש אגודת מורי הדרך, בעברי מומחה לרכב מזויף במשטרת ישראל, 32 שנה הייתי שוטר.

<יהודה לוי: לעניין שאת אמרת ולעניין שאתה אמרת, אין שום בעיה.

<יהודה לוי: תפתחו את התוכנות on-line של היצרנים לכולם.

<יהודה לוי: תפתחו, אתם לא פותחים.

<יעקב יהודה רודד: אני לא יכול - - -

<יהודה לוי: אתה יכול.

<קריאות: - - -

יעקב פרי: אל תעורר לי מהומות.

יעקב פרי: תגיד את מה שיש לך לומר.

<יהודה לוי: אני אומר ככה.

<יהודה לוי: כל יצרן, אדוני היושב-ראש, יש תוכנה שמנהלת את כל סוגי הרכב שהוא מייצר ואת כל המוצרים שהוא מייצר, גם כשהוא קונה אותם מחברות בת קטנות אחרות.

יעקב פרי: בסדר.

<יהודה לוי: כדי להביא את החלק הזה לא צריך הרבה.

<יהודה לוי: צריך להיכנס במחשב של היבואן בארץ - -

יעקב פרי: מספר הדגם, כן.

<יהודה לוי: - - לדעת, לשים מספר שלדה.

<יהודה לוי: כמו שאני נושא עכשיו, אני בא עם חולצה של "לנד רובר", אני אוהב "לנד רובר" - -

יעקב פרי: ראינו.

<יהודה לוי: - - אני נכנס לאנגליה, אני אתן את מספר השלדה של האוטו שלי, נותנים לי בדיוק את החלקים שמתאימים לישראל.

<יהודה לוי: הייתי עם האוטו באנגליה, אין בעיה.

יעקב פרי: הבנתי.

יעקב פרי: אתה אומר אין בעיה.

<יעקב יהודה רודד: אז אין בעיה - - -

דוד ביטן: אם הם יפתחו.

דוד ביטן: הם מחזיקים את המידע, הם מחזיקים את - - -

<יהודה לוי: מי שמחזיק את המידע, מחזיק את הכוח.

יעקב פרי: תודה רבה.

יעקב פרי: עוד מישהו רוצה להתבטא?

יעקב פרי: בבקשה, אדוני.

<שמואל השמשוני: השמשוני שמואל, מוסך "סומרום".

<שמואל השמשוני: יש לי שני דברים להגיד.

<שמואל השמשוני: מספר אחד, ביחס לחלקי חילוף, רכבים חדשים, עד שנתיים ליבואן יש מה שנקרא זכויות יוצרים.

<שמואל השמשוני: אתם רואים את זה מצוין מכיוון שנניח "מזדה" חדשה, פגוש שלה, בשנתיים הראשונות עולה בערך פי 4 מהמחיר שלו ברגע שיצרנים חליפיים נכנסים לתוך התמונה.

<שמואל השמשוני: זאת אומרת שהיבואנים, ברגע שהם מדברים שכל אחד יכול להביא, הם מיתממים מכיוון שלא כל אחד יכול בשנתיים הראשונות אלא אפשר רק דרך היצרן או נציגים שלו.

<שמואל השמשוני: מספר שתיים.

<שמואל השמשוני: אם כבר בחרתם לצטט מהדוח שביקשתם, באיחוד האירופי הדבר הוא לגמרי פשוט.

<שמואל השמשוני: מה שהם אומרים שם, שהם יודעים שהכוח של היצרנים הוא בנושא של האחריות וה"ריקול" והחלקים, והם קובעים בצורה חד-משמעית שזה מהווה הפרה של תחרות במקרה וסוגרים את הדברים האלה.

יעקב פרי: אני מאוד מודה לך.

יעקב פרי: רק תגובה קצרה מאוד שלכם, אנוך, ואחר כך נשמע את משרד התחבורה.

עיסאווי פריג': עלו שני דברים, שיתייחסו לשני הדברים – לגבי הבלעדיות של שנתיים, והתוכנה.

<יעקב אנוך: אדוני היושב-ראש, אנשים קמים, מדברים על משהו שהם לא יודעים, הם לא היו יבואנים.

יעקב פרי: תתקן אותם.

<יעקב אנוך: אני רוצה להגיד ככה.

<יעקב אנוך: יבואן פתוח במחשבים רק לדגמים שהוא מייבא.

<יעקב אנוך: יבואן בישראל לא מקבל אינפורמציה, הוא לא פתוח, הכול ממודר, הוא פתוח לדגמים שהוא מייבא.

<רון מלכה: מה פתאום.

<יעקב אנוך: אל תגידו לי מה פתאום.

<טל ברנר דרורי: למה אתם אומרים לא נכון?

<יעקב אנוך: אל תגידו לי מה פתאום.

<טל ברנר דרורי: זה העבודה שלנו.

<יעקב אנוך: אל תגיד לי מה פתאום, אתה פשוט לא יודע.

<יעקב אנוך: אני לא מאשים אותך - - -

<קריאות: - - -

יעקב פרי: תסלח לי.

יעקב פרי: סליחה.

<רון מלכה: אני עבדתי אצל יבואן ואני כן יודע.

יעקב פרי: תסלח לי.

יעקב פרי: אצלי, איך אומרים, מקפידים על הסדר.

יעקב פרי: אני מקפיד לתת לכולם לדבר, אבל לא יהיו - - -

<יעקב אנוך: החובה לפתוח את המידע לציבור הרחב באירופה היא לא על היבואנים, היא על היצרנים.

<יעקב אנוך: החומר פתוח באירופה, כל אחד יכול להגיע לחומר הזה, גם לספרי התיקון, גם לקטלוגים.

יעקב פרי: והטענה שלך שבישראל לא?

יעקב פרי: שאתה, אם אתה לא ייבאת את הדגם הזה, אין לך?

<יעקב אנוך: נכון.

<יעקב אנוך: אז אני לא פתוח.

<יעקב אנוך: אני פתוח רק לדגמים שאני מייבא, ושם יש לי את המידע.

יעקב פרי: הבנו.

<יעקב אנוך: לעומת זאת באירופה, החומר פתוח.

<יעקב אנוך: אותו חומר שהם טוענים, הוא פתוח, יש גישה אליו, יש נגישות אליו.

עיסאווי פריג': למה?

עיסאווי פריג': למה?

<יעקב אנוך: החוק באירופה הוא שהיצרנים יפתחו את החומר לכל מוסך שרוצה ולכל מי שרוצה.

יעקב פרי: ופה לא.

עיסאווי פריג': ולמה כאן לא?

יעקב פרי: זאת אומרת, היצרנים פה לא מאפשרים את זה.

<יעקב אנוך: זה חל על היצרנים, לא חל על היבואנים.

<רונן לוי: מחזיק את המקל משני הקצוות.

<יעקב אנוך: היצרנים לא נמצאים פה.

<יעקב אנוך: זה אינטרנט, אתה יכול להיכנס לאירופה, זה לא משנה.

יעקב פרי: הבנתי.

יעקב פרי: כן, אדוני העורך-דין, הערה קצרה.

<יורם בונן: רק להשלים לעניין האחריות כי עד עכשיו דיברנו על חלפים, אדוני.

<יורם בונן: לגבי פסקה (6).

<יורם בונן: בפסקה (5), ההתחייבות שצריך להביא מהיצרן היא לאפשר את מימוש האחריות שהוא נתן.

<יורם בונן: מה שנראה לנו נכון והוגן, מכיוון שהאחריות היא אחריות של היצרן, שבפסקה (6) ייאמר שההתחייבות של היבואן תהיה לממש את האחריות שנתן היצרן, כדי שתהיה קורלציה בין הסעיפים.

יעקב פרי: עוד פעם.

יעקב פרי: תחזור.

יעקב פרי: אתה מציע שבסעיף קטן (6) - - -

<יורם בונן: מה שייאמר בפסקה (6), שההתחייבות של היבואן תהיה לממש את האחריות שנתן היצרן.

יעקב פרי: אבל זה כתוב כאן, לא?

<אבנר פלור: לפי פסקה (5).

<אבנר פלור: הוא מפנה לפסקה (5).

<אבנר פלור: אז למה?

<אבנר פלור: זה ברור.

<אבנר פלור: זה מימוש האחריות, אנחנו לא רוצים מעבר למה שהיצרן קובע.

<יורם בונן: קורלציה בניסוח.

<אבנר פלור: אז הוא מפנה אותך לפסקה (5).

יעקב פרי: בבקשה.

<דידי רוזנפלד: דידי רוזנפלד, שלמה SIXT.

<דידי רוזנפלד: שנתיים, יומיים, מייבאים לפה לארץ חלקים בייבוא מקביל, לאו דווקא דרך יבואני הרכב, למכוניות בנות יומיים, לא בנות שנתיים, כך שאין מחסור בחלקים.

יעקב פרי: אוקיי.

יעקב פרי: משרד התחבורה, תגיבו על הדברים שנאמרו פה על-ידי כולם.

<אבנר פלור: אנחנו אמרנו שתכלית החוק בעצם זה לאפשר את הנושא של התחרותיות ופתיחת השוק עד כמה שניתן.

<אבנר פלור: יחד עם זאת, אנחנו מודעים לזה שהיום הרי הייבוא, הוא מבוצע אך ורק – הטיפול והתחזוקה וה"ריקולים" – לאותם כלי רכב שהיבואנים הישירים מייבאים.

<אבנר פלור: לכן, אנחנו מכניסים את זה לחקיקה, שבעצם נוכל לחייב גם עבור אותם כלי רכב שלא מיובאים על-ידם.

<אבנר פלור: אי אפשר לעשות הפרדה, הכול הולך כחבילה אחת.

<אבנר פלור: חלקי החילוף, מימוש האחריות וה"ריקולים" זה חבילה אחת, אי אפשר להפריד ביניהם.

<אבנר פלור: הסעיף הזה כמו שאמרתי הוא סעיף מרכזי וחשוב ואי אפשר לעשות הפרדה ביניהם.

<אבנר פלור: גם היום יש לנו חוזים שאנחנו רואים שהיצרנים כן מחייבים את היבואנים במימוש אחריות.

<אבנר פלור: גם היום.

<אבנר פלור: החוזים שמוגשים לנו אצל חלק מהתוצרים, ישנם מקרים שבהם היצרן מחייב את היבואן – היום, עוד טרום החוק, עוד לפני החוק – הוא מחייב אותו כן לבצע "ריקולים" ומימוש אחריות לכלי רכב שמיובאים לפה.

יעקב פרי: כלומר, החוק הזה צריך להוסיף גם את אלה שהיצרן לא מחייב אותם?

<אבנר פלור: לא.

<אבנר פלור: אני אומר שהיום, גם ללא קשר לחוק – הייתה שאלה של חבר הכנסת האם זה קיים.

יעקב פרי: לכן אני שואל.

יעקב פרי: תקשיב מה אני שואל.

יעקב פרי: אתה אומר, חלק ממטרת החוק, מעבר לעניין של פתיחת השוק לתחרות, הוא גם לחייב את אותם יבואנים, כי נאמר פה, אתה הרי לא יכול לחייב את היצרנים.

<רון מלכה: אתה יכול.

יעקב פרי: לא, אתה לא יכול לחייב את היצרנים.

<קריאות: - - -

יעקב פרי: החוק הישראלי, עם כל הכבוד, לא חל עליו.

יעקב פרי: הוא יכול לקבל אותו או לא לקבל אותו.

<קריאה: אם הוא רוצה לפעול פה - - -

יעקב פרי: הוא לא ירצה למכור פה, אז הוא לא יקבל.

<קריאות: - - -

יעקב פרי: יש גם דברים שהם היגיון צרוף.

<קריאה: תראה מה ארצות הברית עושה ל"טויוטה" למשל.

דוד ביטן: ארצות הברית זה שוק גדול, זה לא השוק הישראלי.

<אבנר פלור: הנוסח כאן בעצם שכשיהיה חוזה בין היבואן הישיר לבין היצרן, אז הסעיפים האלה ייכנסו לתוכו.

<אבנר פלור: כל הסעיפים האלה שכאן אמורים להיכנס לתוכו.

יעקב פרי: כן, אבל יש כאן טענה שאי אפשר להתעלם ממנה – רק תקשיב להערה – שנאמרה, שאת היצרן, ואני חושב שגם עליך מקובל, אתה לא יכול לחייב.

יעקב פרי: אתה יכול לחייב את היבואן שפועל בתחומי מדינת ישראל.

יעקב פרי: אם תכניס לסעיף או לחוזה של היבואן דבר שהיצרן לא ירצה לקבל אותו, אתה קוטע את פרנסתו או אתה גודע את יכולתו של היבואן הזה לעבוד בארץ כי היצרן לא ירצה.

יעקב פרי: זה שוק לא מספיק גדול.

יעקב פרי: אני לא נוקט פה עמדה, אני שואל שאלה.

דוד ביטן: אבל העיקרון הוא שונה, פרי.

יעקב פרי: שנייה, תן לו לענות, ואני אתן לך גם, דוד.

יעקב פרי: אתה יודע שאני נותן לך ב-98% מהמקרים.

דוד ביטן: אני יודע.

דוד ביטן: תמיד.

<אבנר פלור: מה שאנחנו אומרים, שהגדלת התחרות גם תגדיל את השוק.

<אבנר פלור: והיום גם כן, עובדה היא, עובדה שיש המון-המון יצרנים – כמו שאמרתי ואני חוזר ואומר – נכון שהשוק שלנו הוא קטן אבל הוא שוק שמבחינת היצרנים הוא שוק מאוד מאוד חשוב.

<אבנר פלור: ולכן אנחנו מאמינים, בדומה לאירופה – דרך אגב, זה בדומה לאירופה, אנחנו לא ממציאים המצאות – בדומה לאירופה, שכן זה קיים.

<אבנר פלור: ועובדה שהיצרנים כן נותנים מענה לכל מדינות האיחוד האירופי.

עיסאווי פריג': אבל קיבלנו, אתה לא יכול להשוות בתחום הזה.

<אבנר פלור: למה לא? למה לא?

יעקב פרי: קשה.

יעקב פרי: קשה קצת.

יעקב פרי: קשה, אבל שמענו.

דוד ביטן: אנחנו שוק יותר קטן, אין ויכוח.

<רונן לוי: אנחנו לא שוק קטן בכלל.

דוד ביטן: הוא לא קטן, אבל יותר קטן.

<קריאה: אנחנו לא יצרנים, אנחנו רק צרכנים.

דוד ביטן: העיקרון הוא פשוט.

דוד ביטן: נכון שאי אפשר לחייב את היצרן, אבל היצרן, אל"ף, מעוניין למכור בישראל.

דוד ביטן: זה דבר ראשון.

דוד ביטן: דבר שני, אם אנחנו יכולים לחייב אותו באיזה אופן, זה באמת מול היבואן הראשי.

דוד ביטן: זאת אומרת, היבואן הראשי יכול לבוא ליצרן ולבקש ממנו את ההתחייבויות האלה.

דוד ביטן: אדם שמייבא ייבוא אישי, ברור שהוא לא יכול.

דוד ביטן: אדם שמייבא ייבוא זעיר, ברור שהוא לא יכול.

דוד ביטן: זאת אומרת, אם יש אפשרות לחייב אותו, זה רק באמצעות היבואן הראשי, והם לא צריכים, אני מתחיל לרחם עליהם.

דוד ביטן: באמת אני מתחיל לרחם עליהם.

יעקב פרי: לא, לא.

יעקב פרי: הכוונה היא לא לרחם.

דוד ביטן: שהם לא יכולים והם נפגעים.

דוד ביטן: הם מרוויחים גם מהחלפים, יש להם גם עניין לדעתי בנושא הזה.

דוד ביטן: ואני מקבל דווקא את הטענות האחרות שאומרות שקשה מאוד – אם אדם רוצה לעשות את הייבוא של החלפים באופן אישי, הוא לא מסוגל לעשות את זה, ולכן הם צריכים לספק את הדבר הזה כחלק מרישיון הייבוא שלהם.

דוד ביטן: הם מרוויחים הרבה כסף על-ידי זה שהם בעצם כמעט הבלעדיים.

יעקב פרי: מעירה לי מנהלת הוועדה דבר שהוא בולט כאן.

יעקב פרי: אם יבואן עקיף מייבא את אותו הדגם בדיוק כמו היבואן הישיר, אז אין בעיה.

<יעקב אנוך: אין בעיה.

דוד ביטן: זה ברור.

דוד ביטן: מדברים רק על הדגמים שלו.

יעקב פרי: אין בעיה.

יעקב פרי: עד כאן - - -

עיסאווי פריג': על זה אין בעיה.

יעקב פרי: הבעיה מתמקדת כשיש ייבוא של דגם שהוא לא מיובא על-ידי היבואן הישיר.

יעקב פרי: את העניין הזה אנחנו צריכים לנסות לפתור.

דוד ביטן: אבל אי אפשר לפתור בדרך שאנחנו נטיל את המשימה על היבואן הזעיר.

דוד ביטן: הזעיר, כשמו כן הוא, הוא לא מייבא כמות שתאפשר לו בעצם.

דוד ביטן: צריך להבין שבדו-קיום בין היצרן ליבואן – בוא ניקח את "סיטרואן", היבואן הראשי מייבא המון רכבים והמון דגמים.

דוד ביטן: יכול להיות שיתוף פעולה בין היצרן ליבואן הראשי שלא מספק ולא מאפשר ייבוא אחר.

דוד ביטן: ולכן, אנחנו חייבים לעשות את זה דרך היבואן הראשי.

יעקב פרי: משרד התחבורה צריך פה לתת תשובה.

עיסאווי פריג': אתה יודע מה מדאיג אותי?

יעקב פרי: עיסאווי, מה הבלגאן הזה היום?

יעקב פרי: שנייה, כבר אני נותן לך.

יעקב פרי: דורון, בבקשה.

<דורון שורר: אדוני היושב-ראש, אני הייתי רוצה להסב את תשומת לבך שאנחנו הולכים פה בשדה מוקשים.

<דורון שורר: למשל, ההצעה האחרונה של התאימוּת בין הסעיפים בנושא האחריות, צריך לזכור שיצרנים יכולים להכניס לתוך האחריות – למשל, האחריות תקפה רק בשטח ארצות הברית.

<דורון שורר: אני אומר את זה מעולם הביטוח.

<קריאה: זה היצרן.

<דורון שורר: ואז מה שיקרה זה שהיבואן שייבא ייבוא מקביל לישראל, אז היבואנים יגידו שמאחר ש - - -

יעקב פרי: זה לא חל.

יעקב פרי: אני חושב שאנחנו לא שם.

<דורון שורר: ההצעה של עורך-דין בונן היא פגיעה של חסם וירטואלי.

יעקב פרי: הבנתי.

יעקב פרי: מהותי.

<דורון שורר: מהותי, שאסור לוועדה לשתף פעולה עם הניסיון.

דוד ביטן: צריך להבין שבלי זה אין תחרות.

דוד ביטן: כל הרפורמה, זרוק אותה לפח.

דוד ביטן: זה כל העניין.

יעקב פרי: שום דבר, רבותי, לא ייזרק לפח.

יעקב פרי: אנחנו נשתדל להוציא את המוצר הכי טוב.

יעקב פרי: עיסאווי.

דוד ביטן: לא, אם אנחנו נעשה שינוי בזה, אין רפורמה.

דוד ביטן: אני אומר לך את זה.

עיסאווי פריג': אני מנסה לחשוב ביני לבין עצמי, חבר הכנסת ביטן.

עיסאווי פריג': בעל רישיון עקיף, ייבוא מקביל, עוסק בזה חודש-חודשיים, מייבא חמישה, שישה, עשרה כלי רכב, ויוצא מהשוק.

עיסאווי פריג': עושה את הרווח שלו מהעסקה ויוצא מהשוק, "חלאס".

עיסאווי פריג': אתה יודע כמה עשרות ומאות יבואנים עקיפים ברמות – לא יודע - כמה יהיו?

דוד ביטן: רגע.

דוד ביטן: אני יכול להשיב לו?

דוד ביטן: הוא מחויב לספק, לא להחזיק את זה בישראל.

דוד ביטן: אז אם תבוא אליו דרישה, הוא יזמין לו.

עיסאווי פריג': אז גם היבואן העקיף יכול לייבא.

עיסאווי פריג': אני לא רוצה לשחרר אותו מאחריות.

דוד ביטן: הוא לא מחויב להחזיק את זה במחסן.

עיסאווי פריג': הדאגה, אדוני היושב-ראש, שיש לי מהסוגיה הזאת, אני אומר לך, מניסיון גם - אם אני מחייב את יבואני הרכב להחזיק את המוצרים האלה - - -

יעקב פרי: את החלפים.

עיסאווי פריג': בניגוד לרצונם, אני פוחד שאנחנו עושים פתח לקומבינות ולתחבולות.

יעקב פרי: אוקיי.

עיסאווי פריג': שרק הצרכן ישלם את המחיר.

יעקב פרי: ברור.

יעקב פרי: יש לי רק שאלה.

יעקב פרי: יש למשרד התחבורה מידע או נתונים על דגמי רכב אחרים שמיובאים לארץ?

<לאה ורון: או שיש כוונה לייבא.

יעקב פרי: או שיש כוונה לייבא?

יעקב פרי: אני רוצה לדעת, קודם כול לנסות לכמת את היקף הבעיה.

<אבנר פלור: היום, אמרתי, הייבוא העקיף / המקביל, הוא לא - - -

<לאה ורון: לא נחל הצלחה גדולה.

<אבנר פלור: לא נחל ולא הביאו.

עיסאווי פריג': כמה?

<אבנר פלור: סליחה, אני אענה לו.

<אבנר פלור: אמרתי שהיום, אדוני היושב-ראש, ישנו יבואן עקיף שמייבא – הבאת דוגמה את "פורד מוסטנג".

<אבנר פלור: "פורד מוסטנג", היבואן הישיר הוא לא מייבא אותו.

<אבנר פלור: מי נותן לו טיפול?

<אבנר פלור: מי נותן לו שירותי "ריקול"?

<אבנר פלור: מי נותן לו מימוש אחריות?

<אבנר פלור: מי אם לא היבואן הישיר הקיים היום?

<אבנר פלור: ולמה זה?

עיסאווי פריג': אבל לא על-פי חוק הוא נותן.

<אבנר פלור: ישנן דוגמאות.

<אבנר פלור: בנוסף, אדוני היושב-ראש, ישנם דיפלומטים, ייבוא אישי בכמויות גדולות של מהלך השנים, שכן מטופלים פה, מטופלים פה אצל היבואנים הישירים.

<אבנר פלור: אלה דגמים שלא קיימים גם אצלם.

<קריאה: - - -

יעקב פרי: אני כבר אתן לך, ראיתי, זה בסדר ואני זוכר.

יעקב פרי: אני רוצה לנסות ולכמת את היקף הבעיה.

יעקב פרי: כי אם היקף הבעיה הוא גדול, הוא דרמטי, סיפור אחד.

יעקב פרי: אם הוא קטן, שולי, זעיר או משהו כזה, אנחנו רוצים פשוט לדעת.

יעקב פרי: איפה אנחנו יכולים לקבל את הנתונים האלה?

<חוה ראובני: איך אפשר?

עיסאווי פריג': כמה דגמים מיובאים לארץ שהם לא באמצעות היבואן הישיר?

עיסאווי פריג': כמה?

<רון מלכה: יש לי דוגמאות, אין לי נתונים מדויקים.

יעקב פרי: דוגמאות יש גם לי.

<רון מלכה: לא.

<רון מלכה: אני רק רוצה להגיד משהו אחד.

עיסאווי פריג': אתה יבואן עקיף?

<רון מלכה: אני רוצה להיות יבואן עקיף.

עיסאווי פריג': אה, אתה עוד לא.

<רון מלכה: לא, אני לא אהיה יבואן עקיף אם אני אחשוב - - -

עיסאווי פריג': אתה זעיר היום?

יעקב פרי: עיסאווי.

<רון מלכה: לא.

<רון מלכה: אני משווק כלי רכב אבל אני לא יבואן.

<רון מלכה: אני לא אהיה יבואן אם אני אחשוב שזה יכניס אותי לאיזה מסלול שאני אסתבך.

יעקב פרי: אוקיי.

<רון מלכה: אני רק רוצה שני דברים, ברשות היושב-ראש.

יעקב פרי: לא.

יעקב פרי: אתה לא יכול.

יעקב פרי: שניים קטנים אבל.

<רון מלכה: קטנים.

<רון מלכה: אחד, לעיסאווי.

<רון מלכה: אף אחד לא ישקיע בין 50 ל-70 מיליון שקלים בלהיות יבואן עקיף בשביל להביא חמש מכוניות ולברוח.

יעקב פרי: נכון.

<רון מלכה: זה לא עסק, אני אלך לעשות את זה במקום אחר.

<רון מלכה: אף אחד – התנאים שהחוק מחייב – זה הסכומים.

<רון מלכה: דבר שני, כבר היום, בייבוא מקביל ובייבוא אישי, סתם לדוגמה, "טויוטה סיינה", היבואן המקומי לא מביא.

<רון מלכה: אמרתי ועכשיו אני עונה ליושב-ראש.

<רון מלכה: כבר היום יש "טויוטה" – סתם לדוגמה, דיברו על "טויוטה" – "טויוטה סיינה", "טויוטה אוולון", "לקסוס H300ES", אני יכול עכשיו לתת רשימה של 15.

יעקב פרי: אוקיי.

יעקב פרי: אל תיתן.

<דידי רוזנפלד: נו, ומה זה אומר?

<דידי רוזנפלד: הביאו?

יעקב פרי: הבנו.

<רון מלכה: הביאו, נוסעים, מטפלים, נותנים שירות, נותנים אחריות ונותנים "ריקול".

<רון מלכה: אדוני העורך-דין.

<קריאה: אבל אתם נותנים את השירות.

יעקב פרי: שקט, מספיק.

יעקב פרי: איך אומרים, אתה כבר מרשה לעצמך מעל ה-capacity שלי, אז תיזהר.

<יורם בונן: אדוני, מה שבעיקר עלה כאן, גם מהדברים של מר פלור, וזו בדיוק הנקודה, שהמדיניות שונה מיצרן ליצרן, וזו בדיוק הבעיה.

<יורם בונן: כל מה שאנחנו מבקשים, לא לשים מין מיטת סדום כזאת, שאז מה שיקרה – הרי זה חקיקה ראשית.

<יורם בונן: אפילו אם משרד התחבורה ירצה לעשות התאמות, הוא לא יוכל.

<יורם בונן: גם כשמדינת ישראל הגדולה והמאיימת רוצה לעשות חקיקה שכופה על יצרנים גלובליים, נראה לי שנכון לשבת איתם, להבין איפה כואב להם, על מה הם יוותרו, ואז לקבל החלטות במדינת ישראל הריבונית.

<יורם בונן: מרגע שזה לא המצב, מה אומרים לך, אדוני?

<יורם בונן: שיביאו את זה עד הקצה, ובסוף, ביום קבלת הרישיון, יהיה פוקר.

<יורם בונן: מי שימצמץ ראשון, זה מה שיהיה.

<יורם בונן: איפה הבעיה?

<יורם בונן: הבעיה היא שאז אפילו אם משרד התחבורה ירצה לעשות איזשהו תיקון, הוא לא יכול כי זו חקיקה ראשית.

<יורם בונן: זו נקודה ראשונה.

<יורם בונן: נקודה שנייה, אדוני.

יעקב פרי: רק תסיים.

יעקב פרי: אם ככה, מה אתה היית כותב?

<יורם בונן: כשאני שם את האצבע על ההבדל בין תוצר לבין דגם - ודיברת קודם גם על שכל ישר – הרי בסוף אנחנו מדברים פה על עניין מסחרי.

<יורם בונן: ניקח שוב פעם דוגמה של יבואן ישיר שמייבא חצי נגיד מהדגמים.

<יורם בונן: הכי פשוט בשבילו זה להביא גם את הדגמים האחרים, אבל הוא לא מביא את זה.

<יורם בונן: למה הוא לא מביא את זה?

<יורם בונן: הוא לא הביא את זה כי הוא הגיע למסקנה שלשוק הישראלי זה לא כלכלי.

<יורם בונן: הרי אם זה היה כלכלי הוא היה מביא את זה.

<יורם בונן: מה עושים?

<יורם בונן: לוקחים יבואן עקיף, שהוא מקבל החלטות שמנותקות משיקולי עלות, כי מישהו אחר יישא בעלויות, ואומרים לו – מה שאתה חשבת שלא כלכלי בשבילך, עכשיו יהיה עוד יותר לא כלכלי, רק תעשה את זה למישהו אחר.

<יורם בונן: מה ההיגיון בזה?

<יורם בונן: הוא יחליט לא להביא - - -

<קריאות: - - -

<קריאה: זה לא נכון שהוא לא נושא בעלות.

<קריאה: הוא כן נושא בעלות.

דוד ביטן: שאלנו אותך שאלה, תענה.

דוד ביטן: מה אתה רוצה, איזה תיקון?

<יורם בונן: אני חושב כך.

<יורם בונן: לגבי הטיפול אני חושב שזה נכון והוגן שיטפלו ברכבים מהדגמים שהם מייבאים.

<יורם בונן: מי שמחליט לייבא "מוסטנג" ולא - - -

יעקב פרי: זה מהלב של העניין.

יעקב פרי: ברור.

<יורם בונן: אבל מה הבעיה?

<יורם בונן: שמעתי שמשקיעים פה 50–70 מיליון שקלים.

יעקב פרי: כן, אבל היבואנים הישירים – בוא, איך אומרים, תתקדם טיפה קדימה.

יעקב פרי: הרי לא תפסידו, לא יפסידו מזה כסף.

<קריאה: יפסידו.

<יורם בונן: אם כך, אדוני, לא צריך חקיקה כי אז השוק יעשה את זה.

דוד ביטן: יש לכם ענין "להרוג" את היבואנים האחרים, ולכן אתם לא תיתנו את זה באופן - -

יעקב פרי: התנדבותי.

דוד ביטן: - - וולונטרי.

דוד ביטן: עזוב.

דוד ביטן: אנחנו לא נולדנו היום, גם אנחנו קצת מבינים בעניין.

יעקב פרי: הנקודה ברורה.

<אבנר פלור: אדוני היושב-ראש, אם אפשר שני משפטים.

<אבנר פלור: קודם כול, כמו שאמרתי בפתיח – ולא סתם אמרתי את זה – ניסינו.

<אבנר פלור: ניסינו משנת 2002, אחרי זה ב-2010, ועובדה שזה לא צלח.

<אבנר פלור: עובדה שזה לא צלח, לא נוספו פה עוד יבואנים ישירים נוספים על מותגים.

יעקב פרי: נוסף אחד, אני חושב.

<אבנר פלור: לא, אני מדבר על אותו תוצר, אותו תוצר ישירות.

<אבנר פלור: לא נוספו.

<אבנר פלור: בנוסף, אדוני היושב-ראש, יש פה גם מכתב של מנכ"ל משרדנו ששלח ליושב-ראש ועדת הכלכלה התייחסות לנושא הזה והתייחסות למכתבי היצרנים.

<אבנר פלור: יש גם את העבודה שנותנת מענה למרבית השאלות והתהיות שעולות כאן.

<אבנר פלור: זאת אומרת, זה חשוב.

<אבנר פלור: ונקודה מאוד מאוד חשובה – ואני שוב חוזר ואומר, זה מהות הרפורמה.

<אבנר פלור: במידה שהסעיף הזה לא יאושר כמות שהוא, אז מאוד מאוד בעייתי.

יעקב פרי: זה ברור.

יעקב פרי: אני רוצה להמשיך.

יעקב פרי: רק הערה אחרונה בבקשה.

<רונן לוי: צריך לנסות לעשות רפורמה ואם ימשיך כך אנחנו עוד עשר שנים לא נצליח להכניס.

יעקב פרי: חבר'ה, כפי שחלק מכירים אותי, אני לא נבהל מכלום, אני רוצה להבין רק.

יעקב פרי: אנוך, בבקשה.

<יעקב אנוך: אני רוצה רק הערה למה שאמר ידידי אבנר.

<יעקב אנוך: העובדה שאין ייבוא מקביל בישראל נובעת מסיבה אחת, היא סיבה כלכלית, כי אי אפשר לקנות רכב שלא מהיצרן דרך יד נוספת שעולה כסף, להעביר אותו מסע כזה או אחר באירופה, שעולה כסף, ולנסות להתחרות כלכלית.

<יעקב אנוך: מה שקרה פה בשוק, התחיל יבואן מקביל שקיבל את כל התמיכה מ"פורד", "איילון מוטורס", התחיל להביא את הדגמים ש"פורד" מביאה לארץ, וקיבל שירות וקיבל הכול כאילו זה דגמים שהגיעו על-ידי היבואן.

<יעקב אנוך: הוא הפסיק להביא כי כלכלית הוא לא מסוגל להתמודד.

<יעקב אנוך: והבעיה היא כלכלית, וכל איזשהו מסיח אחר ששמים מול העיניים הוא פשוט לא נכון.

<יעקב אנוך: הוא התעלמות מדוחות כלכליים, והיו דוחות כאלה שהאוצר קיבל, היו דוחות כאלה שעשו עבור כל הגורמים שהתעסקו עם זה, ולהפוך דבר שבלתי אפשרי כלכלית ולנסות לאנוס אותו דרך כיוונים אחרים, אין לנו בעיה, אבל זה לא יעבוד גם אז.

יעקב פרי: אבל אם טענותיך צודקות במציאות, הרי היה וחוקקנו את החוק או את אותם סעיפים שאינם לטעמך או אתה לא מסכים איתם, אתה אומר, זה ייכשל כלכלית.

<יעקב אנוך: אני לא רוצה שייכשל, אני רוצה - - -

יעקב פרי: עזוב.

יעקב פרי: אני לא אמרתי מה אתה רוצה או מה אתה לא רוצה.

<קריאה: יבואני הרכב כושלים כלכלית.

יעקב פרי: אבל אם הטענה שלך נכונה, אנחנו נחוקק, ובסופו של דבר במציאות זה לא יקרה, לטענתך.

<יעקב אנוך: אבל אני לא רוצה.

<יעקב אנוך: אגיד לך למה אני לא רוצה.

<יעקב אנוך: אדוני היושב-ראש – ואני העליתי את זה בחדר הזה בישיבה הראשונה שהתקיימה על החוק בכנסת הקודמת.

יעקב פרי: שאומר.

יעקב פרי: מה אמרת?

<יעקב אנוך: וישב שר התחבורה, והעליתי, אמרתי.

דוד ביטן: והטענה לא התקבלה על-ידי הח"כים פעם שעברה.

<יעקב אנוך: אני לא טענתי טענה, אני רק הסברתי.

<יעקב אנוך: לא ביקשתי כלום.

<יעקב אנוך: אמרתי – תראו, לנו, ליבואני רכב, אין בעיה לחתום על החוק לפני שום דיון – אני מדבר אתכם בכנסת הקודמת – אין לנו שום בעיה עם החוק.

<יעקב אנוך: אנחנו יודעים היום שהחוק הזה לא יפתח את השוק כי הבעיה היא כלכלית, ולמדנו אותה.

יעקב פרי: אבל בוא תעזור לי כן לפתוח את השוק, כן לעשות רפורמה.

<יעקב אנוך: אני מוכן לעזור לך, אבל למה אני צריך לשאת עלי דבר שיקשה עלי לעמוד כשאני חייב לעשות אותו?

<יעקב אנוך: עובדה שהיום אמר מר פלור, שמכוניות שהגיעו לפה, והן לא במגוון המכוניות שהיבואן מביא, מצאו פתרון לחלקי חילוף ותיקונים לאורך הדרך.

יעקב פרי: אז לטעמך לא צריך חוק.

<יעקב אנוך: רגע.

<יעקב אנוך: נכון, זה מה שאני אומר.

יעקב פרי: לטעמך לא צריך חוק.

<יעקב אנוך: אני גם יודע, אדוני היושב-ראש, שמכוניות כאלה הגיעו אלינו לתיקון ומכיוון שלא ידענו לתקן אותן, הסתבכנו איתן, וכשהסתבכנו איתן קנינו מהלקוח אוטו – "מרצדס" יקרה לדוגמה, שהובאה ארצה בייבוא אישי כי לא ידענו לתקן והסתבכנו, והחלפנו לו באוטו חדש שיובא דרך היבואן לארץ, כתשובה להסתבכות כי היינו צריכים לשמור על שמנו ולא להסתבך, ואני לא רוצה להכניס בכוח את ההסתבכויות האלה ליבואנים.

<רונן לוי: - - - לכם ולמכוניות אחרות - - -

יעקב פרי: אני חושב שאתם הבהרתם, הצלחתם להבהיר לחלוטין את עמדתכם.

יעקב פרי: היא כנראה לא מקובלת על חלק מהשולחן הזה, בוודאי לא על משרד התחבורה, אבל אנחנו נצטרך להתמודד עם זה.

<קריאות: - - -

יעקב פרי: משרד המשפטים.

<דרור וגשל: דרור וגשל, משרד המשפטים.

<דרור וגשל: אני רוצה להתייחס פה לכמה טענות שעלו במהלך הדיון.

יעקב פרי: עשה זאת.

<דרור וגשל: אני רוצה לחדד את הנקודה האחרונה שעלתה גם על-ידי מר אנוך, שהבעיה פה היא כלכלית ולא משפטית.

<דרור וגשל: כלומר, עלתה פה גם טענה לגבי חופש העיסוק - -

יעקב פרי: נכון.

<דרור וגשל: - - וגם טענה לגבי השאלה האם הם השלוחים או הנציגים של היצרנים בארץ.

<דרור וגשל: ראשית, רק נחדד נקודה אחת.

<דרור וגשל: שיש יבואן אחד שלאחד היצרנים יש בעלות.

<דרור וגשל: נכון?

<יעקב אנוך: לא.

<יעקב אנוך: לאף אחד.

<דרור וגשל: היה כזה בזמן כתיבת הדוח של היועץ המיוחד לוועדה?

<קריאה: כן, כן.

<יעקב אנוך: לא, לא.

<קריאה: זה מה שכתוב בדוח.

<קריאות: - - -

<לאה ורון: תאפשרו לו לדבר, רבותי.

יעקב פרי: רבותי, אני רגע קורא משהו, מייד מתפרעים?

יעקב פרי: תמשיך, דרור.

<דרור וגשל: כלומר, האפשרות שתהיה פה בעלות של היצרנים אצל היבואנים היא לא תלושה, זה מצב שיכול לקרות.

<דרור וגשל: ואם יהיה מצב כזה של בעלות, אז לכאורה כל הטענות של איגוד יבואני הרכב מתבטלות כי אם יש להם נציגות פה, אז אפשר להטיל עליהם.

<דרור וגשל: והשאלה האם תהיה פה נציגות או לא תהיה נציגות, זאת החלטה של היצרנים.

<דרור וגשל: לא יכול להיות שהרגולציה שלנו תהיה תלויה בהחלטה של היצרנים אם לקנות את החלק של מר אנוך או לא לקנות את החלק שלו.

יעקב פרי: אוקיי.

<דרור וגשל: אנחנו עושים את הרגולציה על היבואנים.

<דרור וגשל: החובות שאנחנו מטילים עליהם הן חובות עליהם לשם פתיחת התחרות, שלטעמנו היא תכלית ראויה.

יעקב פרי: את זה אמר כבר עורך-דין שמייצג את איגוד היבואנים, שהחוק הוא חוק טריטוריאלי.

<דרור וגשל: נכון.

<דרור וגשל: עכשיו, לנקודה הבאה.

<דרור וגשל: יש פה איזו תחושה של "דז'ה וו" כי כל הדיון הזה היה גם בכנסת הקודמת.

יעקב פרי: אנחנו רוצים להיות דומים לגדולים שהיו לפנינו.

עיסאווי פריג': מה לעשות, יש לך ח"כים חדשים.

עיסאווי פריג': מה נעשה.

דוד ביטן: לא, זה לא נושא חדש.

<דרור וגשל: נכון.

<דרור וגשל: ואני חושב שהדיון הזה הוא חשוב כי בכנסת הקודמת כנראה לא הצלחנו לשכנע עד הסוף.

<יורם בונן: יש גם חוות דעת - - -

<דרור וגשל: נכון.

<דרור וגשל: ולכן, הוגשה חוות דעת.

<דרור וגשל: וחוות הדעת שהוגשה לוועדה פותרת את מרבית השאלות שהועלו פה.

יעקב פרי: חוות הדעת מוצאת את ביטויה בחקיקה כפי שמונחת לפנינו?

<דרור וגשל: היא מוצאת את ביטויה בחקיקה באופן כזה שאם יש שאלה שעכשיו היבואנים עומדים בפני ייבוא רחב של דגמים שהם לא יודעים לתת להם שירות, אז היועץ המיוחד של הוועדה אמר שמבחינת דגמים יש שונות מעטה.

<דרור וגשל: שונות מעטה, זה מה שהוא כתב, בין דגמים שונים של אותו יצרן.

<דרור וגשל: זה היועץ המיוחד של הוועדה.

<קריאות: - - -

יעקב פרי: רבותי, אני מבקש לא להפריע.

יעקב פרי: תסיים את דבריך, בבקשה דרור.

<דרור וגשל: אז דבר ראשון, יש את העניין הזה של השונות המעטה.

<דרור וגשל: ודבר נוסף, לגבי העלויות של היצרנים שייווצרו כתוצאה מהצורך להביא חלפים לרכב שעלול להתגלגל לשוק הישראלי, אפילו שהם לא החליטו שהוא יובא לשוק הישראלי, שוב – וזו שאלה כלכלית – היועץ המיוחד של הוועדה קבע שאין שום עלות תוספתית בעניין הזה.

<דרור וגשל: כלומר, מבחינת היצרנים אין פה אינטרס.

<דרור וגשל: לא אני אומר את זה, היועץ המיוחד לוועדה אומר את זה.

<דרור וגשל: ואלה הנושאים שהתווכחנו עליהם בפעם שעברה ובאמת נושאים כלכליים וטוב שהוועדה ביקשה, וקיבלה דוח שפותר את השאלות האלה.

יעקב פרי: אני לא ראיתי את הדוח, אני מודה.

יעקב פרי: מי יכול לתת לנו שלושה או ארבעה משפטים על הדוח?

עיסאווי פריג': תמצית המנהלים, אני הספקתי לקרוא את זה.

עיסאווי פריג': קראתי את תמצית המנהלים, אני קצת חולק עליך בסוגיות האלה שאתה אומר.

<דרור וגשל: זה לא אני.

<דרור וגשל: אני רק מצטט.

<דרור וגשל: אני יכול להפנות.

עיסאווי פריג': לא, בציטוט.

עיסאווי פריג': אני חושב שלא כל הדוח קיבל ביטוי בחקיקה.

<דרור וגשל: בסדר, אני אדבר על הנקודה הזאת.

יעקב פרי: זו חוות דעת שהוגשה לכנסת הקודמת, נכון?

<לאה ורון: כן, אדוני.

<קריאה: הוזמנה בכנסת הקודמת.

עיסאווי פריג': כן, אבל פרסמו את זה לפני שלושה ימים.

<לאה ורון: אנחנו הפצנו אותה באתר הוועדה לכולם וכמובן לכל חברי הכנסת, לרבות את תמצית המנהלים, וכו'.

עיסאווי פריג': אני שוב חוזר ואומר.

עיסאווי פריג': היועץ, בסוגיה של הדגמים והעלויות, אמר, יש בעיה עם זה.

עיסאווי פריג': הוא ציין את זה, ציין את זה.

<אבנר פלור: אז לכן תיקנו בחקיקה, הוספנו נושא של שיפוי.

עיסאווי פריג': כן, שיפוי.

עיסאווי פריג': בדיוק.

עיסאווי פריג': זה בסעיף 44 קדימה, לא דנים על זה עכשיו.

עיסאווי פריג': אני רק רוצה לחדד את מה שהיושב-ראש הציע.

עיסאווי פריג': חבר'ה במשרד התחבורה, אם אנחנו נלך על אותם דגמים ליבואן עקיף – לא נפתח את זה, רק לאותם דגמים כדי לתמצת את זה, ולא נאפשר דגמים חדשים שיקבלו את האחריות ואת המחויבות לחלקי חילוף – יש לכם בעיה עם זה?

<קריאה: ברור.

<אבנר פלור: כן.

<אבנר פלור: זה לא פתיחה.

יעקב פרי: ודאי שיש להם בעיה.

יעקב פרי: זה מעקר.

יעקב פרי: הרשות להגבלים עסקיים, אתם מוכנים להתייחס?

יעקב פרי: בבקשה.

<יונתן צויקל: עורך-דין יונתן צויקל, הרשות להגבלים עסקיים, המחלקה המשפטית.

<יונתן צויקל: סך הכול, הרציונל של החוק הוא באמת קידום תחרות.

<יונתן צויקל: אני חושב שיש באמת בעיה של חסמים של ייבוא מקביל.

<יונתן צויקל: אני חושב שהחוק הזה בסך הכול הולך ומטפל בחסם אחרי חסם ומנסה לפתוח את הדברים לתחרות.

<יונתן צויקל: אין לי מה להוסיף.

יעקב פרי: אין לך מה להוסיף.

<יונתן צויקל: אנחנו שותפים לעמדה של משרד התחבורה בעניין הזה.

יעקב פרי: אוקיי.

יעקב פרי: אדוני העורך-דין, בקיצור.

<יורם בונן: רק להתייחס לנקודות שהועלו פה ממשרד המשפטים.

<יורם בונן: קודם כול, אמרנו, חוות הדעת לא מטפלת בעמדה של היצרנים.

יעקב פרי: לא חשוב.

יעקב פרי: חוות הדעת, אנחנו אחריה.

<יורם בונן: אבל נאמר פה שיש שונות מועטה בין הדגמים.

<יורם בונן: אני רוצה להגיד שני דברים.

<יורם בונן: אל"ף, באמת, נדמה לי שמי שקצת מכיר את עולם הרכב של היום, זה לא אותן תוכנות, זה לא אותם כלי דיאגנוסטיקה.

<יורם בונן: אפילו אותו דגם של "קורולה" – אם הוא מיוצר בטריטוריה אחת, חוות הדעת מתייחסת לזה שרכבים שמיוצרים - - -

דוד ביטן: נשמע את המוסכים, יגידו לך אם יש שונות או אין שונות, לא אתה.

<יורם בונן: אז שיעשו את זה.

דוד ביטן: אני לא מבין איך עורך-דין אומר את זה.

דוד ביטן: נשמע את אלה שעובדים על זה.

<קריאות: - - -

<יורם בונן: נקודה אחרונה.

יעקב פרי: נקודה אחרונה.

<יורם בונן: נקודה וחצי.

<יורם בונן: אחד, אם יש שונות מועטה, אז אין בעיה.

<יורם בונן: אז אנחנו נביא את מה שקשור לדגמים שלנו וכנראה זה יתאים, אבל אם זה לא שונות מעטה, אז כל הנימוק הזה נופל.

יעקב פרי: הבנתי.

<יורם בונן: ורק לגבי הנושא של השיפוי.

<יורם בונן: אדוני, הרי כשנגיע לסעיף 44, זה ברור לך שבחלק ניכר מהעלויות לא יכירו כי אם צריך לשלוח שני מכונאים להכשרה בחוץ-לארץ בשביל לטפל בשני רכבים, הרי אף אחד לא יכיר בזה.

<יורם בונן: ועוד נקודה אחרונה.

יעקב פרי: לא, לא.

יעקב פרי: מספיק.

<יורם בונן: השיפוי לא עוזר כשיש בעיה לטפל בתקלת בטיחות ברכב כי יש אחריות פלילית.

<יורם בונן: אדוני, מה ההיגיון להטיל על מישהו לטפל ברכב כשהוא אומר, אני לא יודע לטפל?

<יורם בונן: מה ההיגיון לעשות את זה?

יעקב פרי: ינון עמית מ"אוטומקס" רוצה לומר משהו.

יעקב פרי: בבקשה.

יעקב פרי: רק תגיד לי מה זה "אוטומקס".

<ינון עמית: "אוטומקס" היא יבואן.

יעקב פרי: יבואן מקביל?

<ינון עמית: כן.

יעקב פרי: אולי נשמע משהו שיחלץ אותנו.

<ינון עמית: אנחנו מבקשים להתייחס להערות של יבואני הרכב בכמה אספקטים.

<ינון עמית: אספקט אחד הוא שהסיבה שאין תחרות היא שלא כדאי.

יעקב פרי: לא כדאי, אתה מתכוון, כלכלית.

<ינון עמית: כלכלית.

<ינון עמית: הוצאנו עבור הוועדה תוך כדי, אם צריך נוציא עוד, 40 דגמים, הצעה של דילר של "טויוטה" מאיטליה, "אוטו טורינו", ל"יאריס הייבריד", ב-11,000 אירו.

דוד ביטן: אז מה זה אומר?

<ינון עמית: האוטו הזה, כשמתרגמים אותו לפה אחרי הובלה ומסים, זה קצת פחות מ-80,000 שקלים – 75-80 אלף שקלים, האוטו עולה פה 115,000.

<ינון עמית: זה מחיר לאוטו בודד, להיכנס לדילר לקנות אוטו בודד, לפני הנחת כמות.

עיסאווי פריג': דגם מיובא?

<ינון עמית: דגם מיובא, כן.

עיסאווי פריג': בסדר, אין בעיה.

<ינון עמית: זה בהקשר למחירים.

<ינון עמית: בהקשר למגוון דגמים.

דוד ביטן: למה התכוונת?

<לאה ורון: תסביר יותר.

<ינון עמית: רציתי לבקש שיבואני הרכב לא ירפו את ידיה של הוועדה בכך שייבוא מקביל לא יכול להוזיל מחירים.

<ינון עמית: בדגמים רבים המחירים זולים בעשרות אחוזים, גם כשקונים אוטו בודד על-פי מחירון.

דוד ביטן: אז למה אין הרבה יבואנים מקבילים?

דוד ביטן: למה אין?

<ינון עמית: בגלל חסמי שוק, כגון אלה שהחוק החדש מטפל בהם - -

עיסאווי פריג': מה?

עיסאווי פריג': למשל?

<ינון עמית: - - והעיקרי שבהם הוא זה שעומד לפניכם ברגע של אחריות ואחזקה.

דוד ביטן: - - -

יעקב פרי: חבר'ה, תיתנו לבן אדם לגמור את דבריו.

יעקב פרי: הוא יגיד, אחר כך תשאל אותו אם הוא לא יגמור.

יעקב פרי: בבקשה.

יעקב פרי: לטענתך, הסיבה היא איננה סיבה כלכלית אלא הסיבה היא חסמי שוק, ולפי מיטב הבנתך, הכרתך, החוק פותר או פותח חלק מהחסמים האלה, מה שאומר או מה שמבטיח שתהיה תחרות, ואתה אומר, אולי גם הוזלה.

דוד ביטן: לא, לא, פרי, חשוב לי רגע.

יעקב פרי: בסדר, אז תן לו רק לסיים.

דוד ביטן: רק רגע.

דוד ביטן: החסם הזה של החלפים זה אחד החסמים המובהקים שיצר מצב שאין הרבה ייבוא מקביל?

<ינון עמית: זה אחד החסמים המהותיים שמקטין ייבוא מקביל.

דוד ביטן: זאת אומרת, אם אנחנו נקבל את הטענה שלהם, בעצם חסמנו את השוק עוד פעם.

<ינון עמית: נכון.

דוד ביטן: למה זה?

דוד ביטן: מה היום קורה בפועל?

<ינון עמית: מה שקורה היום בפועל זה שחלק מיבואני הרכב הסדירים נוטלים על עצמם באופן וולונטרי ומאפשרים את אותה אחריות וחלפים, אחרים מסרבים.

<ינון עמית: אנחנו פנינו לשני יבואני רכב בכתב בבקשה רשמית, קיבלנו תשובה שלילית שהם לא מוכנים ליטול על עצמם את הנושאים האלה.

דוד ביטן: למה אתה לא יכול לעשות את זה מול היצרן?

<ינון עמית: יצרן הרכב מעוניין לדכא ייבוא מקביל, הוא לא מעוניין שיהיה ייבוא מקביל, והחוק הזה הוא חרף רצונו של היצרן ולא ברצונו.

עיסאווי פריג': שאלתי - - -

<ינון עמית: הייתי רוצה להגיד עוד דבר או שניים.

יעקב פרי: עיסאווי, אל תנצלו את טוב-לבי.

עיסאווי פריג': לא, אני לא מרבה לשאול, אני ילד טוב.

דוד ביטן: לא שאלתי שאלות לעניין?

יעקב פרי: אתה שאלת שאלות מדהימות.

יעקב פרי: עיסאווי.

עיסאווי פריג': רק שאלה.

יעקב פרי: למי?

יעקב פרי: אל ינון?

עיסאווי פריג': כן.

עיסאווי פריג': למה אתם היבואנים העקיפים לא דאגתם – עזוב את החקיקה – לא דאגתם לייבא רכבים מאותם הדגמים שהיבואנים הישירים מייבאים?

עיסאווי פריג': אתה הבאת דוגמה שזה יותר זול בשליש.

יעקב פרי: השאלה ברורה, עיסאווי.

<ינון עמית: חלק מהדגמים הם אותם דגמים וחלק הם אחרים.

<ינון עמית: גם דגם של יבואן מקביל, לא משתלם לייבא כי אפשר למכור ממנו רק 500.

<ינון עמית: ליבואן סדיר לא משתלם לייבא כי אפשר למכור אותו רק 500 בשנה, זאת לא סיבה שהדגם הזה לא - - - יש דגמים שיבואן ישיר, שרגיל לרמות רווחיות אחרות ולכמויות אחרות, בוחר שלא לייבא אותם, ויבואן מקביל שמוכן להסתפק ברמות רווחיות נמוכות יותר ובכמויות נמוכות יותר, יבחר שכן לייבא אותם.

עיסאווי פריג': לא השתכנעתי.

<ינון עמית: אני מבקש אבל לומר עוד דבר או שניים.

דוד ביטן: תשובה טובה.

<ינון עמית: הפער העיקרי בין דגמים שמיובאים ולא מיובאים לישראל זה דגמים מארצות הברית.

<ינון עמית: ארצות הברית פתוחה יותר ומאפשרת יותר ייבוא מקביל.

יעקב פרי: פחות דגמים אירופאיים, יותר דגמים אמריקנים?

<ינון עמית: הפער.

<ינון עמית: רוב הדגמים האירופאיים מיובאים לישראל.

<ינון עמית: כשמתייחסים כאן לדוגמאות של "טויוטה סיינה" וכו', מתכוונים לדגמים אמריקנים.

<ינון עמית: ישראל אימצה רק לפני מספר שנים את התקינה האמריקנית, ויצרני הרכב במקרים רבים לא מאפשרים מוצרים אמריקנים לייבוא לישראל.

<ינון עמית: לא מדובר ב-90 דגמים ולא ב-55 דגמים.

<ינון עמית: 90 דגמים של "טויוטה" זה כולל דגמים אסייתיים ומלזיים, ואינני יודע.

<ינון עמית: כול הדגמים שיובאו לישראל בייבוא מקביל כבר מיובאים לישראל היום בייבוא אישי, מקבלים "ריקול" מהמחשב הזה שאי אפשר לחבר אותם, איכשהו באורח פלא הם מקבלים "ריקול", הם מקבלים חלפים.

<ינון עמית: המחשב של "טויוטה", אם תחברו, אתם תיסעו לכל מוסך של "טויוטה" ותחברו שלדה אמריקנית שלא מיובאת לישראל, תקבלו עליה את כל הנתונים.

<ינון עמית: זה מחשב השירות, וכנ"ל ברוב יצרני הרכב.

<ינון עמית: אין שום בעיה לתת את השירות הזה.

<ינון עמית: יש כאן 50,000 מכוניות שנוסעות פה בייבוא אישי, ויבואני הרכב מצאו את הדרך לתת לכולם את השירות, וגם לא העלו טרוניות.

יעקב פרי: תודה רבה, ינון.

יעקב פרי: אני רוצה לעשות לפחות את ההקראה עד סוף סעיף 35 ואחרי כן אני אחליט גם מתי תהיה ההפסקה.

יעקב פרי: חוה, את מתחילה עם סעיף קטן (7).

<חוה ראובני: כאן אנחנו מדברים, מה שדיברנו על מוצרי התעבורה, שתי ההתחייבויות – מה שהיה לנו על האחריות – שתי התחייבויות, יצרן ויבואן.

<חוה ראובני: תקלת בטיחות סדרתית - התחייבות יצרן, התחייבות יבואן לתוצר.

יעקב פרי: ברור.

<חוה ראובני: את הסיפה "והוא הפסיק או אינו יכול למלא את חובותיו" אני מבקשת למחוק.

יעקב פרי: אנחנו מוחקים מ"הוא הפסיק" עד "חובותיו".

<חוה ראובני: עד סוף (א), כן.

<איתי עצמון: התאמה לנוסחים קודמים שכבר אושרו בוועדה.

יעקב פרי: זאת אומרת שזה נגמר ב"או צו הקפאת הליכים לפי כל דין.

יעקב פרי: "

<חוה ראובני: כן.

<חוה ראובני: את (ג) אני מבקשת לא לקרוא.

<חוה ראובני: אנחנו רוצים להביא לוועדה נוסח כולל.

יעקב פרי: למה לשלוש שנים?

<חוה ראובני: אנחנו רוצים להביא לוועדה נוסח כולל לנושא של תוקף תקופת רישיונות לפי החוק באופן כללי, אז אני מבקשת לא לקרוא את זה.

דוד ביטן: שלוש שנים זה מעט.

<אבנר פלור: בכלל לחוק אנחנו רוצים.

<חוה ראובני: הנושא עלה באחת הישיבות הקודמות אגב רישיון לייבוא רכב ושיווקו.

<חוה ראובני: אנחנו נביא לוועדה לישיבה הבאה אני מקווה הצעה כוללת לכל הרישיונות.

דוד ביטן: מתכוונים לשנות את זה?

<אבנר פלור: כן.

<חוה ראובני: כן.

<חוה ראובני: הכוונה לתקופות ארוכות יותר.

<אבנר פלור: לכל החוק.

יעקב פרי: אני רק מבקש.

יעקב פרי: לקבוצה הזאת, לדבוקה הזאת של מה שגברת ראובני קראה, הערות אם אפשר קצרות.

<רונן לוי: אני מסביר ומבקש עוד פעם.

<רונן לוי: אנחנו, איגוד המוסכים כבר מנהל איזשהו קמפיין כאן וגם אצל חברי הכנסת, שנוסיף בסעיף 35(א)(9) את העניין של הגבלת האפשרות של יבואני רכב להחזיק יותר ממוסך אחד.

<רונן לוי: נכון להיום, השליטה של יבואני הרכב גם בענף התחזוקה - - -

יעקב פרי: איפה כתוב?

יעקב פרי: לאיזה סעיף אתה מתייחס?

יעקב פרי: "הוא הוכיח קיומה של תשתית למתן שירותי תחזוקה לרכב".

יעקב פרי: איפה כתוב שזה מוסך אחד?

דוד ביטן: הוא יכול להחזיק 100 מוסכים שלו.

<רונן לוי: נכון להיום, כשהוא מוכיח שיש לו רשת, רשת יכולה להיות בבעלותו.

יעקב פרי: נכון.

<רונן לוי: ואז אין יותר זכיינים פרטיים.

<רונן לוי: מה שקורה היום, ניקח דוגמה ברכב "עציון"– היום הזכיין שהיה פעם של "צ'מפיון" הפרטי יצא, והיבואן נכנס במקומו, "לובינסקי".

<רונן לוי: מקומות גדולים, בירושלים זה אותו דבר.

<רונן לוי: מתחילים להשתלט לאט-לאט על כל השווקים, וזה גם התחזוקה.

יעקב פרי: אז מה ההצעה שלך לתקן בסעיף קטן (9)?

<רונן לוי: את ההצעה שלנו תציג היועצת המשפטית.

<אינגריד הר אבן: אנחנו מבקשים להוסיף בסעיף - - -

<לאה ורון: קודם תאמרי במלים מה הבקשה שלכם מהוועדה.

<אינגריד הר אבן: הבקשה שלנו להגביל את האפשרות של יבואנים להיות בבעלות של יותר ממוסך אחד לכל תוצר שהוא מייבא.

<אינגריד הר אבן: זה על מנת לפתוח גם את השוק של שירותי התחזוקה לתחרות, ולאפשר לזכיינים פרטיים - -

יעקב פרי: להיכנס.

<אינגריד הר אבן: - - שכבר סולקו מהשוק הזה – היום אנחנו במגמת סילוק; היבואנים משתלטים על יותר ויותר מוסכים – יוצא שהם גם מביאים את הרכבים, גם את החלפים והם גם שולטים על המוסכים.

יעקב פרי: הנקודה ברורה.

יעקב פרי: מה אתם אומרים?

<אבנר פלור: אני רק אתן מספר עובדות, שיהיה ברור לכולם.

<אבנר פלור: מתוך 5,000 מוסכים שישנם, כ-2,000 מוסכים זה למכונאות.

<אבנר פלור: מתוכם, כ-600 אלה מוסכי רשת יבואן, ומתוך ה-600 האלה - - -

דוד ביטן: יש מגמה, הם אומרים.

<אבנר פלור: דקה, אני רק רוצה להציג את העובדות.

יעקב פרי: תן את העובדות.

<אבנר פלור: ומתוכם כ-50 עד 60 מוסכים שבבעלות יבואן, כשמתוך ה-50–60, זה לא רק מוסכים לרכב פרטי, זה גם למשאות ואוטובוסים.

<אבנר פלור: אלה העובדות היום.

יעקב פרי: לפי העובדות האלה, אתה אומר אין בעיה?

<אבנר פלור: לא, לא.

<אבנר פלור: מה שאני אומר - - -

עיסאווי פריג': לא, מה פתאום.

<אבנר פלור: אני אגיב לבקשה.

<אבנר פלור: אני רק נתתי את העובדות קודם כול.

<אבנר פלור: אלה העובדות והמספרים.

עיסאווי פריג': ה-50 מוסכים בבעלות היבואן, מה יש להם בנתח?

עיסאווי פריג': נתח השוק, זה מה שחשוב לי.

<אבנר פלור: אחוז גבוה של טיפול ותחזוקה.

<אבנר פלור: לא ה-50–60 אלא ה-600.

יעקב פרי: זה גם הגיוני שיהיה להם.

<אבנר פלור: אני מדבר על ה-600, שהם מוסכי רשת יבואן.

<יורם בונן: החוק מציע להגביל את זה.

<אבנר פלור: בעצם הבקשה להגביל למוסך אחד ליבואן בבעלות, הנושא הזה נדון במסגרת הפנים-ממשלתית.

יעקב פרי: ו-?

<אבנר פלור: וישנה בעיה בבקשה הזו.

יעקב פרי: זאת אומרת, זה בלתי אפשרי.

יעקב פרי: מה הבעיה, אתה יכול להגיד?

<אבנר פלור: הבעיה שזה לא משהו שתורם לתחרות.

יעקב פרי: הבנתי.

<אבנר פלור: יחד עם זאת, כן זה הוכנס במסגרת הסעיפים של התחרות, זאת אומרת לשיקולי תחרות.

דוד ביטן: לא, לא.

דוד ביטן: זה לא טענה.

דוד ביטן: הנושא של התחרות הוא טענה הפוכה.

דוד ביטן: אם הם יחזיקו עם הזמן את כל המוסכים בבעלותם, אז אין בכלל תחרות.

דוד ביטן: אולי לא אחד.

דוד ביטן: אחד זה מוגזם באמת, אבל צריכה להיות איזושהי מגבלה.

יעקב פרי: צריכה להיות מידה.

דוד ביטן: אחרת אין תחרות.

יעקב פרי: אני מבקש, העניין הזה, לדון בו ולהציע לנו הצעה.

דוד ביטן: צריך מגבלה, אבל לא אחד.

דוד ביטן: אחד זה לא הגיוני.

יעקב פרי: יכול להיות שאי אפשר ללכת, איך אומרים, כל הדרך, אבל צריך ללכת.

יעקב פרי: הטיעונים האלה, לפחות אותי לא משכנעים.

<רונן לוי: זה גם היה בוועדת זליכה וגם בוועדת היישום.

<קריאות: - - -

<קריאה: אפשר לפי נתח שוק.

<רונן לוי: אפשר לעשות לפי נתח שוק - - -

עיסאווי פריג': נתח השוק הוא החשוב, לא הכמויות.

יעקב פרי: מקובל.

יעקב פרי: אתם תבדקו את זה.

<דרור וגשל: אני אומר רק שהדיון הזה לא בהכרח רלוונטי לסעיף הזה, כלומר אפשר להתקדם, בגלל שזה תנאים למתן רישיון.

יעקב פרי: אין בעיה, אבל אנחנו צריכים, כל אימת - - -

דוד ביטן: אי אפשר.

דוד ביטן: כל פעם מגיעים לזה ואומרים, בסעיף הבא.

דוד ביטן: אנחנו נשכח עד אז.

<קריאות: - - -

<דרור וגשל: אגב התנאים לרישיון - - -

יעקב פרי: התקבל על דעת מנכ"ל משרד התחבורה, יטפלו בזה, ינסו לתת לזה תשובה.

יעקב פרי: תשובה תבוא בכל מקרה לשולחן הזה.

<עוזי יצחקי: ברור.

יעקב פרי: ולא כדאי עכשיו, איך אומרים, להתעסק עם הערות טכניות.

יעקב פרי: מה עוד?

<דרור וגשל: רק רציתי להגיד שזה לא מונע בהכרח הצבעה על הסעיף.

עיסאווי פריג': לא.

עיסאווי פריג': מונע.

עיסאווי פריג': אני אומר לך שמונע.

עיסאווי פריג': סעיף (9) שאומר - - -

יעקב פרי: חבר הכנסת עיסאווי, אני אחליט אם מצביעים או לא.

יעקב פרי: בסדר?

עיסאווי פריג': אני רק רציתי לענות.

יעקב פרי: עוד הערות או זהו?

<רונן לוי: בכנסת הקודמת הם גם ניסו את זה, זאת אומרת פעם הצעתם אותו דבר.

<רונן לוי: אני רק מזכיר לאבנר פלור ועוזי יצחקי, שישבו בוועדות האלה, שתמכו בסעיף הזה.

יעקב פרי: אוקיי.

<רונן לוי: גם בוועדת זליכה וגם בוועדת המשנה, גם אדון פלור תמך בזה כי נתחי השוק הם כן - - -

יעקב פרי: טוב.

יעקב פרי: תודה.

יעקב פרי: מר אנוך.

<יעקב אנוך: אני רוצה להתייחס לנושא הזה בצורה נורא פשוטה.

<קריאות: - - -

יעקב פרי: חברי הכנסת מפריעים לי, אני מצטער.

יעקב פרי: אורי, הרי אני שמח שבאת אבל אני לא שמח שאתם מפריעים לי.

אורי מקלב: לא, סיפרתי לו שעקבתי אחרי הדיון.

יעקב פרי: יופי.

יעקב פרי: מר אנוך.

<יעקב אנוך: אני רוצה להתייחס לנושא הזה.

<יעקב אנוך: קודם כול, אותם 600 מוסכים שאבנר הזכיר, הם לא בבעלות היבואן, שיהיה ברור.

יעקב פרי: לא, הוא אמר.

יעקב פרי: הוא אמר.

דוד ביטן: שיש רק 50–60.

<יעקב אנוך: יש רק 50.

<יעקב אנוך: ה-50 האלה, רובם ככולם הם מוסכים מהתקופה שהרשות דרשה ממי שרוצה להיות יבואן, להקים לפחות ארבעה מוסכים בארבעה מקומות בארץ.

<יעקב אנוך: הושקעו בזה הרבה מאוד כספים, ולאותם יש מוסכים.

<יעקב אנוך: אם תלכו לחדשים, למשל, תיקחו את "טויוטה" שעלתה פה הרבה, ל"טויוטה" מוסכים בבעלות, ב"לקסוס" נדמה לי שיש שניים.

דוד ביטן: אבל החוק מאפשר אופציה.

דוד ביטן: על מה אנחנו מדברים, תפסיקו להעלות את זה.

<קריאה: אנחנו מוכנים להעתיק את מודל "טויוטה".

דוד ביטן: צריכים להגביל את האופציה הזאת.

יעקב פרי: דוד, תן לו לסיים.

אורי מקלב: אם אין הרבה, סימן שהם לא צריכים הרבה.

דוד ביטן: לא, אתם עונים רק על מה שאתם רוצים.

דוד ביטן: זה שאין היום, לא אומר שלא יהיה מחר.

יעקב פרי: כל אחד צורח מאיפה שכואב לו, דוד.

דוד ביטן: לא, לא שייך אבל.

דוד ביטן: אנחנו מדברים על האופציה, על האפשרות.

דוד ביטן: בשביל זה יש חוק.

יעקב פרי: לא להתרגז.

יעקב פרי: תסיים בבקשה.

<יעקב אנוך: חבר הכנסת ביטן, אני מבין את מה שאתה אומר.

<יעקב אנוך: אם תיתן לי לענות - - -

יעקב פרי: הוא ייתן לך.

דוד ביטן: אם אתם לא צריכים את זה, אז מצוין.

<יעקב אנוך: למה אתם לא מאפשרים לי לדבר?

דוד ביטן: אין בעיה, שכנעת אותנו.

<יעקב אנוך: אדוני היושב-ראש, אתה מוכן להגן עלי?

יעקב פרי: אני מגן עליך בכל האפשרויות העומדות לפני.

יעקב פרי: אתה תסיים את דבריך.

<יעקב אנוך: אני אעשה את זה בקיצור.

<יעקב אנוך: יש דרישות יצרן.

<יעקב אנוך: דרישות יצרן בנושא מוסכים, הן עולות משנה לשנה והן מאוד מחמירות.

<יעקב אנוך: אותם מוסכים שלצערנו נפלו מהרשת, שרונן התכוון אליהם, זה מוסכים שלא יכלו לעמוד בדרישות יצרן, לא יכלו להשקיע את הכספים, וחוזה של היבואן והיצרן מותנה בדרישות יצרן.

<יעקב אנוך: זאת אומרת, אם היבואן לא עומד בדרישות יצרן, יש לו בעיה עם היצרן.

יעקב פרי: ברור.

<רונן לוי: הלוואי שלנו היה לובי כמו שיש לכם.

<יעקב אנוך: אני לא רוצה להפריע לך.

<רונן לוי: אז אולי לא היה קורה - - -

<יעקב אנוך: רונן, אתה היית בשתי ערכאות, והפסדת.

<יעקב אנוך: על מה אתה מדבר בכלל.

יעקב פרי: חבר'ה, את הוויכוחים ביניכם תעשו בחוץ.

יעקב פרי: תסיים את מה שיש לך לומר.

<יעקב אנוך: אני רוצה לסיים.

<יעקב אנוך: כשהיצרן דורש את הדרישות, קודם כול הולכים למוסך מורשה המסוים שבאותו אזור ואומרים לו, תשפר את הנכס שלך.

<יעקב אנוך: רק אם הוא לא יכול לשפר ולא יכול לעמוד בדרישות, אין ברירה והיצרן צריך להיכנס לנושא הזה בעצמו כמי שצריך להשקיע את הכסף.

<יעקב אנוך: ולכן, אין פה מה לראות מגמה שהיצרנים שולטים או מקימים מוסכים.

<יעקב אנוך: זה ממש לא נכון.

יעקב פרי: תודה.

יעקב פרי: משפט אחד, אבל קצר.

יעקב פרי: לא ארבע נקודות אלא אחת.

<יורם בונן: לגבי "תקלת הבטיחות", אדוני.

יעקב פרי: בבקשה.

<יורם בונן: אני בעניין הזה רוצה להתייחס לחוות הדעת שהונחה בפני הוועדה.

<יורם בונן: בעצם, מה שעולה מחוות הדעת, שזה לא תקלת בטיחות סדרתית אלא תקלת בטיחות חקיקתית.

<יורם בונן: אומרת חוות הדעת שלא ניתן לחייב את היבואנים הישירים לבצע קריאה, לא לגבי דגמים שהם - - -

יעקב פרי: אתה מדבר על "ריקול"?

<יורם בונן: כן.

<יורם בונן: לא לגבי דגמים שהם אינם מייבאים ולא לגבי דגמים שאינם מיוצרים בטריטוריות שמהן הם רוכשים את הרכבים שלהם.

<יורם בונן: אדוני, זה הרבה מעבר לזה.

<יורם בונן: צריך לקחת בחשבון שהנושא של "תקלת בטיחות" זה כבר חיי אדם.

<יורם בונן: לכן גם אמרנו קודם שהנושא של השיפוי לא מעניין אותנו, לא באמת מעניין אותנו הנושא של השיפוי.

<יורם בונן: אם מישהו אחד יועמד לדין פלילי, כולנו מבינים שהקטע של הכסף הוא לא העניין פה.

<יורם בונן: הוא חשוב, אבל הוא לא העניין.

עיסאווי פריג': מה שאתה אומר, היבוא העקיף יהיה פחות בטיחותי?

<יורם בונן: אני אומר שהייבוא העקיף - לפי איך שמתואר בחוות הדעת, לא יכולה להיות שליטה על תקלות בטיחות סדרתיות בייבוא העקיף, בגלל חוסר - - -

יעקב פרי: זה לעניות דעתך.

<יורם בונן: זה מה שכתוב בחוות הדעת.

<אבנר פלור: יש מענה לזה, אדוני.

<יורם בונן: יש מענה לכול.

<אבנר פלור: יש מענה למה שהוא מעלה, אם אפשר.

<יורם בונן: חוות הדעת, אני מזכיר, מתייחסת לטענות של משרד התחבורה, זאת אומרת זה נותן מענה למענה.

<אבנר פלור: אבל תיקנו את זה, בהתאם.

אורי מקלב: מה עושים במדינות האחרות, אדוני היושב-ראש, שיש ייבוא חופשי, יש בעיות "ריקול" והם לא מודיעים את זה לכולם?

אורי מקלב: הם מגיעים לכולם.

עיסאווי פריג': תלוי איפה.

אורי מקלב: בכל המדינות, מגיעים לכל המכוניות.

<קריאות: - - -

<אבנר פלור: זה מגיע לכולם בסוף.

דוד ביטן: כבוד היושב-ראש, מובילים את זה לפינות הלא נכונות כל הזמן.

יעקב פרי: דוד.

יעקב פרי: שמענו.

<יורם בונן: אני לא יודע אם למענה הזה התכוון מר פלור, אבל ראיתי שהיבואן העקיף צריך לעיין מעת לעת – אם אין לו משהו יותר דחוף לעשות - - -

יעקב פרי: ברור.

יעקב פרי: בהוראות של היצרן.

<אבנר פלור: לא מעת לעת.

<אבנר פלור: זה לא מעת לעת.

<אבנר פלור: זה בסעיף 36(6) כתבנו:

<אבנר פלור: הוא המציא כתב התחייבות מאת סוכן מורשה להודיע ליבואן העקיף באופן מיידי על תקלת בטיחות סדרתית.

<יורם בונן: אז למה אני צריך לטפל בזה?

<אבנר פלור: זה כתוב.

<קריאות: - - -

<קריאה: הוא פתח את הנושא - - -

יעקב פרי: אני לא פתחתי.

יעקב פרי: אנחנו נסגור מה שצריך.

<רון מלכה: עורך-דין בונן התייחס לחוות הדעת של מר חנן שרון.

<רון מלכה: אני גם חייב להגיד משהו אחד, בתור זה שהוא חלק מהחבר'ה שמייצגים פה את הנושא של ייבוא עקיף.

<רון מלכה: חוות הדעת של חנן שרון מתחילה בלקונה אחת בסיסית, וכל האנשים שהוא דיבר איתם – עזוב אותי, אני לא רשום בשום מקום, אבל אף אחד משלושת היבואנים המקבילים, הוא לא ראיין אותם.

<רון מלכה: הוא קיבל חומר ממשרד התחבורה, קיבל חומר מאיגוד יבואני הרכב, מאיגוד יצרני הרכב.

יעקב פרי: אולי תעזור לי.

יעקב פרי: אתה תעזור לי אם תתייחס לעניין ופחות תתייחס לחוות הדעת.

<רון מלכה: אני מתייחס לעניין הזה.

<רון מלכה: אין שום בעיה עם החוק הזה כמו שהוא מוגש היום.

<רון מלכה: הסעיף הזה, אם הוא לא יעבור כמו שהוא יעבור, כמו שהוא צריך לעבור, לא יהיה ייבוא מקביל.

יעקב פרי: אתה אומר, אין בעיה בנושא של - - -

<רון מלכה: אני מבין את הטענות שלהם.

<רון מלכה: הם שומרים על חלקת אבותיהם, זה הכול.

יעקב פרי: ברור.

יעקב פרי: לטעמך.

יעקב פרי: כן, גברתי.

<אינגריד הר אבן: אני רוצה להשיב למר אנוך לגבי הנושא של חסמי כניסה להיות מוסך יבואן.

<אינגריד הר אבן: בשנת 2003 הממונה על ההגבלים העסקיים הוציא את הצו המוסכם שנועד לטפל בבעיה של מיעוט מוסכים פרטיים במסגרת רשתות.

<אינגריד הר אבן: הוא גם ניסה לטפל בנושא של התניית אחריות, בטיפול באיזה מוסך וכו'.

<אינגריד הר אבן: הפתרון שמצא אז הממונה במסגרת הצו המוסכם היה לקבוע שכל מוסך שעומד באמות מידה שקובע היבואן, יכול להיות מוסך רשת.

<אינגריד הר אבן: ההנחה שבבסיס הצו המוסכם הייתה שמדובר באמות מידה שבן אדם יכול לעמוד בהן.

<אינגריד הר אבן: עכשיו בא מר אנוך ומבהיר לנו את מה שאנחנו כבר יודעים מ-2003, שאי אפשר לעמוד באמות המידה האלה שעולות מדי שנה, ובן אדם פרטי צריך להשקיע 10, 20, 30 מיליון שקלים כדי לעמוד באמות המידה, וגם אז זה לא מספיק טוב להם.

<אינגריד הר אבן: ויש פה בעיה נוספת.

<אינגריד הר אבן: החוזים עם המוסכים האלה הם לשנה בלבד וניתנים לסיום בהתרעה של שלושה חודשים מראש.

<אינגריד הר אבן: אז בן אדם בא להשקיע את מיטב כספו וחייו - -

יעקב פרי: לא כדאי לו.

<אינגריד הר אבן: - - ומעיפים אותו אחרי שלושה חודשים.

יעקב פרי: ברור.

<רונן לוי: רוצים שיהיה אותו חוק גם לזכיינים שלנו.

יעקב פרי: הנקודה ברורה.

יעקב פרי: רבותי, הבהרתם.

יעקב פרי: תודה רבה.

יעקב פרי: חברי כנסת, אם אתם רוצים התייחסות כי אני בעוד חמש דקות עושה הפסקה לחצי שעה.

יעקב פרי: זה בסדר, דוד?

דוד ביטן: אפילו רבע שעה.

יעקב פרי: לא.

יעקב פרי: חצי שעה זה יהיה בסדר?

דוד ביטן: חצי שעה גם מקובל.

עיסאווי פריג': שוב, חברים, נקודה שאנחנו בורחים ממנה - הצרכן, הצרכן, הצרכן.

עיסאווי פריג': יש לנו יבואן עקיף ויש לנו יבואן ישיר.

עיסאווי פריג': אתם עכשיו בוויכוח, סמכות של מי זה וסמכות של מי זה.

עיסאווי פריג': עם הזמן, הצרכן יצטרך לרדוף אחרי תיקון הרכב, וזו נקודה שלא קיבלה ביטוי, ואני אומר לכם את זה, אני לא שלם עם כל הדבר הזה.

עיסאווי פריג': והעמדה של האגודה לצרכנות, ששתיקתכם מדאיגה אותי, כי הצרכן יסבול מהוויכוח.

יעקב פרי: ממה?

יעקב פרי: ממה הוא יסבול, הצרכן?

עיסאווי פריג': צרכן שיקנה מוצר מיבואן עקיף, אחרי שנה-שנתיים הוא יצא מהשוק, היבואן.

יעקב פרי: מי יצא?

יעקב פרי: היבואן העקיף יצא מהשוק?

עיסאווי פריג': כן.

עיסאווי פריג': נשאר בשוק.

עיסאווי פריג': גם נשאר.

עיסאווי פריג': אני לא אקצין – נשאר בשוק.

עיסאווי פריג': אני קניתי רכב מיבואן עקיף, רוצה לתקן.

עיסאווי פריג': בא ליבואן ישיר, שהוא מחויב על-פי החוק לתקן כי זה אותו תוצר.

עיסאווי פריג': אבל, אין לו עניין כי הוא רוצה להתנגח בעקיף.

יעקב פרי: כן, אבל צריך לאכוף.

עיסאווי פריג': אני מזמין את המוצר, חכה עם המוצר, לא מצאתי את זה במלאי אצל היצרן, זה בדרך, זה עלה לך ככה.

יעקב פרי: עיסאווי, זה נכון לגבי כל חקיקה.

יעקב פרי: יש כאן חובות.

יעקב פרי: מישהו לא ירצה למלא אותן או לעשות עליהן מניפולציה, זה נכון לגבי כל חוק, זה נכון לגבי כל אכיפה.

עיסאווי פריג': אבל הצרכן יהיה מין סנדביץ' בפני שני ענקים.

יעקב פרי: יותר מאשר הוא עכשיו?

עיסאווי פריג': כן, כן.

יעקב פרי: יותר מאשר הוא עכשיו?

יעקב פרי: למה?

עיסאווי פריג': בוודאי.

עיסאווי פריג': עכשיו יש לו כתובת.

עיסאווי פריג': הצרכן מייבא "סובארו", מייבא "פולקסווגן", יש לו כתובת.

<עוזי יצחקי: כתובת יקרה.

עיסאווי פריג': נכון.

<עוזי יצחקי: חבר הכנסת פריג', באמת, אל תעשו מציבור מדינת ישראל מטומטמים.

<עוזי יצחקי: הם ידעו לבחור לעצמם והם הוכיחו את זה, הציבור, הוא צרכן חכם, הוא ידע איך לבחור ולעשות את החשבון.

עיסאווי פריג': לא, זה מתפקידנו לעשות את זה, אדוני המנכ"ל.

<עוזי יצחקי: אנחנו צריכים לתת להם אפשרות להוריד את יוקר המחיה.

עיסאווי פריג': מתפקידנו, אנחנו רואים את זה מזווית אחרת.

עיסאווי פריג': אם הנוסחה שאתם מציעים כאן אכן תבטיח לי הורדת מחירים ושמירה על הצרכן, אני הראשון שאתמוך.

<עוזי יצחקי: אז בוא תהיה אתנו.

יעקב פרי: זאת הכוונה.

יעקב פרי: השאלה אם היא תתממש.

עיסאווי פריג': בדיוק.

עיסאווי פריג': הורדת מחיר בטווח הקצר, אני אכן מודה שתהיה, אבל שמירה על הצרכן, בסימן שאלה אחד גדול.

יעקב פרי: חבר הכנסת ביטן.

דוד ביטן: מה שאני רוצה לומר, מנסים להוביל את זה לפינה לא נכונה.

דוד ביטן: אפשר להפוך את זה.

דוד ביטן: קודם כול, משרד התחבורה מחויב, לפני שהוא מאפשר לייבא רכב לישראל, שיקבל מהיצרן את כל ההתחייבויות האלה – כולל "ריקול" כולל בטיחות, כולל חלפים, כולל הכול.

דוד ביטן: השאלה, מי יפסיד אם היצרן לא יהיה מוכן לתת את זה – היבואנים הראשיים.

דוד ביטן: ולכן, ההיגיון להטיל את המשימה על היבואן הראשי הישיר, זה שמייבא הכי הרבה רכבים, הוא הכי הגיוני והכי סביר בעניין הזה.

דוד ביטן: אם לא, אז הם יצטרכו לבקש את זה מהיצרן, ואם היצרן לא ייתן את זה, אז לא ייבא בכלל רכב כזה לישראל.

דוד ביטן: הם לא יכולים להסכים שלא יהיה "ריקול", הם לא יכולים להסכים שלא יהיו חלפים, הם לא יכולים להסכים שלא יהיה טיפול ברכבים.

דוד ביטן: ולכן, הכי הגיוני והכי סביר להטיל את זה על היבואן, שגם מרוויח מזה.

דוד ביטן: בואו נשים את הדברים על השולחן, אתם לא עושים פה טובה.

דוד ביטן: אתם מרוויחים גם מהחלפים, גם מהטיפול, גם מהכול, ולכן אני אומר, זה סביר, ושלא יובילו אותנו לפינה לא נכונה.

יעקב פרי: חבר הכנסת מקלב.

אורי מקלב: תודה רבה, אדוני היושב-ראש.

אורי מקלב: לפעמים קריאת ביניים או ויכוח בין שני צדדים בעצם מגלה לך את האמת, והוויכוח שהיה כאן בקריאת ביניים – אני אפילו לא מזכיר את שמות האנשים כי אני לא יודע – אתם ניסיתם פעמיים בבית-המשפט והפסדתם.

אורי מקלב: ואני מניח שבית-המשפט הפסיד מישהו בגלל שהחוק לא עמד לצדו.

אורי מקלב: בסך הכול, בית-המשפט, לא תמיד הוא באמת ההיגיון.

אורי מקלב: הוא מסתכל על החוק, והחוק לא אפשר.

אורי מקלב: ולכן בדיוק עכשיו החובה שלנו הרבה יותר לשים דגש בחוק, אנחנו ניתן את האפשרות להגן על הצדדים.

אורי מקלב: וזה שפעם אולי החוק לא הגן, הוא היה חד-צדדי או שהוא באמת צידד בדבר מסוים, וצד שני הרגיש נפגע והוא לא קיבל את הסד ואת המשקל, משום שהחוק לא אפשר זאת.

אורי מקלב: אבל היום כאן זאת החובה שלנו לראות, אם אנחנו רוצים לעשות תחרות ואני באמת חושב שהצרכן הוא איש שהוא באמת מבין ויודע ואנחנו צריכים לתת לו את האפשרות.

אורי מקלב: ואם אנחנו לא נאזן בין הדברים – בין היבואנים לבין אלה שנותנים את השירות – ולא נדע לאזן ביניהם, אנחנו באמת ננטרל ולא הועלנו חכמים בתקנתם.

אורי מקלב: למה הדבר דומה – ובזה אני מסיים, אדוני היושב-ראש.

יעקב פרי: לא, זה בסדר.

עיסאווי פריג': אתה אומר דברי טעם.

יעקב פרי: דברי טעם וחוכמה.

אורי מקלב: רק בדיון האחרון הגדול שהיה בנושא הפטם – איך אנחנו עמדנו לעשות איזונים האם מי שמגדל את העופות אחרי זה יכול להיות גם המשחטה והוא גם יכול להיות הספק.

אורי מקלב: ידענו שאנחנו צריכים לאזן בין הדברים, לא נתנו לאחד לעשות את כל התהליך.

אורי מקלב: הגבלנו אותו מגבלות, וכאן שמנו בעיקר את הדגש שלנו.

אורי מקלב: אנחנו ישבנו פה ושמנו את הדגש, ואני חושב שיצא לנו דבר ללא תקלה.

אורי מקלב: גם כאן, אני לא אומר רק מוסך אחד, יכול להיות שזה פחות מדי, אבל ודאי שצריך לתת איזה מגבלות.

דוד ביטן: זה אנחנו אמרנו.

אורי מקלב: נכון, אני שמעתי את הקריאה, יכול להיות, מה זה נקרא אחד, אבל אנחנו צריכים לתת את מערכת האיזונים האמתית שתיתן לזה באמת את האפשרות עם האחריות, ומצד שני, גם לאחרים לתת את התחרות האמתית.

אורי מקלב: זה הכול.

יעקב פרי: אני מאוד מודה לחברי הכנסת.

יעקב פרי: אנחנו נעשה עכשיו הפסקה.

יעקב פרי: אני רק רוצה לומר לכם שכוונתי – אני לא יודע אם נצליח לממש אותה – להתחיל להצביע על סעיפים 35 ו-36 במסגרת הזמן שקבענו.

יעקב פרי: אני לא יודע אם נצליח.

יעקב פרי: ושיהיה לכם בתיאבון.

יעקב פרי: רבותי, אני ממשיך את הדיון, ואני כבר אומר לכם שכוונתי היא לקרוא עכשיו, עורכת-דין ראובני, את סעיף 36, לשמוע הערות קצרות וענייניות, ולהצביע על 35 ו-36, בידיעה שלגבי 35 צפויה לנו רביזיה של חבר הכנסת עיסאווי פריג'.

יעקב פרי: ולכן, כל אלה שיהיו מודאגים מאישור – אם יהיה אישור – של סעיף 35, תהיה להם עוד הזדמנות להתעמת אתו.

יעקב פרי: בבקשה.

<איתי עצמון: רק לעניין הרביזיה, אני מבקש מחבר הכנסת פריג' להבהיר באילו נושאים הוא מבקש לדון מחדש מכיוון שסעיף 35 הוא סעיף גדול, וכידוע, לפי הוראות תקנון הכנסת לא ניתן להגיש רביזיה פעמיים.

<איתי עצמון: לכן, עדיף אולי למקד את הרביזיה בנושא מסוים.

יעקב פרי: אז תגיד, חבר הכנסת פריג'.

עיסאווי פריג': אני ממקד אותה.

עיסאווי פריג': הרי מאחר שהנושא, הוא חוזר על עצמו בכל סעיפי החוק, ו-2 קשור ל-3, קשור ל-4, אני ממקד את זה בתוצר לעומת דגם.

יעקב פרי: דהיינו?

יעקב פרי: תפרט.

עיסאווי פריג': דהיינו, אני מבקש שב-35, מאחר שלא השתכנעתי מכל הנימוקים ששמעתי - - -

יעקב פרי: איזה נימוקים?

עיסאווי פריג': הנימוקים הם כך.

עיסאווי פריג': אני פוחד ממצב של "חאפרים" בשוק, אני אומר את זה דוגרי.

עיסאווי פריג': למה אני מתכוון?

עיסאווי פריג': אני בא, רוצה להיכנס לנעליים של הצרכן.

עיסאווי פריג': צרכן, צריך שיהיה לו אבא ואימא על כל עסקה שהוא עושה.

עיסאווי פריג': בסעיף 35 ובתחום הזה שאנחנו מדברים עליו, תחום הרכב, ברגע שיש לנו עכשיו סוגיה של יבואן ישיר לעומת יבואן עקיף או זעיר או יבואן אישי, אני רוצה לתת את ההתחייבות ליבואן הישיר לתת מענה, הן מבחינת אחריות והן לספק מוצרי תעבורה לכל הדגמים מאותו תוצר.

עיסאווי פריג': הפחד שלי, זה יכניס אותנו למצב שהצרכן שמחר יבחר ברכב דרך ייבוא עקיף, ישלם המון כסף כדי לתקן כל תקלה עתידית שתיווצר לו.

עיסאווי פריג': למה?

עיסאווי פריג': כי הוא צריך לעבוד מול האחריות של היבואן הישיר, והיבואן הישיר זה בניגוד לאינטרס המסחרי שלו, ואז ייווצר מצב שהצרכן יצטרך לשלם את כל העלויות ויהיה במצב לא טוב.

עיסאווי פריג': לשם כך, הרביזיה והתיקון שאני מציע – איפה שכתוב לכל רכב מתוצרתו, נמקד את זה בדגמים שמיובאים לארץ בשלב זה.

עיסאווי פריג': למה אני מתכוון?

יעקב פרי: דגמים שמיובאים לא על-ידי יבואן ישיר אלא על-ידי יבואן עקיף.

עיסאווי פריג': יבואן עקיף, להתנות את הרישיון בדגמים שמיובאים, לא לחייב אותו לתת מוצרי תעבורה ואחריות לכל המוצר.

יעקב פרי: הבנתי.

יעקב פרי: בסדר, עיסאווי, זה ברור.

עיסאווי פריג': זה בגדול.

עיסאווי פריג': והדבר השני, איתי, ב-(9), לגבי אחד מהתנאים, הוזכר שם: "הוא הוכיח קיומה של תשתית.

עיסאווי פריג': .."

<לאה ורון: על איזה סעיף אדוני מדבר?

יעקב פרי: סעיף 35(9).

עיסאווי פריג': מה שהעלו איגוד המוסכים, יש בזה משהו.

<לאה ורון: אז הודיע על זה מנכ"ל משרד התחבורה שהם יבחנו את הנוסח.

עיסאווי פריג': אז אם כך, אני מתמקד בסוגיה של תוצר לעומת דגם.

יעקב פרי: אוקיי.

יעקב פרי: כשנגיע להצבעה, תעלה את הרביזיה שלך.

עיסאווי פריג': כן.

יעקב פרי: אוקיי.

יעקב פרי: אנחנו קוראים את סעיף 36.

יעקב פרי: גברתי.

יעקב פרי: כלומר, הוא יכול לשנות את העניין של השבע שנים?

<חוה ראובני: כן.

יעקב פרי: כמו שעשינו ביבואן הישיר.

יעקב פרי: בואו נעצור כאן ונשמע אם יש הערות.

יעקב פרי: קודם כול, חברי כנסת.

עיסאווי פריג': לפני שאני דש בסעיף, ב-(2) אתם מחקתם את המילה "בכתב".

עיסאווי פריג': נכון, איתי?

יעקב פרי: ב-(2) קטן?

עיסאווי פריג': כן.

<איתי עצמון: נכון, אבל אני מפנה אותך לפסקאות משנה (א) ו-(ב).

<איתי עצמון: זה או בכתב או בדרך ובתנאים שקבע השר.

יעקב פרי: יש ב-(א) הסכם בכתב?

עיסאווי פריג': מה זה דרך?

עיסאווי פריג': לחיצת יד?

עיסאווי פריג': מה זה?

<חוה ראובני: היה על זה דיון נרחב בשבוע שעבר, במסגרת הדיון בהגדרה.

יעקב פרי: תסבירו.

עיסאווי פריג': כבוד היושב-ראש, ההערה שלי - - -

יעקב פרי: אני מבין.

יעקב פרי: תנסו להסביר.

<חוה ראובני: היה דיון מפורט באותה סוגיה בדיוק אגב הדיון בהגדרה של "סוכן מורשה".

<חוה ראובני: זה גם פתח לאפשרויות תקשורתיות חדשות וגם מתוך התמודדות עם הקושי של סוכנים מורשים מול היצרנים לבצע מכירות למדינות אחרות מהמדינות שבהן הם המשווקים.

יעקב פרי: זה מובן.

יעקב פרי: אני חושב שזה גם מובן וגם מספק, עיסאווי.

<חוה ראובני: אנחנו ננסה, בוודאי שזה צריך להיות משהו שיבטיח את המהימנות של ההתקשרות, לדעת שהיא קיימת, לדעת מה תוכנה.

<חוה ראובני: אנחנו מקווים שיש דרכים ומשאירים פתח לדרכים שאינן - - -

עיסאווי פריג': למה לתת את זה לשר?

עיסאווי פריג': למה לא לכתוב את זה בחקיקה?

<אבנר פלור: לא, אבל זה בחקיקה.

עיסאווי פריג': לא.

<עוזי יצחקי: זה חקיקת משנה.

יעקב פרי: זה חקיקת משנה.

<אבנר פלור: חקיקת משנה, ובאישור הוועדה.

<אבנר פלור: גם באישור הוועדה.

יעקב פרי: כן.

יעקב פרי: זה דווקא פותח את הפתח, לטעמי לפחות, שהוא חיובי.

יעקב פרי: אני כך סבור.

יעקב פרי: יש הערות עד סעיף קטן (6), כולל, לאנשים נוספים?

<יורם בונן: הערות מאוד ממוקדות.

<יורם בונן: אל"ף, רק לדיון האחרון כאן, על-פי התיקון בהגדרה, בעצם הסוכן המורשה יכול להיות גם מישהו שאין לו קשר עם היצרן, וזו בעיה שלא נפתרה שם.

<יורם בונן: כמו שאמרתי, היא רק משתרשרת.

<יורם בונן: כולם רגועים כי בסוף כל התקלות - - -

יעקב פרי: יהיו על היבואנים הישירים.

יעקב פרי: ברור.

<יורם בונן: יהיו על היבואנים הישירים.

<יורם בונן: נקודה שנייה, לגבי היבואן הישיר, בעצם ההתחייבויות שנותן היבואן נסמכות על התחייבויות שנתן היצרן.

<יורם בונן: לכן אני לא מבין, בפסקה (3) מדובר רק על התחייבות שנותן היבואן, אבל למה לא נדרשת התחייבות מקבילה מהסוכן המורשה לספק לו את החלפים, כי אחרת ההתחייבות הזאת היא כתובה על הקרח.

<יורם בונן: זו נקודה אחת.

יעקב פרי: ננסה לענות נקודה-נקודה.

יעקב פרי: אני אתן לך להמשיך.

יעקב פרי: משרד התחבורה.

<אבנר פלור: זאת הבעיה, שהיות והסוכן המורשה לא יכול להתחייב בנושא החלפים, במסגרת החוזה בינו לבין היבואן העקיף, אז השארנו שזה רק התחייבות של היבואן עצמו, ללא הסוכן המורשה, כי הוא לא יכול לחתום על חוזה כזה, הסוכן המורשה.

יעקב פרי: בגלל מערכת היחסים שלו, או חוסר מערכת היחסים שלו עם היצרן?

<אבנר פלור: לא, יש לו יחסים עם היצרן.

<קריאה: לעניין הייבוא הזה.

<אבנר פלור: לעניין הייבוא הספציפי הזה, כן.

יעקב פרי: אוקיי.

<יורם בונן: ושוב אני מפנה לחוות הדעת של מר שרון.

<יורם בונן: יש שם נקודה מרכזית אחת.

<יורם בונן: אומר מר שרון, שהניסיון לקדם פה תחרות על בסיס התגנבות יחידים של רכבים שיגיעו לפה ואף אחד לא ידע מזה, הוא מראש נועד לכישלון.

יעקב פרי: אבל למה אף אחד לא ידע מזה?

<יורם בונן: כי למה הוא אומר לך שהסוכן המורשה לא יכול - - -

<אבנר פלור: אבל יש סעיף 43 שמחייב אותנו למסור לכם את מספרי השלדה, אז למה?

<אבנר פלור: זה לא מדויק.

<אבנר פלור: תגיד את הדברים במדויק.

<יורם בונן: כי הוא מפר את ההסכם שלו עם היצרן.

<יורם בונן: ולכן, אדוני, הציע מר שרון לנהל את זה באופן שקוף מול היצרנים.

<יורם בונן: אבל, אני רוצה לעבור לנקודה הבאה.

יעקב פרי: אוקיי.

יעקב פרי: נאמר שבסעיף 43 יש לכך תשובה?

<אבנר פלור: כן.

<אבנר פלור: שמשרד התחבורה ימסור ליבואן הישיר את מספרי השלדות של כלי הרכב שמיובאים לארץ - -

<יורם בונן: מעת לעת.

<אבנר פלור: - - אז פה אין שום דבר, לא במרמה ולא בגניבה.

<חוה ראובני: לא מעת לעת.

<חוה ראובני: מה זה קשור למעת לעת?

יעקב פרי: אדוני העורך-דין, אם נמחוק את "מעת לעת"?

<חוה ראובני: זה לא קשור לסעיף של "מעת לעת".

<רון מלכה: לא, מה פתאום מעת לעת.

<רון מלכה: ברגע שאתה מוסר מספרי שלדות "על חי", אתה בעצם מגלה לו מה אתה מוכר, הוא יכול לתקוף אותך ולהוריד מחירים.

<רון מלכה: זה מה ש"דלק מוטורס" עשתה ל"איילון".

<קריאה: זה תחרות.

<קריאות: - - -

<רון מלכה: זה מה ש"דלק מוטורס" עשתה ל"איילון" במקרה של ה"פוקוס" ושל ה"פיאסטה".

<יורם בונן: אני לא רוצה להתנגד או לא להתנגד, רק להסביר לאדוני מה הוא אמר.

יעקב פרי: הבנתי, הבנתי, הבנתי לגמרי.

<יורם בונן: נמצא פה רכב עם תקלת בטיחות סדרתית במשך חודשים - - -

<רון מלכה: ואצלכם הוא לא נוסע חצי שנה, משלם תקלת בטיחות?

<יורם בונן: לא.

<סיגלית בן ששון: - - -

יעקב פרי: הבינותי.

יעקב פרי: נקודה הבאה.

<יורם בונן: נקודה הבאה.

<יורם בונן: אם הסוכן המורשה - - -

<עוזי יצחקי: רגע, רגע.

<עוזי יצחקי: למה לא? למה לא?

<עוזי יצחקי: למה את אומרת בכזאת ודאות לא?

<עוזי יצחקי: לא נוסע?

<עוזי יצחקי: לא רצתם אלי למשרד שאני אעזור לכם לחפש אותו?

<עוזי יצחקי: את אותם אנשים?

<קריאה: זה לא אותו דבר.

<עוזי יצחקי: לא אותו דבר?

<קריאה: אותו דבר בדיוק.

<עוזי יצחקי: הוא צודק במאה אחוז.

<סיגלית בן ששון: החובה לתקן היא על בעל הרכב, אנחנו מודיעים מייד כשהיצרן מודיע לנו.

יעקב פרי: אוקיי.

יעקב פרי: הבהרתם.

יעקב פרי: נקודה הבאה.

<קריאה: - - -

<סיגלית בן ששון: מודיע?

<סיגלית בן ששון: למי אתה מודיע?

יעקב פרי: גברתי.

<עוזי יצחקי: גם אתם לא יודעים.

<עוזי יצחקי: רצתם אלי למשרד שאני אחפש לכם אותו – תעצור לו את רישיון הרכב.

דוד ביטן: אם הוא יצטרך לתת להם את מספר השלדה בזמן אמת, הם יכולים לעצור את המכירה גם.

יעקב פרי: זה מה שהוא אמר.

<אבנר פלור: לכן לא בזמן אמת.

<קריאה: אני דיברתי על המכירה ועל התקופה.

דוד ביטן: בגלל הקשרים שלהם עם היצרן.

יעקב פרי: אני הבינותי.

יעקב פרי: נקודה הבאה.

<יורם בונן: רק להגיד שאחת משתיים.

<יורם בונן: אם רוצים לא להודיע לנו, זה בסדר, אנחנו לא ביקשנו שום דבר.

<יורם בונן: רק שלא יטילו עלינו את האחריות בנושא ה"ריקול".

יעקב פרי: ברור.

יעקב פרי: הנקודה ברורה.

<יורם בונן: לגבי פסקה (6)(ב), כתוב שהוא צריך להמציא התחייבות.

יעקב פרי: כתב התחייבות מהסוכן המורשה.

<יורם בונן: לגבי מה?

<יורם בונן: לגבי רכב מתוצר שאינו מיובא לישראל על-ידי יבואן רכב ישיר.

<יורם בונן: עכשיו אני שואל: אם הסוכן המורשה יכול לתת התחייבות, למה הוא לא יכול לתת את ההתחייבות גם לגבי רכב מדגמים שכן מיובאים?

<יורם בונן: מה הבעיה?

דוד ביטן: מה שמיובא, יש לכם את זה כבר, יש את ההתחייבות.

<יורם בונן: אני רוצה להגיד ככה.

<יורם בונן: עכשיו הדיון הוא אילו תנאים מעמידים ליבואן עקיף כדי לקבל רישיון.

יעקב פרי: אמת.

<יורם בונן: האם המשמעות היא שהלקוח של יבואן עקיף לא צריך להגיע אליו?

יעקב פרי: השאלה ברורה.

יעקב פרי: משרד התחבורה.

דוד ביטן: זאת התחייבות נוספת, רובד נוסף על מה שאתה מתחייב.

<אבנר פלור: הסעיף הזה מתייחס גם לרכב מתוצר שלא מיובא על-ידי היבואן הישיר, ואז בעצם אנחנו מטילים על הסוכן המורשה את כל החובות, ובמקרה שזה רכב שמיובא על-ידי היבואן הישיר, אז אנחנו מחייבים את הסוכן המורשה להודיע.

<טל ברנר דרורי: אז אני הייתי מבקשת לקבל הסבר מדוע נוהגים איפה ואיפה.

<טל ברנר דרורי: אם יכולים לקבל התחייבות מהיבואן העקיף על רכב מתוצר שלא קיים כאן, למה הוא לא יכול לתת את אותה התחייבות על רכב אחר - - -

דוד ביטן: היא קיימת כבר, ריבונו של עולם.

דוד ביטן: זה רובד נוסף.

<טל ברנר דרורי: בואו נבין למה פעם אחת הוא יכול ופעם אחת לא.

יעקב פרי: גברתי, השאלה ברורה.

<טל ברנר דרורי: תודה.

<אבנר פלור: אני אענה.

<אבנר פלור: תוצר שהוא קיים כאן, אז כמו שאמרתי ייתכן וכנראה ישנו חסם של יצרן הרכב שלא מעוניין לייבוא רכב לישראל שלא באמצעות היבואן הישיר.

<אבנר פלור: אבל פה מדובר על תוצר שלא מיובא לארץ, ולכן קל יותר לסוכן המורשה לתת את כל ההתחייבויות האלה.

<טל ברנר דרורי: ההסבר לא עונה.

יעקב פרי: כן, אבל היא שאלה, עם כל הכבוד - - -

<אבנר פלור: זה מה שהיא שאלה.

יעקב פרי: לא.

יעקב פרי: היא שאלה למה הצעת החוק נוהגת איפה ואיפה.

<אבנר פלור: אז הסברתי.

יעקב פרי: תנסה עוד פעם להסביר כי היא לא השתכנעה, לטעמי גם לא.

יעקב פרי: תנסה עוד פעם.

<אבנר פלור: מה שאני אומר, שבמקרה שבו הסוכן המורשה – מדובר בתוצר שלא קיים כאן – כלומר, רכב מתוצר שלא מגיע לישראל, הסוכן המורשה יותר פתוח להתחייבויות אל מול היצרן מכיוון שהרכב הזה לא מיובא לישראל ואין חסם כזה או אחר של יבואן ישיר ו/או יצרן הרכב.

יעקב פרי: דוד, אתה רוצה להוסיף?

דוד ביטן: אני רוצה להסביר, כן.

דוד ביטן: סעיף 35 מתייחס לעניין שגם על רכב שלא מיובא – מיובא כן, ומה שלא מיובא על-ידם, גם הם צריכים להמציא התחייבות כזאת.

דוד ביטן: פה מדובר על רובד נוסף, רובד נוסף שגם הסוכן המורשה יתחייב.

דוד ביטן: אין טעם להתחייב על דברים שכבר קיימים בישראל באופן רגיל.

דוד ביטן: זאת אומרת, גם הייבוא, גם החלפים, גם הטיפול, הם קיימים.

דוד ביטן: הם קיימים על-ידי היבואן הראשי.

דוד ביטן: מה הטעם בהתחייבות נוספת?

דוד ביטן: זה סתם לגרום ליבואן העקיף לקבל התחייבויות שאין צורך בהן.

דוד ביטן: לעומת זאת, בנושא של ייבוא רכב שלא מיובא על-ידם, למרות שיש התחייבות שלהם בסעיף 35, פה משרד התחבורה נוהג נכון שהוא בעצם יוצר רובד נוסף של התחייבות, זה הכול.

דוד ביטן: שיהיה גם מפה וגם מפה.

דוד ביטן: יש היגיון בזה.

יעקב פרי: אוקיי.

יעקב פרי: הערות נוספות?

יעקב פרי: אדון אנוך.

<יעקב אנוך: לדעתי, חייבים לקבוע.

<יעקב אנוך: קודם כול, לגבי המספרים, זה לא מעניין אותנו ושיעשו את זה מול - - -

יעקב פרי: מספרי השלדה.

<יעקב אנוך: כן.

<יעקב אנוך: לא מעניין אותנו.

יעקב פרי: אוקיי.

<יעקב אנוך: אבל חייבים לקבוע מועד למסירת המספרים כי ה"ריקולים" - - -

יעקב פרי: נאמר לי שהדברים נלקחו בחשבון בסעיף - - -

<איתי עצמון: 43(א).

יעקב פרי: יש תשובה לכך.

<יעקב אנוך: תודה.

<איתי עצמון: הייתה שאלה לעניין ההתחייבות לספק מוצרי תעבורה.

<איתי עצמון: ניתנה תשובה בעניין הזה?

<אבנר פלור: כן, ניתנה תשובה.

<איתי עצמון: כלומר, אתם מבקשים להשאיר את זה כך.

<אבנר פלור: כן.

יעקב פרי: אוקיי.

יעקב פרי: סעיף קטן (7).

עיסאווי פריג': מה זאת אומרת?

יעקב פרי: זה ה"ריקול".

<חוה ראובני: זה אותו דבר, זה השלמה של ה"ריקולים".

עיסאווי פריג': אני יודע, אבל השאלה אם זה לא סותר.

<חוה ראובני: בתוצר שאין לו יבואן ישיר בישראל, כל החובות בעצם מועתקות לסוכן המורשה וליבואן העקיף.

עיסאווי פריג': כשאנחנו אומרים "סוכן מורשה" זה היבואן הישיר.

<חוה ראובני: לא.

<חוה ראובני: הסוכן המורשה זה הגורם בחו"ל.

<חוה ראובני: תחנת הביניים.

יעקב פרי: הסוכן המורשה זה כאילו יצרן - - -

עיסאווי פריג': שמכר לעקיף בחו"ל.

יעקב פרי: נכון.

עיסאווי פריג': השאלה היא כאן מה מידת הקשר והמחויבות של הסוכן בחו"ל לי כאזרח במדינה.

<חוה ראובני: כלום.

יעקב פרי: כלום.

יעקב פרי: היא לא הייתה גם בעבר.

<חוה ראובני: באותה מידה כמו של היצרן.

עיסאווי פריג': אני את היצרן לא מכיר, מכיר את היבואן.

<חוה ראובני: גם פה.

<קריאה: אותו דבר במקרה של היבואן העקיף.

<קריאות: - - -

יעקב פרי: רבותי, אני מבקש, בואו לא נעורר מהומות על לא מאומה.

עיסאווי פריג': שנבין את זה.

יעקב פרי: לא הייתה גם בעבר איזושהי התחייבות.

דוד ביטן: הוא גם יכול לתבוע את היבואן העקיף, אותו דבר.

עיסאווי פריג': אז מה בחקיקה הסוכן המורשה חשוב לי כאן בכלל?

דוד ביטן: כדי שיהיה עוד רובד של התחייבות.

<איתי עצמון: הוראה מקבילה להוראה שנוגעת לחובות היצרנים בחו"ל.

עיסאווי פריג': אבל איזה התחייבות יש לסוכן המורשה כלפי האזרח?

דוד ביטן: עוד רובד של התחייבות, זה הכול.

דוד ביטן: זה לא מפריע.

יעקב פרי: זה ברור, לי אין בעיה עם זה.

יעקב פרי: תסביר עוד פעם לעיסאווי, איתי.

<איתי עצמון: להבנתי, סעיף 36 קובע חובות לעניין יבואנים עקיפים וסוכנים מורשים כתמונת ראי לסעיף 35, שעניינו - -

יעקב פרי: יבואן ישיר.

<איתי עצמון: - - הזיקה בין היצרנים בחו"ל ליבואנים הישירים.

יעקב פרי: זה אותו דבר, זה רובד נוסף.

עיסאווי פריג': לא מצאו לו שם אחר, יצרן וסוכן מורשה?

<קריאות: - - -

דוד ביטן: פה אני רוצה הסבר.

דוד ביטן: איזה תשתית?

דוד ביטן: התשתית שלהם?

<חוה ראובני: לא.

דוד ביטן: הוא צריך להוכיח קיומה של תשתית כלשהי.

<חוה ראובני: כלשהי.

דוד ביטן: לאו דווקא שלו.

<חוה ראובני: שיש פריסת מוסכים שיכולים לתת את השירות.

<חוה ראובני: מקבילה של 35(9).

עיסאווי פריג': זה מחייב את היבואן הישיר.

<דרור וגשל: זה לא קשור ליבואן הישיר.

<דרור וגשל: פה אנחנו אומרים, בגלל שהיבואן הישיר מביא תוצרים מסוימים.

<דרור וגשל: כשיבואן רכב עקיף מביא תוצרים שלא מיובאים על-ידם, אז הוא זה שצריך לדאוג לרכבים ולספק להם שירותי תחזוקה.

דוד ביטן: זה לא מדויק מכיוון שבסעיף 35 - - -

<דרור וגשל: לא.

<דרור וגשל: 35 לא - - -

עיסאווי פריג': תן לי הדגמה.

דוד ביטן: אני רוצה להבין.

דוד ביטן: בסעיף 35 כתבתם את זה גם כן.

דוד ביטן: לא רק על המוצרים שהם מייבאים.

<דרור וגשל: שם זה היה דגמים שונים של אותו תוצר.

<דרור וגשל: אם יש פה תוצר של "פורד" ויש לו כמה דגמים, אז גם אם יבואן עקיף מביא דגם שהוא לא מיובא על-ידי היבואן הראשי, אז היבואן הראשי צריך לדאוג לתחזוקה, ל"ריקול" ולאחריות גם לדגם שלא מיובא על-ידם.

דוד ביטן: הוא יגיד, ליבואן הראשי יש, ונגמר.

<חוה ראובני: אני חושבת שיש פה בלבול.

<חוה ראובני: כאשר אנחנו מדברים על שירותי תחזוקה, גם כאן וגם ב-35(9), אנחנו לא מדברים, לא על תיקוני אחריות, לא על תקלת בטיחות סדרתית.

<חוה ראובני: אנחנו מדברים על התחזוקה השוטפת – תיקון של קלקולים, על טיפולים תקופתיים, כאלה שאדם יכול ללכת לעשות איפה שהוא רוצה.

עיסאווי פריג': את מדברת על רכב סיני שיחשבו בעתיד לייבא אותו?

<חוה ראובני: זה לא משנה.

<חוה ראובני: הרעיון הוא שצריך פריסה.

<חוה ראובני: צריך להפריד.

<חוה ראובני: היבואן לא רק אחראי – גם הישיר וגם העקיף – לא אחראים רק ל"ריקולים" ולאחריות, גם לתת שירות לתחזוקה השוטפת – טיפולים, תיקונים.

עיסאווי פריג': זה סעיף שמדבר על מוצרים - - -

יעקב פרי: עיסאווי, אתה נראה לי חבר כנסת מנומס.

יעקב פרי: תן לה, היא מדברת, באמצע.

<קריאה: שלדה זה חלק מאחריות.

<חוה ראובני: לא רק האחריות, גם מעבר לזה.

<אבנר פלור: הטיפולים השוטפים.

<חוה ראובני: הטיפולים השוטפים.

<חוה ראובני: צריך פריסה.

יעקב פרי: גברת ראובני, הסברת.

יעקב פרי: דוד.

דוד ביטן: אני רוצה להבין.

דוד ביטן: סעיף 35(9) והסעיף הזה - - -

יעקב פרי: לא, אתה מדבר על (8) קטן.

דוד ביטן: לא.

דוד ביטן: 35(9) – סעיף 36(8) זה אותו דבר.

דוד ביטן: אני הבנתי בהתייחסות הזו – מכיוון שהיבואן הראשי, הוא מתחייב לספק את החלפים גם לאלה שהוא לא מייבא ולתת את השירות גם לאלה שהוא לא מייבא, שזה חל עליו.

דוד ביטן: אז מה אני צריך להחיל את זה על - - -

יעקב פרי: היבואן העקיף?

<דרור וגשל: אותו תוצר.

<דרור וגשל: זה שני דברים שונים.

<קריאות: - - -

יעקב פרי: אחד שיסביר.

עיסאווי פריג': אני אחדד את השאלה, ברשותך.

דוד ביטן: וגם, אותו דבר לגבי המוסכים, שהם לא יכולים להיות כולם בבעלותם, צריך להיות גם פה.

יעקב פרי: אוקיי.

יעקב פרי: עיסאווי.

עיסאווי פריג': אני רוצה רק לחדד את זה.

עיסאווי פריג': מאחר שהיבואן הישיר מחויב לתת מענה הן מבחינת האחריות וחלקים לכל דגם מיובא מאותה תוצרת, יש דגמים של תוצרת שתיובא מרכבים שהם לא בארץ – כמו השוק הסיני וכו'.

<דרור וגשל: זה הסעיף.

עיסאווי פריג': אז זה הסעיף.

<קריאות: נכון.

עיסאווי פריג': אז צריך לסייג.

<חוה ראובני: אבל זה רחב יותר.

<חוה ראובני: גם מתוצר שיש יבואן ישיר, היבואן הישיר איננו אחראי לתת שירותי תחזוקה שוטפת, להבדיל מאחריות ותקלת בטיחות סדרתית.

<חוה ראובני: הטיפולים השוטפים, תיקון קלקולים שהם לא באחריות, אחרי שש שנים.

דוד ביטן: זה באחריות שלו.

<חוה ראובני: היבואן הישיר לא אחראי להם.

דוד ביטן: אם כך, צריך להבהיר את 35(9).

<חוה ראובני: כאן מדברים על תשתית שירותי תחזוקה כוללת.

<חוה ראובני: כאשר אנחנו מדברים על אחריות אנחנו אומרים אחריות, מדברים על תקלת בטיחות סדרתית - - -

דוד ביטן: לא, לא.

דוד ביטן: אז צריך להעביר את 35(9).

יעקב פרי: מציע חבר הכנסת ביטן, שב-35(9) שמדובר על היבואן הישיר, ו-35(8) שמדובר על היבואן העקיף, יהיו ההבדלים שמתחייבים כתוצאה מכך.

יעקב פרי: את מדברת בסעיף קטן (8) בסעיף 36 על כך שהיבואן העקיף יהיה מסוגל להוכיח שהוא יכול לתת תחזוקה שוטפת.

<חוה ראובני: אני דיברתי על (9), לא על (8).

יעקב פרי: אני מדבר על (8) בסעיף 36.

יעקב פרי: את מדברת על כך שהיבואן העקיף יהיה מסוגל לתת, מה שנקרא, תחזוקת טיפול שוטף.

<חוה ראובני: כן.

יעקב פרי: וב-35(9), אם אינני טועה, זה היבואן הישיר שצריך לתת גם תשובות ל"ריקול" ולתקלות מז'וריות.

עיסאווי פריג': תחזוקה, כתוב.

<קריאה: רק ל"ריקול".

<קריאות: - - -

עיסאווי פריג': חברים, כתוב שירותי תחזוקה.

עיסאווי פריג': כבוד היושב-ראש, כתוב שירותי תחזוקה.

יעקב פרי: אוקיי.

יעקב פרי: אז צריך להבדיל, לעשות את ההבדלים בין (9) קטן ב-35 לבין (8) קטן ב-36.

<אסתי פלדמן: זה בעצם אותו סעיף ויכול להיות שיהיו כפילויות.

<אסתי פלדמן: נגיד, "הונדה סיוויק" שייבא יבואן ישיר והראה תשתית של מוסכים, יש תשתית מההיבט של היבואן הישיר, ואותה "הונדה סיוויק" שיביא היבואן המקביל, הוא גם בשבילה יצטרך להראות תשתית.

יעקב פרי: כן, אבל אני שואל אותך שאלה שעלתה פה.

יעקב פרי: במקרה שיש "ריקול".

<אסתי פלדמן: אנחנו לא מדברים על "ריקול".

דוד ביטן: לא, "ריקול" הבנו.

יעקב פרי: אין בעיה?

<אסתי פלדמן: "ריקול" יש רק ב-35.

דוד ביטן: לא, לא.

דוד ביטן: פרי, ב"ריקול" אין בעיה.

<אסתי פלדמן: "ריקול" יש ב-35 בהיבט של התוצרים - -

יעקב פרי: שזה רק היבואן הישיר.

<אסתי פלדמן: - - מיובאים פה, נכון.

<אסתי פלדמן: לגבי 36 יש "ריקול" לתוצרים שאינם מיובאים.

<אסתי פלדמן: לדוגמה, אבנר אומר "למבורגיני".

<קריאה: "טסלה", למשל.

<אבנר פלור: אני רוצה להסביר כדי שיהיה לכם יותר ברור.

דוד ביטן: אל תסבירו, מרוב הסברים שוכחים את השאלה.

יעקב פרי: דוד, בבקשה.

דוד ביטן: אני מתכוון שבסעיף 35(א)(8) תציינו שהנושא – יש הבדל בין חלפים.

דוד ביטן: יש שירותי אחזקה, שזה חל רק על מה שהם מייבאים.

דוד ביטן: בסעיף 36(א)(9) זה חל על מה שהם מייבאים.

דוד ביטן: הבנתי שהם מחויבים על הכול, כי אם הם מחויבים בחלפים וב-Recall- - -

<דרור וגשל: הם מחויבים על הכול.

עיסאווי פריג': אז לשם מה צריך את הסעיף הזה?

עיסאווי פריג': זה לא סותר.

<קריאה: תסתכל בפסקה 35(א)(3), שם התחיל הוויכוח בחלק הקודם לגבי זה שהוא צריך לספק מוצרי תעבורה לכולם, לכל דבר.

דוד ביטן: הבנתי את זה.

דוד ביטן: אני רוצה שתכתבו בסעיף 35(א)(8)- - -

<קריאה: בסעיף 35(א)(9).

<קריאה: פסקה (8) זה Recall.

דוד ביטן: פסקה 35(א)(8) לא מתייחסת לRecall, היא מתייחסת לשירותי תחזוקה.

יעקב פרי: בסעיף 35(א) זה פסקה (9) ובסעיף 36(א) זה פסקה (8).

יעקב פרי: בואו נדבר על זה.

עיסאווי פריג': אם אנחנו עושים את זה, פתרנו בעיה רצינית.

יעקב פרי: לי אין בעיה עם זה.

יעקב פרי: לפי דעתי גם למשרד התחבורה לא צריכה להיות בעיה עם זה.

יעקב פרי: אתה משייך את הרכבים שהוא מייבא אליו ואתה מטיל עליו את החובה ברכבים שהוא ייבא.

<אבנר פלור: אבל מה עם סוגי היבואנים האחרים, יבואן זעיר ויבואן אישי?

<אבנר פלור: גם צריך לקבל.

עיסאווי פריג': עזוב.

עיסאווי פריג': נגיע אליהם ואז נטפל.

דוד ביטן: אם כך, בכלל טוב.

דוד ביטן: אתה אומר שלגביהם כן צריכים לתת שירותי תחזוקה?

דוד ביטן: אז למה אמרתם שזה רק לְמה שהם מייבאים?

דוד ביטן: אמרתם את זה עכשיו.

יעקב פרי: לפי דעתי לא צריכה להיות בעיה.

<אבנר פלור: אני רוצה להסביר את הסעיף הזה, שיהיה ברור לְמה התכוונו.

דוד ביטן: לגביהם כן.

עיסאווי פריג': אם כבר לגביהם כן אז לגבי כולם, כי ממילא אתה עושה את זה.

<אבנר פלור: אני רוצה להסביר לְמה התכוונו בסעיף על היבואן העקיף.

<אבנר פלור: הכוונה שהיבואן העקיף יצטרך לתת טיפולים שוטפים לאותם כלי רכב שהוא מייבא.

יעקב פרי: אז תכתבו את זה.

יעקב פרי: מה הבעיה?

עיסאווי פריג': אז לשם מה אתה צריך שירות תחזוקה בסעיף 35?

יעקב פרי: תכתבו את זה והכול יהיה ברור.

יעקב פרי: לפי דעתי זה לא מוריד וזה רק מבהיר.

יעקב פרי: אין עם זה בעיה.

יעקב פרי: אני אומר לך, כמומחה קטן מאוד ברכב.

דוד ביטן: אפשר להוסיף "למעט שייבא רכבים.

דוד ביטן: ..".

דוד ביטן: נכתוב "למעט".

יעקב פרי: או פוזיטיבי או להיפך.

<רונן לוי: אנחנו קודם כול רוצים להשוות לכל יבואן רכב מסחרי, שאותה חובה תהיה גם ליבואן ישיר וגם ליבואן עקיף, קוד מסחרי, שתהיה לו את הגבלת- - - באותה רמה, שנתח השוק שלו לא יהיה גדול מדי.

<רונן לוי: כך זה יוביל לתחרות.

<רונן לוי: זה דבר אחד.

<רונן לוי: אנחנו גם רוצים שיהיה אותו היגיון בעניין החובה לספק מידע והדרכות גם לעקיף וגם לישיר, שזה אותו דבר.

<רונן לוי: אני צריך להזכיר שגם יבואן עקיף – צריך להיזהר בניסוחים – שבכל מקרה נכון להיום על-פי ההגבלים העסקיים, לפי הצו מותר לכל צרכן, לא משנה מה גיל הרכב, לעשות שירות תחזוקה בכל מוסך כללי ומורשה, לא משנה אם הוא שייך ליבואן עקיף או ישיר או אחר, אפילו פרטי.

<רונן לוי: תיזהרו בניסוחים לא לחסום לנו את התחרות עכשיו מכיוון אחר.

יעקב פרי: תודה.

יעקב פרי: אנחנו ניזהר בניסוחים.

עיסאווי פריג': זה אותו נימוק שהיה ב-(9) בעצם.

<אבנר פלור: נוסיף לסעיף 35(א)(9) "הוא הוכיח קיומה של תשתית למתן שירותי תחזוקה לרכב, מתוצרת המיובאת על ידו, בהתאם להוראות שקבע השר".

עיסאווי פריג': למה?

עיסאווי פריג': שמיובא דרככם.

עיסאווי פריג': מה יותר מזה?

יעקב פרי: בואו נרגיע ונשמע.

דוד ביטן: ההגדרה לא נכונה.

דוד ביטן: אתם אמרתם לנו שיש גם יבואן אישי.

דוד ביטן: אז רק להוסיף "למעט רכב שמיובא על-ידי יבואן אישי".

יעקב פרי: הוא רוצה להחריג.

דוד ביטן: רק תחריג את היבואן האישי ואז סעיף 36- - -

<אבנר פלור: אסביר, אתן לך מענה.

<אבנר פלור: הכוונה, כאשר אני כותב "מתוצר המיובא על-ידו", אם היבואן הזר מייבא את התוצר אז הוא גם יכול לעשות לו טיפול שוטף.

דוד ביטן: ומה קורה עם ייבוא אישי?

<אבנר פלור: בייבוא אישי הוא גם יכול לעשות טיפול שוטף כי זה תוצר.

<אבנר פלור: אם הוא מביא את התוצר.

דוד ביטן: ואם התוצר של הייבוא האישי הוא לא התוצר שהוא מייבא.

דוד ביטן: אז מה?

<דרור וגשל: אז הסוכן המורשה צריך לספק את זה.

דוד ביטן: היבואן האישי יכול לספק שירותי תחזוקה?

<חוה ראובני: אין כאן הטלת חיוב לספק בכלל את השירותים.

<חוה ראובני: שתהיה לו תשתית.

<אבנר פלור: זה לא חיוב, זה רק אישור.

<אבנר פלור: זה רק תשתית.

<אבנר פלור: הוא לא חייב.

דוד ביטן: אבל זה רכב אחר.

<דרור וגשל: התשובה לחבר הכנסת ביטן היא שאי אפשר להביא רכב מייבוא אישי שלא מיובא על-ידי רכב מתוצר- - -, אי אפשר, בדיוק בשביל לפתור את הבעיה הזאת.

<דרור וגשל: אנחנו מדברים כאן על בעיה אחרת.

דוד ביטן: אז אין בעיה.

דוד ביטן: אז התיקון שהוא אמר בסדר.

יעקב פרי: תגידו אותו עוד פעם.

<חוה ראובני: בסעיף 35(א)(9) להוסיף אחרי "למתן שירותי תחזוקה לרכב" את המילים "מתוצר המיובא על ידו".

עיסאווי פריג': הדבר הזה הוא לטובתכם, הוא מגביל אתכם רק ברכבים שאתם ייבאתם.

<חוה ראובני: דרך אגב, הסעיף הזה אינו מטיל חובה לתת את השירותים בפועל, בניגוד לחברת בטיחות פרטית.

<חוה ראובני: אני מבקשת להדגיש שהסעיף הזה לא מטיל חובה לטפל בפועל.

<חוה ראובני: יש - - -שחובה עליהם, בעניין של תשתית, מוסכים, ציוד.

יעקב פרי: תסביר על מה המהומה.

יעקב פרי: תגיד לי מה לא בסדר בתיקון שהם הציעו.

<יורם בונן: שזה מרחיב את החובה שלנו.

<יורם בונן: זה אומר שאנחנו צריכים להראות תשתית שמתאימה לטפל בכל הדגמים.

<יורם בונן: זה גם דגמים שלא מייבאים בכלל.

עיסאווי פריג': למה?

עיסאווי פריג': אני לא מבין.

<יורם בונן: זה מה שקובע הסעיף.

<יורם בונן: אבל לא מהדגם אלא מהתוצר.

<יורם בונן: לצורך העניין "פורד" צריכה להראות תשתית לטפל בכל הרכבים.

יעקב פרי: הבנתי, את המילה "תוצר" אתה רוצה לשנות ל"דגם".

<אבנר פלור: אי אפשר כי זה בעצם המהות.

<רונן לוי: אני מוסך כללי אז אני לא יודע לתקן מכוניות מתוצרים אחרים?

<רונן לוי: אני לא מבין את ההסתייגות.

<קריאה: זו הסתייגות מיותרת.

<רונן לוי: אין היום מוסכים כלליים במדינת ישראל?

<רונן לוי: באמת, מה הדבר הזה?

<רונן לוי: לפי הרעיון הזה אין מוסכים כלליים במדינת ישראל.

<רונן לוי: אם תסכימו לזה- - -

יעקב פרי: אם לא תצטנן ההתלהבות אסיים את הישיבה.

יעקב פרי: בואו נצנן אותה.

יעקב פרי: יש לנו את הסוגיה של סעיף 35(א)(9).

יעקב פרי: הנוסח המקורי היה "הוא הוכיח קיומה של תשתית למתן שירותי תחזוקה לרכב, בהתאם להוראות שקבע השר לעניין המוסכים למתן אותם שירותים".

יעקב פרי: מה אתם הצעתם?

יעקב פרי: "הוא הוכיח קיומה של תשתית למתן שירותי תחזוקה לרכב מתוצר המיובא על ידו...".

יעקב פרי: יורם בונן, אתם אומרים שאם זה תוצר- - -

<יורם בונן: אולי נעשה fast forward ליום קבלת הרישיון.

<יורם בונן: יש יבואן של כלי רכב מתוצר מסוים, יש עשרות דגמים.

<יורם בונן: יש להם מכשירי דיאגנוסטיקה שונים, ציוד טיפול שונה, תוכנות שונות.

<יורם בונן: האם כדי לקבל רישיון הוא צריך להראות לכם שיש לו את הכול לכל התוצר?

<יורם בונן: זה מה שאני שואל.

<יורם בונן: הם לא מטפלים.

<יורם בונן: הם אומרים שלנו זה פשוט.

<אבנר פלור: אני רוצה להבהיר משהו.

יעקב פרי: לא ביקשתי את הבהרתך, רגע אחד.

יעקב פרי: האם הנוסח המקורי של פסקה (9) עדיף בעיניכם?

<יורם בונן: אנחנו לא ביקשנו לתקן.

<יורם בונן: אנחנו מעדיפים שיישאר הנוסח הקיים.

יעקב פרי: עכשיו נשמע את המוסכים.

<רונן לוי: אנחנו נשמח אם יוציאו את הידיים שלהם מכל המוסכים וייתנו לנו את המידע, אז לא תהיה בעיה בכלל.

יעקב פרי: זה ברור.

יעקב פרי: תתייחס האם אתם יכולים לחיות עם סעיף 35(א)(9) במתכונתו.

<אינגריד הר אבן: זה הסעיף שביקשנו לשנות לעניין הבעלות על המוסכים.

יעקב פרי: פרט למה שביקשתם.

<רונן לוי: כאשר אני מגיש רישיון למוסך, לא משנה איפה, מוסך כללי, אני מקבל אישור לתקן כל תוצר.

<רונן לוי: לכן אני לא מבין על מה המהומה.

יעקב פרי: גם אני לא.

<רונן לוי: רק צריך לתת את המידע כדי שגם אנחנו נוכל לעשות את העבודה.

יעקב פרי: אם משאירים את פסקה 35(א)(9) במתכונתה הנוכחית אנחנו צריכים כנראה לשנות את פסקה 36(א)(8).

דוד ביטן: למה צריך?

דוד ביטן: את פסקה 35(א)(9) לא צריך לשנות.

יעקב פרי: זה בעייתי.

יעקב פרי: לפחות לגבי נושא התוצר הם רוצים- - -

דוד ביטן: אמרו לך שאין בעיה עם זה.

דוד ביטן: גם משרד התחבורה אומר את זה.

<אסתי פלדמן: גם בהתאם למידע שנמצא בידי משרד התחבורה.

עיסאווי פריג': המוסכים מעדיפים לא לתקן בכדי להשאיר להם יותר עבודה.

יעקב פרי: הרי הכול יהיה בסופו של דבר בתקנות.

דוד ביטן: את (6) לא צריך לתקן אם תיקנת את (5).

יעקב פרי: זה ברור לי.

<זאב פרידמן: אדוני היושב-ראש, התשובה שנתנה עורכת-דין ראובני ליבואנים מעוררת בי חשש גדול מאוד.

<זאב פרידמן: החשש הוא שהצרכן ימצא את עצמו בלא סעד כאשר הרכב שלו מתקלקל, הוא יישאר קרח מכאן ומכאן.

<זאב פרידמן: הסיבה לכך היא שאותו ביטוי מצוי בשני הסעיפים, גם ב-35(א)(9) וגם ב-36(א)(8): "הוא הוכיח קיומה של תשתית", כאשר אומרת עורכת הדין ראובני שזה קיומה של תשתית אבל לא מדברת על חובה לבצע את התיקון.

<זאב פרידמן: המשמעות היא שיכולה להיות תשתית בכל העולם כולו אבל הצרכן לא יקבל מישהו שמוטלת עליו החובה לתקן.

<חוה ראובני: על אחריות יש חובה.

<אינגריד הר אבן: גם היום אין חובה לטפל ברכבים.

יעקב פרי: דבר ראשון, יש הבדל בין התנאים ובין החובות.

יעקב פרי: פה אנחנו מדברים על התנאים.

יעקב פרי: מאוחר יותר מדובר גם על החובות.

יעקב פרי: דבר שני, כל הסעיפים הללו יקבלו בסופו של דבר ביטוי מפורט בתקנות.

יעקב פרי: לכן בתקנות אפשר להכניס דברים שלא יכולנו להכניס פה בחקיקה הראשית.

דוד ביטן: אבל אתה לא יכול בתקנות להכניס דברים שלא קיימים בחוק הראשי.

<זאב פרידמן: אני רק רוצה להשלים עוד משפט אחד.

<זאב פרידמן: נזכיר שהמצב המשפטי במדינת ישראל, על-פי דיני הגנת הצרכן, הוא שכל מי שמוכר מצרך שמחירו מעל 150 שקלים מחויב בתעודת אחריות וחייב גם לבצע את פעולות התיקון שקשורות באותו מצרך.

<חוה ראובני: כשאמרתי "לא חובה" לא התכוונתי לאחריות.

<חוה ראובני: אחריות בוודאי חובה לתת.

<חוה ראובני: דיברתי על תיקונים מעבר לאחריות, שלא כלולים באחריות.

יעקב פרי: על חובות יש הוראות נפרדות, ונגיע אליהן.

<חוה ראובני: גם אם המזגן שלך בבית מתקלקל מחוץ לאחריות אז אף אחד לא חייב לך שירות.

<חוה ראובני: אין חובה לתת לך שירות.

יעקב פרי: נכון מאוד.

<זאב פרידמן: לספק את חלקי החילוף.

<חוה ראובני: החובה הזאת קיימת.

יעקב פרי: היא צודקת.

יעקב פרי: נחזור לרגע לסעיף 35(א)(8).

עיסאווי פריג': אני רוצה להבין נקודה, ברשותך אדוני היושב-ראש.

עיסאווי פריג': אני מדבר עם היבואנים.

עיסאווי פריג': אני רוצה להבין את זה בלוגיקה יותר פשוטה.

עיסאווי פריג': יש לנו את תיקוני הבטיחות, ה-Recall, ויש לנו את האחריות, ויש לנו את התחזוקה השוטפת.

עיסאווי פריג': יש לנו שלושה דברים.

<אסתי פלדמן: ומוצרי תעבורה, חלפים.

עיסאווי פריג': זה לא שירותי תחזוקה?

עיסאווי פריג': כהצעת פשרה, את הבטיחות והאחריות ניתן להשאיר כקבוצה, ואת מוצרי התעבורה ושירותי התחזוקה כקבוצה.

דוד ביטן: אתה לא יכול.

דוד ביטן: עכשיו אתה רוצה להפוך הכול?

עיסאווי פריג': אני יודע על מה אני מדבר.

<חוה ראובני: מוצרי תעבורה חייבים לבוא עם האחריות.

<אבנר פלור: הכול זה חבילה אחת.

<אבנר פלור: אתה לא יכול לעשות הפרדה.

יעקב פרי: רבותי, יש לי עכשיו דילמה אם לתקן את 35(א)(9).

יעקב פרי: אני מבין שתיקון שאומר "תוצר" תהיה אתו בעיה.

<יורם בונן: הבעיה של היבואן העקיף, עוד פעם אנחנו חוזרים חזרה.

דוד ביטן: הם מבקשים לא לתקן.

<דרור וגשל: לדעתנו לא חייבים את התיקון אבל כדאי שנבהיר מה אנחנו מתכוונים ואז אדוני יחליט אם צריך תיקון או לא צריך תיקון.

<דרור וגשל: יבואני הרכב הישירים מחויבים לספק את שלושת שירותי החובה לכל הדגמים שמיובאים מאותה תוצרת.

יעקב פרי: שהם הביאו?

<דרור וגשל: לא, לא רק שהם הביאו, של כל הרכבים שיובאו מאותה תוצרת.

<דרור וגשל: את זה הם חייבים לעשות.

<דרור וגשל: הסעיף הזה, כפי שאמרה עורכת-דין ראובני, לא מחייב את זה, אבל זה כתוב בסעיף אחר והם חייבים.

<דרור וגשל: בגלל שהתנאים פה הם תנאים לקבלת רישיון, זאת הייתה השאלה של מר בונן, האם כשהם יבקשו רישיון יבקשו מהם להראות תשתית לכל דגם מאותה תוצרת.

<דרור וגשל: זאת השאלה שלו.

<דרור וגשל: התשובה של משרד התחבורה היא שהכוונה בסעיף הזה, כתוב: "קיומה של תשתית".

<דרור וגשל: זה לא כלי הדיאגנוסטיקה הספציפי שצריך לדגם מסוים אלא זה שיש לו מוסך, שיש לו את הכלים שבאמצעותם צריך לטפל במוסך.

יעקב פרי: זה מניח את דעתי.

יעקב פרי: אנחנו יכולים להשאיר את שני הדברים האלה כפי שהם.

יעקב פרי: כשנגיע לתקנות צריך לקחת את זה בחשבון, וגם את החובות, גם בשביל להרגיע את העניין הצרכני.

יעקב פרי: אני חושב שאפשר לחיות עם שני הסעיפים הללו, לדעתי לפחות.

דוד ביטן: אני הולך אתך.

עיסאווי פריג': שירותי התחזוקה של העקיף הם על העקיף.

<דרור וגשל: כשיגיע אליהם רכב מייבוא עקיף וזה רכב שהם לא מכירים הם יצטרכו ללמוד אותו ולתת לו את השירותים, והם משופים על זה.

יעקב פרי: עו"ד ראובני, נעבור לפסקה (9) בסעיף 36.

יעקב פרי: אני מקווה שפה אין בעיה.

עיסאווי פריג': איך הוא יקבע את הכמות?

עיסאווי פריג': הרי פה הערבות משתנה לפי הכמות.

<אבנר פלור: בהתאם לכמות.

<אבנר פלור: היום יש עד כמות מסוימת, עד 500 כלי רכב אתה צריך הון עצמי של X מיליונים, ואם זה יותר מ-500 כלי רכב אתה צריך הון עצמי של X Y מיליונים.

<חוה ראובני: ולא דומה ההון העצמי הנדרש לאופנועים ולמשאיות.

<אבנר פלור: זה תלוי בסוג הרכב.

<אבנר פלור: הכול ייכתב בתקנות.

דוד ביטן: אלה תנאים לרישיון.

עיסאווי פריג': אז שיהיה כתוב שזה יופיע בתקנות.

יעקב פרי: ברור, כל דבר יהיה כתוב.

<אבנר פלור: זה יהיה במסגרת התקנות.

דוד ביטן: עכשיו הגשתי בקשה לרישיון לסוג מסוים של רכב.

דוד ביטן: מאין אני יודע כמה יקנו?

עיסאווי פריג': הם יגבילו אותך.

דוד ביטן: הוא מתחייב כאן למינימום?

<אבנר פלור: כאשר אתה מגיש בקשה לרישיון ייבוא אתה אומר מה כמות כלי הרכב שאתה רוצה לייבא.

דוד ביטן: אם הם יבקשו 1,000 אז הוא יביא 1,000, אם הם יבקשו 200 הוא יביא 200.

<קריאה: זה כתוב לו ברישיון.

יעקב פרי: אתה שואל מה תהיה הצריכה.

דוד ביטן: כאשר הוא מבקש רישיון, זה תנאים לרישיון.

דוד ביטן: מאין הוא יודע כמה הוא ייבא?

דוד ביטן: יהיה להם קשה מאוד ליישם את הסעיף הזה.

דוד ביטן: אל תשכח, זה לא יבואן רגיל, ישיר, שאתה יודע פחות או יותר כמה הוא מייבא.

דוד ביטן: זה יבואן חדש, למשל.

דוד ביטן: איך אתה יודע איזה הון עצמי הוא צריך להציג?

<אבנר פלור: אציג לך את הפרקטיקה היום.

<אבנר פלור: היבואנים הקיימים ממילא מייבאים כמות גדולה, מעל.

<אבנר פלור: יבואן חדש, קבענו מגבלה עד 500 ומעל 500.

<אבנר פלור: כלומר, כאשר יבואן חדש מגיש את הבקשה להיות יבואן, הוא יביא עד 500.

<אבנר פלור: אם הוא יוסיף, אז הוא יצטרך להוסיף גם הון עצמי.

<אבנר פלור: זה ייקבע כמובן בתקנות.

דוד ביטן: אז תכתבו שיש מינימום.

<אבנר פלור: אבל לא בחוק אלא בתקנות.

יעקב פרי: בכל מקום שאתה רואה כתוב "כפי שקבע השר", בסופו של דבר זה יהיה בתקנות.

דוד ביטן: לא בטוח, בתקנות ובנהלים.

<חוה ראובני: "קבע השר" זה תקנות.

<איתי עצמון: לפי חוק הפרשנות זה רק בתקנות.

עיסאווי פריג': תסבירו את זה.

<חוה ראובני: יש לנו אותה הוראה בדיוק גם ביחס לייבוא הישיר.

<חוה ראובני: במקום שיכול להיווצר סכסוך בין היבואן העקיף לבין הסוכן המורשה אנחנו לא רוצים להשאיר את הצרכן בידיים ריקות, ובסעיף קטן (ב) אם יש סכסוך ואז הוא אומר: טוב, יהיה מישהו אחר במקום היבואן העקיף שיעשה את זה, או כשיש פירוק או כינוס נכסים ואז הוא לא מסוגל לטפל בזה.

<חוה ראובני: זה בדיוק המקבילה של פסקה 35(א)(11).

עיסאווי פריג': אולי תסבירי לנו את זה במילים פשוטות.

עיסאווי פריג': במידה ויש סכסוך בין סוכן מורשה והיבואן העקיף.

עיסאווי פריג': אני צרכן, קניתי רכב.

עיסאווי פריג': אני מבקש שלא תעני לנו תשובה משפטית.

<חוה ראובני: אנסה להסביר פעם נוספת.

<חוה ראובני: הסוכן המורשה נכנס לנעליו של היצרן בהקשר של הייבוא העקיף ויש סדרה של חובות שלו כלפי הלקוח, שבדרך המלך מבוצעות באמצעות היבואן העקיף.

<חוה ראובני: מה קורה אם היבואן העקיף נכנס להליכי פירוק או אם יש סכסוך בין הסוכן המורשה ליבואן העקיף, באופן שהיבואן העקיף לא מבצע את התפקידים שלו כשלוחו של הסוכן המורשה וכשלוחו העקיף של היצרן?

<חוה ראובני: אנחנו מטילים כאן חובה על הסוכן המורשה להתחייב שהצרכן לא יישאר בידיים ריקות.

<חוה ראובני: הוא ידאג שיהיה מישהו אחר שייתן לצרכן את השירותים.

יעקב פרי: איך את יכולה לממש את זה?

<אבנר פלור: זה רק לגבי תוצר שאינו מיובא על-ידי היבואן הישיר.

<חוה ראובני: כל זה בתוצר שלא מיובא על-ידי יבואן ישיר, כי זה נכלל בחובות שלו.

יעקב פרי: זה ברור, אבל איך את יכולה לממש את החובה שאת מטילה פה על הסוכן המורשה?

יעקב פרי: הסוכן המורשה הוא בדרך כלל תושב חוץ.

<חוה ראובני: דיברנו פה על כתב התחייבות.

<חוה ראובני: כתב התחייבות הוא מסמך משפטי שתקף במדינת ישראל.

<חוה ראובני: אני יכולה לאכוף אותו באמצעות הערכאות המשפטיות.

דוד ביטן: מי יכול לחייב?

<חוה ראובני: גם במדינת ישראל נוקטים הליכים משפטיים כלפי תושבי חוץ בתנאים מסוימים.

<דרור וגשל: זה אותו סיפור עם היבואנים הישירים.

<דרור וגשל: הם כל הזמן הדגישו שהם לא הנציגים שלהם.

<דרור וגשל: לא סתם הם הדגישו את זה.

<דרור וגשל: הם לא הנציגים שלהם, הם סוכנים מורשים שלהם.

<יורם בונן: בפסקה הזאת אני לא מצליח להבין את ההבדל בין תוצר לדגם.

<יורם בונן: הרי הסבירה עורכת-דין ראובני שזה סעיף שנועד להגן על הצרכן במקרה שהיבואן שמכר לו את הרכב פשט את הרגל.

יעקב פרי: או שהיה סכסוך ביניהם.

<יורם בונן: הסוכן המורשה ייכנס לנעליו.

<יורם בונן: מה הקשר למצב שבו זה דגם שמיובא על ידי היבואן הישיר?

<יורם בונן: מה זה יעזור?

<חוה ראובני: לא אמרנו דגם.

<חוה ראובני: אמרנו תוצר.

<יורם בונן: היבואן הישיר ייכנס לנעליו של היבואן העקיף?

<חוה ראובני: לא אמרנו יבואן ישיר.

יעקב פרי: קודם כול, אנחנו מדברים פה רק על יבואן עקיף.

יעקב פרי: אל תנכס לעצמכם מה שלא מגיע לכם.

<יורם בונן: אני מסביר שיש פה הנחה מובלעת לא נכונה.

<יורם בונן: למה מבקשים את זה רק לגבי תוצר שלא מיובא על-ידי יבואן ישיר?

<יורם בונן: כי מניחים שלגבי תוצר שמיובא על-ידי יבואן ישיר היבואן הישיר יפתור את הבעיה ללקוח.

<יורם בונן: זה לא המצב, שיהיה ברור.

<יורם בונן: לגבי יבואן ישיר ביקשתם התחייבות של היצרן שהוא ייכנס בנעלי היבואן הישיר לכל דבר ועניין.

<יורם בונן: לגבי יבואן עקיף אתם מבקשים התחייבות של הסוכן המורשה רק לגבי תוצר שלא מיובא.

<יורם בונן: אני שואל לגבי תוצר שכן מיובא על-ידי היבואן הישיר.

<יורם בונן: פרט ל-Recall ואחריות, נשים את זה בצד, מה עם כל היתר?

<אבנר פלור: מה זה כל היתר?

<יורם בונן: למשל התחייבות להביא חלפים.

דוד ביטן: אתה מתחייב להביא חלפים גם לְמה שאתה לא מייבא.

<יורם בונן: אבל זו התחייבות של היבואן העקיף.

<יורם בונן: מה עם ההתחייבות- - -

<חוה ראובני: רק בתוצר שאין לו יבואן ישיר יש חובות של היבואן העקיף.

<יורם בונן: לא נכון.

<יורם בונן: למשל פסקה 36(א)(4) זה התחייבות להביא חלפים?

<יורם בונן: אז אתם לא מתכוונים ברצינות.

<חוה ראובני: פסקה 36(א)(4) זה רק לעניין רכב שהוא מתוצר שאינו מיובא לישראל על-ידי יבואן ישיר.

דוד ביטן: מה שאתה מייבא, אין בעיה.

דוד ביטן: זה רובד נוסף.

דוד ביטן: הסברנו לך את זה.

עיסאווי פריג': אני רוצה לדבר בשפה עממית פשוטה.

עיסאווי פריג': יבואן עקיף שיש לו סוכן מורשה באיזה מקום, איזה דילר מאיטליה מהעיר טורינו, אני לא יודע מאיזה מקום, סוכן מורשה ולא יצרן, והסוכן המורשה נפל, פשט רגל.

עיסאווי פריג': הרי זה בן אדם, זה "דילר", זה יכול להיות כל מגרש מכוניות.

עיסאווי פריג': בשפת ה"עמך", קניתי רכב.

עיסאווי פריג': אני צריך לרדוף אחרי מי?

עיסאווי פריג': אם היבואן העקיף נפל אני צריך לרדוף אחרי הסוכן המורשה באיטליה שאני לא מכיר, ואני האזרח הפשוט צריך לקחת עורך-דין ולהתחיל את כל התהליך, לתבוע?

עיסאווי פריג': זה "ווג'ראס" אחד גדול.

עיסאווי פריג': אני שואל שאלה פשוטה.

עיסאווי פריג': למה לא נותנים לי הגנה כאזרח שרוכש רכב בייבוא עקיף דרך חברת ביטוח?

עיסאווי פריג': הרי אם יש לו הון עצמי, שהשר אמור לקבוע בתקנות, ההון העצמי לא יספיק.

עיסאווי פריג': עד שמממשים אותו ומתרגמים את זה לכסף, זה לא יספיק.

עיסאווי פריג': אני רוצה הגנה.

עיסאווי פריג': אני לא רוצה הגנה מהאיטלקי או האמריקאי או האנגלי אלא אני רוצה הגנה ממדינתי.

עיסאווי פריג': למה לא לחייב חברת ביטוח, שהוא יהיה מחויב בביטוח שייתן לי כיסוי וייתן כיסוי לכל אזרח?

עיסאווי פריג': אני לא מבין לאן אתם הולכים.

דוד ביטן: למה אתה לא מחייב בחברת הביטוח גם את היבואן הישיר?

עיסאווי פריג': נחייב גם אותם אם צריך.

עיסאווי פריג': אני שואל שאלה פשוטה.

עיסאווי פריג': אני רוצה לתת הגנה מחר למשה ולאחמד.

עיסאווי פריג': איך?

עיסאווי פריג': שיתבע את ה"דילר" האיטלקי?

<חוה ראובני: אותה בעיה קיימת גם לגבי היבואן הישיר.

עיסאווי פריג': אבל שם יש יצרן, יש כתובת.

עיסאווי פריג': ה"דילר" זה לא היצרן.

עיסאווי פריג': במדינה יש 20 "דילרים".

יעקב פרי: הבהרת את שאלתך ואת דאגתך, ואני גם שותף לה.

יעקב פרי: עכשיו בואו נראה איך פותרים את זה.

<אבנר פלור: קודם כול, באותה מסגרת אנחנו גם קובעים מה הדרישות מאותו סוכן מורשה, מה היקף הפעילות שלו.

<אבנר פלור: שלא כל אחד יוכל- - -

יעקב פרי: לא כל "דילר" באיטליה יוכל להיות סוכן מורשה.

<אבנר פלור: בדיוק.

<אבנר פלור: זה מראה על החוסן הכלכלי שלו.

<אבנר פלור: יחד עם זאת, חבר הכנסת פריג', גם קח בחשבון שכל דבר כזה ישית בסוף על הלקוח, כל ביטוח נוסף וכל דבר נוסף ישית עליו בסוף, על מחיר הרכב.

<אבנר פלור: השאלה איפה הגבול.

יעקב פרי: עיסאווי פריג' מדבר מתוך דאגתו לצרכן.

<אבנר פלור: אנחנו תוקפים את זה בכך שאנחנו מבקשים שהסוכן המורשה יהיה בעל איתנות כלכלית טובה.

<יורם בונן: איפה זה כתוב?

<אבנר פלור: בהגדרה של "הסוכן המורשה".

<אבנר פלור: דרך אגב, גם היום זה קיים.

<רון מלכה: שתי נקודות.

<רון מלכה: ראשית, צריך לזכור שייבוא עקיף זה תעשיית ינוקא.

<רון מלכה: אני רוצה לדבר לרגע ברמה קצת יותר גבוהה.

<רון מלכה: אם אנחנו פה סביב השולחן הזה, הוועדה וחברי הכנסת לא יתקנו תקנות ויחוקקו חוקים שיאפשרו לדבר הזה לקרות, זה לא יקרה.

<רון מלכה: אנחנו מדברים פה על ענף במדינת ישראל שמוכר בהיקף של 23 מיליארד שקל בשנה.

<רון מלכה: יש להם כוח לדרוס אותנו ולא להשאיר כלום אחר-כך, ואני יכול לאבד את הבית שלי ואת כל מה שעבדתי עליו כל החיים.

יעקב פרי: אל תפליג בתיאורים.

יעקב פרי: אנחנו מבינים.

<רון מלכה: שנית, אפילו קבלני בניין נותנים ערבות עד למסירת הדירה.

<רון מלכה: הוא נותן ערבות מכר.

<רון מלכה: הוא לא נותן שום ערבות מעבר לזה לגבי מה שיקרה.

<רון מלכה: ואם הוא יפשוט רגל אחר-כך, אחרי 10 שנים, כמו במקרה של המרפסות שנפלו?

<רונן לוי: אני עונה לחבר הכנסת פריג'.

<רונן לוי: צריך להיזהר מלעשות דברים שהם כבר מחוץ למתחם סבירוּת ההגנות שאתה מדבר עליהן.

<רונן לוי: גם חברת "בטר פלייס" פשטה את הרגל ואז אף אחד לא האמין כי היא הייתה חברה אמינה, והצרכנים קיבלו פתרונות, לא מיידיים.

<רונן לוי: אחרי זה מישהו לקח את זה על עצמו.

<רונן לוי: זה לקח זמן והיו בבתי-משפט.

<רונן לוי: צריך להיזהר כי מרוב שאתה עושה הגנות אתה פוגע בעסקים.

<רונן לוי: צריך איזון הגיוני.

יעקב פרי: ב"בטר פלייס" היו כמה "כיסים עמוקים".

<רונן לוי: אבל היו שם דיונים משפטיים ארוכים ולא כולם היו בטוחים- - -

יעקב פרי: צריך שמשרד התחבורה ייתן משקל לשאלה מי הוא הסוכן המורשה.

יעקב פרי: אני לא יודע אם זה פותר את הבעיה אבל זה נותן הגנה טובה יותר.

<רונן לוי: השכל הישר צריך לפעול.

<ינון עמית: החוק והנהלים קובעים אמות מידה לחוסן פיננסי ולהיקפי מכירות וכיוצא בזה, גם לסוכן המורשה וגם ליבואן המקביל.

<ינון עמית: באשר לסוכן מורשה, נקבע שהוא סוכן מורשה מגודל מסוים, שמוכר כמות מסוימת של מכוניות.

<ינון עמית: הכמות הזאת נידונה הרבה פה בוועדה.

עיסאווי פריג': זה לא כתוב בחוק.

<ינון עמית: זה כתוב בחוק.

<ינון עמית: באשר ליבואן המקביל, נקבעו אמות מידה הן להון עצמי והן לערבות בנקאית של כך וכך מיליוני שקלים שהוא מפקיד במשרד התחבורה כדי לוודא את קיום המחויבויות האלה.

יעקב פרי: לדעתך זה מניח את הדעת?

<ינון עמית: אני חושב שהן גבוהות מאוד.

<ינון עמית: קיבלנו אותן.

<ינון עמית: הצורך והאפשרות להטיל חובות על היבואן המקיף ועל הסוכן המורשה במקרה שאין יבואן ישיר, הצורך הוא כי אין יבואן ישיר, זה תוצר שלא מיובא לישראל, למשל "טסלה" או רכב אחר, ולכן צריך.

<ינון עמית: אפשר כי אין יבואן ישיר ולכן אין מי שיטרפד את זה וילחץ על היצרן למנוע מן הסוכן המורשה לתת התחייבויות כאלה.

<יורם בונן: מה שנאמר פה לגבי ההתניה של הסוכן המורשה נכון רק לגבי חלופה אחת של סוכן מורשה, וגם שם כתוב "התנאים לעניין היקף פעילותו".

<יורם בונן: יש חלופה נוספת שהוסיף משרד התחבורה לעניין סוכן מורשה, שזה פשוט אדם שסוכן ראשי הסמיך אותו.

<יורם בונן: אין שם שום התייחסות- - -

<איתי עצמון: רק לעניין תוצר רכב שמיובא על-ידי יבואן ישיר.

<יורם בונן: זה בדיוק העניין.

<יורם בונן: איפה שהתוצר לא מיובא אין בעיה, גם הסעיף הזה פותר.

<יורם בונן: דווקא בנקודה הבעייתית, כאשר מדובר על תוצר שמיובא לארץ על-ידי יבואן ישיר, שם אין שום סמכות ואין שום התייחסות בהגדרה "סוכן מורשה" לעניין היקף הפעילות שלו.

<אסתי פלדמן: זה בדיוק ההיפך מהבעיה שהועלתה על כך שאין כתובת.

<אסתי פלדמן: כשאין כתובת אז יש היקף פעילות.

<אסתי פלדמן: כשיש כתובת אין היקף פעילות.

<יורם בונן: זו לא הנקודה.

<אסתי פלדמן: זו בדיוק הנקודה.

<אסתי פלדמן: לגבי תוצר- - -

<יורם בונן: לגבי תוצר אין בעיה בכלל.

<אבנר פלור: אבל גם היו יבואני רכב ישירים שפשטו את הרגל.

<אבנר פלור: היו יצרנים וגם יבואנים שפשטו את הרגל במהלך השנים ולא קרה כלום.

<אבנר פלור: מישהו אחר נכנס בנעליהם.

<אבנר פלור: קחו את הדברים בפרופורציות.

<אבנר פלור: היה עם "קאיה" וזה עבר מאחד לאחד.

<אבנר פלור: היו מקרים.

<עוזי יצחקי: בשנה האחרונה לא היינו צריכים לדאוג ל"סובארו"?

<עוזי יצחקי: מי עשה את זה?

<עוזי יצחקי: אנחנו עשינו את זה.

<יורם בונן: אני מבקש הסבר מדוע הסוכן המורשה לא מתייחס לכל הרכבים.

<יעקב אנוך: אני מצטער שאני צריך להעמיד את הדברים על דיוקם.

<יעקב אנוך: במקרה של "בטר פלייס", היה לה קשר ישיר עם "רנו" ומי שדאג שהדברים יתבצעו, כולל העברה לסוכן "רנו" הנוכחי, זה היצרן.

<יעקב אנוך: באשר לפשיטות רגל, אבנר פלור, אני לא מכיר פשיטות רגל, למעט מקרה אחד שהלך לכינוס נכסים ואף אחד לא נכנס לנעליו, שזה "דאצ'ה" בגלגול הקודם.

<יעקב אנוך: אין אף פשיטת רגל של יבואן רכב.

<קריאה: זה רק מראה על הרווחיות שלהם.

יעקב פרי: רבותי, "עקיצות" – לא אצלי.

יעקב פרי: תעשו את ה"עקיצות" מחוץ לחדר הוועדה.

יעקב פרי: עוד מישהו?

יעקב פרי: לא.

יעקב פרי: אנחנו ממשיכים.

עיסאווי פריג': כל יבואן עקיף יעשה ייבוא לתוצר אחד?

יעקב פרי: לא אחד, לא בהכרח.

<חוה ראובני: זה יהיה רשום.

<חוה ראובני: יכולים להיות שלושה.

עיסאווי פריג': אז יהיו לו שלושה רישיונות.

יעקב פרי: חבר הכנסת פריג' שואל אם זה רישיון ייבוא לתוצר אחד, או שיכולים להיות לו שלושה רישיונות ייבוא לשלושה תוצרים.

<אבנר פלור: אנחנו מדברים פה על רישיון יבואן.

<אבנר פלור: יכול להיות יבואן שמייבא שלושה תוצרים.

<אבנר פלור: אתה מדבר על ייבוא רכב, אז זה תוצר ודגם מסוים, אבל פה מדברים על רישיון יבואן ל-3 שנים.

יעקב פרי: יבואן יכול לייבא שלושה דגמים שונים של רכבים.

עיסאווי פריג': עד שלושה?

יעקב פרי: לא.

יעקב פרי: יהיה לו גם רישיון לייבא "דאצ'ה".

דוד ביטן: יש לי הפתעה בשבילך, הוא יכול להיות גם ישיר וגם עקיף, ישיר לגבי משהו ועקיף לגבי משהו אחר.

דוד ביטן: איפה כתוב שהוא לא יכול?

<חוה ראובני: אני מבקשת לתקן שיבוש.

<איתי עצמון: אני רוצה לשאול לעניין פסקה (11).

<איתי עצמון: האם מדובר על התחייבות מאת יצרן הרכב?

<חוה ראובני: זה מה שרציתי לתקן.

<חוה ראובני: השתרבבה פה טעות.

יעקב פרי: מה הטעות?

יעקב פרי: תקראי לנו כשזה מתוקן כבר.

<חוה ראובני: "אם הרכב הוא מתוצר שאינו מיובא על-ידי יבואן רכב ישיר – הוא המציא התחייבות מאת הסוכן המורשה לספק לו מידע טכני, ספרות מקצועיות וציוד לתיקון ולמתן שירותי תחזוקה לרכב מתוצר המיובא על ידו".

עיסאווי פריג': למה לא "יצרן הרכב" במקרה הזה?

<חוה ראובני: כי אין לו קשר.

עיסאווי פריג': אבל הרכב לא מיובא לארץ.

עיסאווי פריג': יש לו אפשרות, הוא מייבא אותו.

דוד ביטן: אם הוא הולך ישירות עם היצרן אז הוא יבואן ישיר.

<קריאה: עכשיו סתם אתה מכשיל.

<עוזי יצחקי: זה באמת לא סתם.

דוד ביטן: אני רוצה להעיר לגבי התקופות.

דוד ביטן: קחו בחשבון שאתם צריכים לתקן את התקופה למשהו יותר משמעותי.

<חוה ראובני: אמרנו קודם.

יעקב פרי: הוא מדבר על סעיף קטן 36(ג).

דוד ביטן: הם אמרו שזה לא נכנס עכשיו אבל קחו את זה בחשבון.

דוד ביטן: מה זה שנתיים ושלוש שנים?

יעקב פרי: אתם תביאו תקופות אחרות?

<אבנר פלור: כן, נקבע בכל החוק תקופות ארוכות יותר.

יעקב פרי: לפני שאערוך הצבעה על סעיפים 35 ו-36, יש כמה הערות.

יעקב פרי: בסעיף 35(א)(9), דיברנו על הגבלת מספר המוסכים.

יעקב פרי: הפסקה הזאת תיבדק על-ידי משרד התחבורה לבקשת הוועדה.

יעקב פרי: המשרד יבחן מחדש גם את סעיף קטן 35(ג) על תוקף הרישיון ליבואן ישיר.

יעקב פרי: ואותו דבר בסעיף קטן 36(ג), המשרד יבחן מחדש את תוקף הרישיון.

יעקב פרי: נכון?

יעקב פרי: יש עוד דברים?

דוד ביטן: גם פה לגבי המוסכים אותו דבר.

יעקב פרי: גם לגבי הנושא של המוסכים בסעיף 36 נדרשת בדיקת משרד התחבורה לפי ההערות שהעירו פה.

<רונן לוי: אפשר לפי נתח שוק, לפי גודל המוסכים.

דוד ביטן: הם יביאו נוסח.

יעקב פרי: דוד ביטן, כשהתייחסת למוסכים בסעיף 36 לאיזו פסקה התייחסת?

יעקב פרי: בפסקה (8) התייחסנו לתשתיות רק.

יעקב פרי: אז לא צריך.

דוד ביטן: לא לתקן אלא להגביל את- - -

<דרור וגשל: זה אותו תיקון שהוא ביקש גם בסעיף 35.

דוד ביטן: גם בסעיף 36 יש אותו נוסח.

<דרור וגשל: לכן אמרנו שזה לא רלוונטי פה, כי פה אנחנו רק אומרים: תוכיח תשתית.

<דרור וגשל: שאלה אחרת היא האם היא תגביל אותך למוסכים או לא.

יעקב פרי: הצלחתם כבר גם אותי לבלבל ואני משתדל שלא.

יעקב פרי: בסעיף 35 אמרנו שלגבי פסקה (א)(9) תהיה הגבלה של מספר המוסכים.

יעקב פרי: אמרנו שאם נתקן את זה בסעיף 35 לא צריך לתקן בסעיף 36.

יעקב פרי: זה בתשתית.

דוד ביטן: זה דבר אחר.

דוד ביטן: כאשר דיברנו על סוגי הרכב אמרנו שאם מתקנים בסעיף 35 אז לא צריך בסעיף 36.

דוד ביטן: אבל את עניין מספר המוסכים צריך לתקן גם בסעיף 35 וגם בסעיף 36.

<דרור וגשל: כל מה שנאמר בהקשר הזה מקובל עלינו.

יעקב פרי: אני מעמיד להצבעה – מתוך ידיעה שיש את הרביזיה שביקש חבר הכנסת עיסאווי פריג' – את סעיף 35, למעט הפסקאות שהודעתי עליהן שדרושות תיקון ושיחזרו כמובן לוועדה.

<איתי עצמון: סעיפים קטנים (א) ו-(ב), למעט הסעיף שנוגע לתוקף הרישיון ולמעט פסקה (א)(9).

יעקב פרי: מי בעד סעיף 35?

יעקב פרי: מי נגד?

יעקב פרי: בעד – 2

יעקב פרי: נמנעים – אין סעיפים קטנים (א) ו-(ב) בסעיף 35, למעט מה שנוגע לתוקף הרישיון ולמעט פסקה (א)(9), נתקבלו.

יעקב פרי: 2 בעד ואחד נגד.

יעקב פרי: הסעיף נתקבל.

עיסאווי פריג': אני מגיש רביזיה על ההצבעה והסתייגות.

עיסאווי פריג': איפה שכתוב "תוצר" אני מציע להתמקד ולומר "דגם".

עיסאווי פריג': אני מאמין שהדיון בסעיף הזה לא מיצה את עצמו.

דוד ביטן: לא מיצה?

דוד ביטן: שעתיים אנחנו מדברים על זה.

עיסאווי פריג': לפי דעתי אפשר לחשוב על איזשהו פתרון ביניים.

עיסאווי פריג': לשם כך אני מגיש הסתייגות על הנוסח, ורביזיה על ההצבעה.

<איתי עצמון: אני רוצה להבין.

<איתי עצמון: הרביזיה היא על ההחלטה שהתקבלה.

<איתי עצמון: לאחר שהוועדה תדון ברביזיה ניתן יהיה להגיש הסתייגות ככל שהתוצאה לא תיראה לך.

עיסאווי פריג': אז אני מגיש בקשה לרביזיה, לדיון מחדש.

עיסאווי פריג': אני מגיש רביזיה על כל סעיף 35 כי זה חוזר על עצמו בכל הסעיף.

<חוה ראובני: בפסקה 36(א)(9), בעניין ההון העצמי, לאור הדיון שהתפתח פה חשבנו שאולי נכון לקבוע במפורש סמכות לקבוע מדרגות של הון עצמי שגם יביאו בחשבון את השיקול אם זה תוצר שיש או אין לגביו יבואן ישיר כעוד אחד מן השיקולים.

יעקב פרי: רעיון טוב.

יעקב פרי: היא אומרת שלגבי פסקה 36(א)(9) הם מוכנים לעשות שיקול נוסף במשרד התחבורה, להתחשב בזה אם יש לאותו תוצר יבואן ישיר או אין לו יבואן ישיר.

יעקב פרי: לפי זה ייקבעו המדרגות.

יעקב פרי: אני חושב שזה הגיוני.

דוד ביטן: אבל אמרנו שזה יופיע בתקנות.

<חוה ראובני: זה סמכות לקבוע בתקנות, שיקול רלוונטי לתקנות.

יעקב פרי: נצביע על סעיף 36, בתיקונים של פסקאות (8) ו-(9) בסעיף קטן (א).

דוד ביטן: שיתחשבו בזה ששנתיים זה זמן קצר מדי.

עיסאווי פריג': איתי עצמון, האם אין קשר בין סעיף 35 וסעיף 36?

עיסאווי פריג': סעיף 35 לא משליך על סעיף 36?

<איתי עצמון: הוא משליך.

עיסאווי פריג': אז אני רוצה כמקשה אחת.

עיסאווי פריג': זה משליך על זה.

<איתי עצמון: קודם הוועדה תצביע.

דוד ביטן: אז תגיש עוד פעם רביזיה.

יעקב פרי: מי בעד סעיף 36, עם התיקונים שצוינו?

יעקב פרי: מי נגד?

יעקב פרי: בעד – 2

יעקב פרי: נמנעים – אין סעיף 36, עם התיקונים שהוכנסו בו, נתקבל.

עיסאווי פריג': אני מגיש הצעה לרביזיה על כל סעיף 36.

יעקב פרי: רבותי, זה מה שיכולנו הכי טוב.

עיסאווי פריג': מה לגבי הרביזיה על סעיף 15?

עיסאווי פריג': הגשנו רביזיה ואני רוצה לפתוח את זה לדיון.

יעקב פרי: אתה מבקש שנחזור לסעיף 15?

יעקב פרי: חבר הכנסת פריג' הגישה רביזיה על סעיף 15.

דוד ביטן: יושב-ראש הוועדה רוצה להיות נוכח בעת הדיון על סעיף 15.

עיסאווי פריג': אין בעיה, אני דוחה את זה למועד שיושב-ראש הוועדה הקבוע יהיה פה.

יעקב פרי: אני לא יודע אם שיקול הדעת שלי ימצא חן בעיניכם אבל היות וחברי הכנסת ביטן ופריג' צריכים ללכת ב-13:45 כדי להופיע בטלוויזיה, שזה לא פחות חשוב מן החוק, אז אני נועל את הישיבה כי ברבע השעה הבאה לא נספיק הרבה בין כה וכה.

יעקב פרי: תודה רבה לכם ושבוע טוב.